
Cuvânt înainte 

Am scris aceste texte timp de șapte ani, în perioada 2010 - 2017, 
și le-am publicat sub formă de articole, pe 3 site-uri personale: 

http://munţii-bucegi.ro/ 

http://fenomene-paranormale.ro/ 

http://www.paranormal. munţii-bucegi.ro/ 

În tot acest timp, fragmente din textele mele au fost preluate de 
presă, uneori făcând trimitere la autor și site-ul de unde le-au preluat, 
alteori socotindu-le, însă, ca fiind legende populare vechi, cu autori 
anonimi... 

Cazul cel mai cunoscut de preluare încălcând copyrightul este 
desigur Miracolul piramidei soarelui din Bucegi, text preluat nu doar 
de ziare și televiziuni - care au filmat și transmis sutele de oameni 
veniți cu steaguri în jurul Sfinxului, dar și de diverse asociaţii și afaceri 
locale, care au găsit aici un prilej de profit personal (Există o singură zi 
sfântă din an, când soarele își coboară razele blânde, în trepte, peste 
Sfinxul ce străjuiește mândru Bucegii, într-o piramidă magică...). 

Cum am scris acest text? 


Am scris acest articol după o povestire a mamei mele, autoarea 
Leliana STANCU (Doamna cu pălăria violet), povestire pe care mi-a 
făcut-o cadou de ziua mea, 28 noiembrie, știind că iubesc mult Munţii 
Bucegi. 

Nu m-am gândit nicio clipă că textul scris de mine va naște un 
eveniment național televizat an de an, că va avea o amploare atât de 
mare în ţară și în afară, sau că ziua mea va deveni și va rămâne, în 
urma acestui text, Ziua Sfinxului din Bucegi. 

Au fost cazuri când unii profitori mi-au luat textul și l-au pus în 
vânzare pe Scribd și alte site-uri. Aviz amatorilor: am dovedit de 
fiecare dată, cu probe, că sunt autoarea textului care a apărut pentru 
prima dată pe site-ul munții-bucegi.ro, iar profitorilor le-au fost 
retrase drepturile! 

Mai nou, bucăţi din textele mele au fost preluate inclusiv în cărți 
școlare, ca legende populare. 

Vă invit să citiţi aceste scrieri și să vă bucuraţi de ele, fără a 
încerca să obţineţi, printr-o încălcare de copyright, profituri pe care eu, 
ca autor, nu le-am căutat și nu le-am obţinut niciodată. 

Nu uitaţi să iubiți natura, Munţii Bucegi, misterele lor și toate 
legendele noastre frumoase, chiar dacă unele nu sunt atât de vechi 
cum se spune, ci le-am scris eu, în zilele noastre. 

Autoarea. 

Iulia TOYO 

2019 


I. LEGENDELE BUCEGILOR 

Miracolul piramidei soarelui din Bucegi 

Puțini oameni, cei aleşi, știu că există o singură zi în fiecare an, 
când, la apusul soarelui deasupra Sfinxului de pe Platoul Bucegi, razele 
blânde înconjoară chipul straniu sculptat în piatră şi, coborându-se 
spre baza anticei statui, formează o piramidă magică... 

Și aceşti puţini oameni aleși se întâlnesc în fiecare an pe Platoul 
Bucegilor, în aceeași zi şi la aceeași oră. Au început deja să se 
recunoască de departe, urcând pe coama muntelui, din toate direcţiile. 

Doctorul din Hamburg, care vine an de an pentru a căpăta 
energia necesară conducerii cabinetului său în care tratează zeci de 
bolnavi, zilnic. Nimeni nu ştie secretul reuşitei celor peste zece operații 
pe care niciun doctor nu le-ar putea face într-o zi! 


7 TI 
Doamna cu pălăria violet din Sibiu, adusă pentru prima dată 
într-un scaun cu rotile de nepotul ei, cercetător la Institutul de 
Mineralogie Patologică Axente Sever, şi care acum vine pe propriile-i 
picioare, mai mult pentru a mulțumi Piramidei pentru magica ei 
vindecare, Soarelui pentru căderea lui miraculoasă şi binefăcătoare în 
trepte piramidale, ori poate Sfinxului, fără de care nimic nu ar fi 
posibil... Desigur, unele guri șoptesc prin văi că doamna ar mai avea şi 
un alt motiv, în faptul că doar aici şi în această blândă lumină 
piramidală, pălăria ei trimite raze violete spre toate piscurile 
înconjurătoare, ca un tainic mesaj adresat pădurilor de brad și 
animalelor ce le populează. Însă acest mesaj nu a putut fi descifrat de 
nimeni, niciodată. 

Familia cu cei doi gemeni din Eastwood, ambii bolnavi de artrita 
psoriazică, boală autoimună care afectează ligamentele şi tendoanele. 
Efectul piramidei magice asupra celor doi micuţi este incontestabil, 
având acțiune antiinflamatoare selectivă pentru COX2, şi producerea 
de adalimumab, un anticorp monoclonal uman recombinat de tip Ig G 
cu specificitate pentru TNF alfa. 

Tânărul cu fibromialgie din Detroit, boală căpătată în urma unei 
depresii severe cu tulburări de anxietate, piramida acționând asupra 
lui precum un inhibitor selectiv de serotonina (SSRI), antidepresiv 
tricyclic. Este ştiut că în această boală medicii nu au un tratament, 
recomandând meditaţia și rugăciunea... 

Apoi bătrânul din Bombay, atins de sindromul Down, cu facies 
aplatizat şi gât scurt, urmare a unei diviziuni celulare anormale la 
nivelul ovocitului, sau domnul din Kinshasa cu toxoplasmoză însoţită 
de apariția de adenopatii latero-cervicale, ori doamna din Xi an ce 
suferă de virusul Papiloma Uman HPV, sau cei doi tineri din Ontario 
atinşi de alopecia, cu capetele acoperite de batice şi şepcuțe moderne, 
pentru a ascunde urmele necruțătoarei boli, și mulţi alţii, cu felurite 
boli și afecțiuni, din toate colţurile lumii. 


Unii se reîntorc vindecați şi revin doar pentru a mulțumi, iar 
alții resimt ameliorarea bolilor copleșitoare şi fără leac medical, și 
revin an de an pentru acțiunea spectaculoasă a Piramidei Magice în 
continuarea unei vieți normale, singura care le permite a se bucura de 
viața dăruită de Creatorul şi Mântuitorul umilelor noastre suflete 
păcătoase, El, Cel de Sus, întru veșnică şi vie pomenire. 

Există o singură zi din an, o zi sfântă, când soarele își coboară 
razele blânde, în trepte, peste Sfinxul ce străjuieşte mândru Bucegii, 
într-o piramidă magică... În ziua de 28 noiembrie a fiecărui an, pe 
Platoul Bucegi se întâlnesc oameni aleşi, veniţi din toate colțurile 
lumii... 

Articol scris de lulia Toyo (3 august 2013 


ucegi.ro 

Update: 22 nov 2014 INIȚIERE PIRAMIDA MAGICĂ 
Citiţi Mărturii cutremurătoare primite de la cei care au fost 
acolo, cu poze inedite, într-o cronică pas cu pas a evenimentului! 


Update: 25 nov 2013 O EXPERIENȚĂ UNICĂ ȘI UIMITOARE 

Revenim cu informaţii de ultimă oră referitoare la Piramida 
Magică din Bucegi. 

Rugăm pe toţi cei care au preluat acest articol pe bloguri și 
site-uri personale, ori în jurnale de ştiri, să preia şi să difuzeze şi acest 
anunț extrem de important! 

Aşadar, primim din toate colțurile lumii informaţii că grupuri 
mari de oameni s-au mobilizat şi se organizează spre a veni pe Platoul 
Bucegi în data de 28 noiembrie. Înţelegând această firească dorință de 
a se afla la ora sfântă în perimetrul magic al energiilor solare, ne-am 
interesat pentru Dvs. şi ne facem o datorie de onoare în a vă informa 
următoarele: 

— În acest an, în data de 28 noiembrie, vremea se anunţă foarte 
rea şi periculoasă pentru cei neobişnuiți cu muntele. De altfel, dacă va 
fi viscol, nici telecabina nu va putea urca, și nici accesul pe munte cu 
piciorul ori cu maşina nu va fi nici posibil, și nici permis de către 
salvamont. 

— În plus, posibilităţile de cazare, care oricum sunt foarte 
limitate pe vârful muntelui, acum sunt deja epuizate, totul fiind ocupat 
sau rezervat pentru perioada respectivă. 

În aceste condiţii și, în plus, luând în considerare pe cei mulți 
care ar dori să ajungă la locul de taină, însă vârsta înaintată ori boli şi 


slăbiciuni fizice îi împiedică, vă propunem un experiment inedit. 

O EXPERIENȚĂ UNICĂ ȘI UIMITOARE, pe care doar cei cu 
suflete curate și cu credință o pot realiza, prin unirea gândurilor 
într-un singur izvor de energie comună și izbăvitoare! Să fie această 
unire o răscruce în drumul evoluţiei umane, spre reînvierea Focului 
Sacru din inimile noastre, cu care să luminăm în întunericul ce ne 
înconjoară! 

Oriunde vă veți afla în data de 28 noiembrie, la ora 16, 44, ora la 
care apune soarele, adunațţi-vă cu cei dragi alături, într-o pădure de la 
marginea orașului, un parc, ori un loc liniştit din natură, aprindeţi 
lumini - lumânări sau lanternecare să se vadă de departe, și 
reconstituiți cu lumina sufletelor voastre Miraculoasa Piramidă 
Energetică a Universului. 

Chiar dacă vă veţi afla la depărtare, prin puterea energiilor 
reunite ale pământului, aerului, cerului și gândului curat, veţi face ca 
aceste piramide luminoase să interacționeze cu energia Marelui Sfinx, 
conectându-vă la Marea Piramidă a Universului. Cu cât vor fi mai multe 
persoane la un loc, cu atât energia grupului va fi mai mare, permițând 
uimitoare evoluții spirituale, ba chiar și vindecări spectaculoase. Acest 
experiment poate fi o necesară etapă de pregătire în vederea unei 
viitoare întâlniri Sacre, ce va veni în curând... 

Și nu uitaţi, Focul Sacru al Universului pâlpâie în inimile curate. 

Articol scris de Iulia Toyo 

Update: 29 nov 2013 Ziua Munţilor Bucegi 

În ziua de 28 noiembrie 2013, vremea era în toată țara urâtă, 
mohorâtă, iar pe munți era ceaţă și viscol. Toţi cei care au plecat spre 
Sfinx erau îngrijorați din această cauză. Nu mică le-a fost mirarea, însă, 
când au ajuns pe platou și au văzut că doar deasupra Sfinxului soarele 
strălucea în toată măreția. 

Din relatările celor prezenţi aflăm că au fost circa 300 de 
oameni, care au desfășurat steagul României, s-au bucurat de razele 
dătătoare de energie și au încins o horă mare. Au fost multe comentarii 
pe net, unele făcute de oameni care au simțit bucuria acestei zile, iar 
altele făcute de comentatorii de profesie, agresivi, cei veșnic prezenţi 
pe net în căutarea de subiecte pe care să le critice, în speranţa de a-și 
dovedi calităţi de ei știute. Deși erau siguri că nu vor vedea nimic, unii 
dintre aceştia s-au dus totuși la Sfinx... De ce oare? S-au făcut filmări și 
reportaje în presă: Pro TV, Antena 3, Adevărul, România TV Net, 


Jurnalul.ro, Realitatea TV, TV Partener și altele. Selectăm, în continuare, 
din mărturiile participanţilor la această sărbătoare în zi sfântă, postate 
ca şi comentarii la acest articol, pe internet: 


PRO e Me 
E FENOMEN MAGIC LA SFINX 

Gabriel Maris: «Am avut şansa să ajung la Sfinx astăzi 
28.11.2013 împreună cu soţia mea și încă 2 cupluri, toți 6 fiind 
împreună pentru a putea cobori cu o mașină de teren. În Buşteni 
vremea era închisă şi neprietenoasă. Când ne-am apropiat cu 
telecabina de Babele, s-a făcut brusc lumină și un soare strălucitor ne-a 
deschis brusc inimile la toţi ocupanţii telecabinei. Pe platou a fost 
soare mereu până când acesta a apus (înainte de ora 17). Vântul bătea 
foarte ușor din direcția NV şi în jurul Sfinxului s-au adunat (după 
estimările mele) circa 300 - 350 de oameni. Toţi admiram peisajul 
minunat de iarnă și aşteptam cu emoție asfinţitul. Majoritatea 
oamenilor erau îngrijoraţi în legătură cu întoarcerea (căci cei de la 
telecabină ne-au spus ferm că ultima cursă va fi la 15.45) și unii au 
plecat, cu regrete, înainte de asfințitul soarelui. Cerul a fost perfect 
senin deasupra platoului, deși spre Valea Prahovei erau nori (dar sub 
nivelul Platoului) și înspre Vest erau de asemenea nori de joasă 
altitudine. Vizibilitatea era perfectă spre toate punctele cardinale. 
Când soarele a început să apună, orizonturile au început să se coloreze 
în diverse nuanţe de la portocaliu la violet, și modificarea de nuanţă se 
petrecea mereu după cum se mișca și soarele. Eu personal nu am văzut 
nicio piramidă, deşi am privit cu atenţie şi Sfinxul şi împrejurimile 
apropiate şi îndepărtate, deşi am văzut foarte clar Piramida 
Holografică de pe Vârful Toaca din Masivul Ceahlău (în anul 2012). 
Singurul fenomen notabil pe care îl văd personal prima dată constă în 
faptul că am văzut o mulțime de sfere de energie în jurul Sfinxului 
(exact în momentul când soarele începea să asfințească); am auzit de 


aceste sfere, soția mea le vede adesea și mi le arată (în zadar) dar eu 
nu le-am văzut niciodată până astăzi. După ora 17 grupul nostru a 
părăsit platoul, și deși fiecare avea în suflet un ușor regret că nu am 
văzut ceea ce am sperat, toți eram satisfăcuți de experienţa avută și de 
peisajele minunate de iarnă. Am coborât pe jos până aproape de Piatra 
Arsă și deși s-a întunecat, toată lumea a ajuns în siguranţă la mașini, în 
timpul coborârii nu a fost frig și nu a bătut deloc vântul. Majoritatea 
oamenilor de pe platou au mers spre Piatra Arsă. Atât cât pot eu 
aprecia și înțelege, pot să spun că marea majoritate a celor care au fost 
acolo erau oameni de bun simț și gândire pozitivă, în general oamenii 
s-au comportat decent și nimeni nu a deranjat pe altul. Acum când 
scriu aceste rânduri, în Bușteni vântul bate foarte tare. Vă doresc la 
toți inimi curate și gânduri bune, iar mie mi-am promis că voi reveni 
mereu la Sfinx, nu numai pe 28 Noiembrie». 

Luiza Bratu: «Dacă vrei să faci totul conform unui ritual cu 
ochii pe ceas și respectând pași însemnă că te aștepți să pice din cer 
ceva spectaculos de care să povestești și să le dai și altora sfaturi. Dar 
nu se întâmplă așa deoarece totul este mult mai simplu. Pe data de 
28.11. s-a constatat că se întâmplă un anumit fenomen în preajma 
Sfinxului din Bucegi. Cei ce au mai fost au simţit nu doar partea vizuala 
ci și partea energetică. Unii au obținut-o pur și simplu, alţii prin 
diferite tehnici de meditaţie». 

Emanuel (declarație pentru ProTV): „Se vărsa peste Sfinx o 
lumină divină, de culoare portocaliu deschis și prin ea Dumnezeu își 
revarsă tot ce are mai bun asupra noastră. Poţi să primeşti, dacă eşti 
deschis şi receptiv, foarte multe beneficii. Te poți și vindeca». 

Participant: „Sănătos şi bine pentru oamenii care vin aici la 
Sfinx ar fi să stea măcar 10 minute în picioarele goale, pentru că atunci 
lumina intră». 

Ion lancu, geolog; „Cei care bat muntele sunt mai aproape de 
Dumnezeu. Cred că toată lumea care vrea să se simtă mai sănătos ar 
trebui să vină, să se adape la energia aceasta fantastică, miraculoasă». 

Răzvan Enoiu: „Ne aflăm într-un loc care este branșat, legat la 
energia universală. Ne aflăm într-un pol energetic al planetei». 

Fotografie realizată la fața locului de Sergiu Serge 

Fotografie realizată pe 28.11.2013 în Munții Bucegi, la Sfinx, de 
Cătălin Trandafir 

Ziua Munților Bucegi - 28 noiembrie 

Puțini oameni, cei aleşi, ştiu că există o singură zi în fiecare an, 
când, la apusul soarelui deasupra Sfinxului de pe platoul Bucegi, razele 
blânde înconjoară chipul straniu sculptat în piatră şi coborându-se 
spre baza anticei statui, formează o piramidă magică... 

Există o singură zi din an, o zi sfântă, când soarele își coboară 
razele blânde, în trepte, peste Sfinxul ce străjuieşte mândru Bucegii, 
într-o piramidă magică... 


În ziua de 28 noiembrie a fiecărui an, pe Platoul Bucegi se 


întâlnesc oameni aleşi, veniţi din toate colţurile lumii... 


a Ocătălin talia 


Fotografie realizată pe 28.11.2013 în Munţii Bucegi, la Sfinx, de 


Cătălin Trandafir 


28 noiembrie 2013 - Ziua Munţilor Bucegi, imagini şi 


mărturii 


Deşi în toată țara a fost vreme mohorâtă, la Sfinx a strălucit 


soarele. S-au adunat peste 300 de oameni, au desfășurat steagul 
României, au cântat și au făcut o horă în jurul Sfinxului, încărcându-se 
de energie. lată reportaje TV, transmise în urma evenimentului creat 
de publicarea articolului nostru Miracolul piramidei soarelui din 
Bucegi, și preluarea lui pe internet: 


ştirileprotv.ro: Fenomenul ciudat pentru care zeci de oameni 
urcă pe 28 noiembrie pe Platoul Bucegilor. Mărturiile românilor 
care au urcat pe Platoul Bucegilor pentru a vedea fenomenul 
«piramidei solare» Declaraţii pentru ProTV: «Acum am simţit 
aşa o pulsare, aşa în trepte în sus, așa o ridicare de energie 
extraordinară, aici în față am făcut o meditaţie cu mâinile așa şi 
am făcut gestul ăsta și mi-au apărut două mandale colorate 
albastru, deosebit de frumos», a declarat Gheorghe Danu. «De 
25 de ani lucrez în zonă și nu am avut prilejul să descopăr 
niciuna dintre minunile acestei zone. Acum mi s-au deschis şi 
mie căile. Dacă vorbesc despre portaluri energetice pe care 
le-am trăit.», spune un bărbat. «Energetic... păi trebuie să crezi 
ca să simți și asta e totul, de exemplu am urcat un traseu de o 
oră și mă durea spatele, iar acum e ok, nu am văzut piramida, 
dar am simţit-o poate că pas cu pas.», a declarat o femeie. 
«(Pentru ce ați venit astăzi aici?) Pentru a mă reîncărca 


energetic. (Aţi văzut piramida?) Eu am văzut-o şi am simţit 

lucrul acesta», a declarant o femeie. Emanuel (declarație pentru 

ProTV): «Se vărsa peste Sfinx o lumină divină, de culoare 

portocaliu deschis și prin ea Dumnezeu își revarsă tot ce are 

mai bun asupra noastră. Poţi să primeşti, dacă ești deschis și 
receptiv, foarte multe beneficii. Te poţi și vindeca». 

e antena3.ro Fenomen MIRACULOS pe platoul Bucegilor, 
petrecut joi seara. Sfinxul VINDECĂ boli incurabile 

e  tvpartener.ro «Piramida Energetică» a Sfinxului, iluzie optică, 
fenomen rar sau pur şi simplu o legendă? 

e jurnalul.ro FENOMEN MIRACULOS pe Platoul Bucegilor. Ce s-a 
întâmplat aseară la poalele Sfinxului 

e  oradestiri.ro Miracolul PIRAMIDEI SOARELUI de la poalele 
Sfinxului din Bucegi: se întâmplă o dată pe an 

e  ziarulevenimentul.ro Miracolul PIRAMIDEI SOARELUI de la 
poalele Sfinxului din Bucegi: se întâmplă o dată pe an 

e  romaniatv.net Miracolul PIRAMIDEI SOARELUI de la poalele 
Sfinxului din Bucegi: se întâmplă o dată pe an 

e  adevărul.ro «Piramida Energetică» a Sfinxului: fenomenul rar 

a adunat zeci de curioşi pe platoul Bucegi. La mulţi Ani Munţii 

Bucegi! 

Luiza Bratu: «Cei ce au mai fost au simțit nu doar partea vizuală 
ci şi partea energetică». Gabriel Mariş: «Atât cât pot eu aprecia și 
înțelege, pot să spun că marea majoritate a celor care au fost acolo 
erau oameni de bun simţ și gândire pozitivă». 


CN n 
Fotografii realizate pe 28.11.2013 în Munţii Bucegi, la Sfinx, de 
Carmen Stancu 
Mărturii cutremurătoare și ghid de iniţiere în tainele 
Piramidei Miraculoase de la Sfinx 


Mulţumim doamnei Maria pentru aceste mărturii și poze 


uluitoare, pe care le reproducem așa cum le-am primit, și doamnei 
Andreea G. pentru mesajul emoţionant! 

În ziua în care am citit articolul Iuliei Toyo, am avut o revelaţie 
pe care o așteptam demult și pentru care eram pregătită prin ani 
îndelungi de credinţă și meditaţie. 

Am știut exact ce aveam de făcut, așa că am sunat un grup mai 
mare de prieteni și rude (știind că pe munte e bine să te duci în 
grupuri mari, mai ales pe vreme de iarnă) și am stabilit să mergem 
împreună în ziua sfântă a Munţilor Bucegi și să ne deschidem inimile 
în fața miracolului divin. 

Imediat am sunat la cabană să rezervlocuri, iar cabanierul s-a 
mirat de ce fac rezervare așa devreme (cred că era prin august), ca și 
cum toată lumea știa, numai el nu, că era o zi a Sfintelor Taine. 

Mi-a fost clar că se încerca îndepărtarea noastră, așa cum ni s-a 
ascuns totdeauna totul, dar nimeni nu ne mai putea opri. Decât vremea, 
dacă ar fi fost rea, așa cum era în toată ţara, situaţie în care vorbisem 
cu grupul să rămânem la poalele muntelui, să ne luăm de mâini și să 
alcătuim cercul magic, pentru a putea medita și sperând că ceva din 
energia piramidei să ajungă și la noi, așa cum auzisem că s-a mai 
întâmplat și în alte dăți. Însă nu a fost cazul, căci printr-un dar divin, 
Sfinxul era scăldat în razele de soare, ca o incredibilă minune... 

Am mai fost iarna pe munte, și pot să vă spun că niciodată nu 
am văzut așa ceva, o bogăţie de culori, dintre care la un moment dat 
am văzut un munte întreg scăldat într-o lumină violet, apoi nuanţe de 
raze aurii ce formau diverse figuri de o frumuseţe incredibilă. Din 
păcate, nu am putut face decât puţine poze, deoarece la toate aparatele 
memoria s-a terminat după 2 - 3 poze, iar bateriile au murit. Noroc că 
fiind mulţi, am adunat de la fiecare toate rezervele și le-am administrat 
ca să putem lua câteva imagini măcar. Unii aveau aparate cu film dar 
s-au bucurat degeaba, căci la developare, toate filmele erau voalate, și 
abia am recuperat câteva cadre să vi le arătam, iar pe unele se vede 
foarte evidentă banda de energie care înconjura perimetrul magic. 

Pe unele poze veţi observa formele ciudate apărute pe cer, 
despre care unii ziceau că sunt niște aparate, pentru că văzuseră 
luminile de la motoare, iar alții că sunt doar nori foarte ciudaţi, mai 
ales că luminile acelea nu au ieșit în poze. 

Ulterior am aflat că unii dintre cei prezenţi au fost urmăriți de 
acelea tot drumul, până la poalele muntelui, după care aparatele sau 


ce-or fi fost au dispărut în mod misterios. 

Au venit oameni de bună credinţă ca și noi, grupuri cu steagul 
României, și mulți oameni care se vedea că mai fuseseră și înainte, căci 
știau exact cum să se încarce de energie, lipindu-și amuletele de 
peretele de piatră sacră, și meditând în liniște, cu inimi curate și ochii 
închiși. 

La ora apusului 16.45 ne-am așezat în fața Sfinxului, ne-am lipit 
palmele de roca sfântă și ne-am rugat cu ochii închiși, fără să ne 
intereseze reporterii tv și cei veniți acolo neîncrezători, doar de dragul 
faptului divers, care râdeau așteptând să apară piramide precum cele 
de la tv. Piramida este un eveniment MAGIC, nu se arată decât celor 
aleși, celor ce vin cu sufletul deschis, pregătiți întru credinţă, e un 
SEMN DIVIN pe care trebuie să fii pregătit să-l primești, prin meditaţie 
și evlavie. De aceea, evident că în timpul revărsării Piramidei și a 
energiei sfinte, nimeni dintre noi nu s-a gândit să facă poze. Meditam 
adânc și ne bucuram de energia miraculoasă ce ne invada corpurile și 
spiritele, încărcându-ne energetic pentru încă un an. Totuși în mod 
inexplicabil, piramida a apărut în câteva poze, deși noi nu ne amintim 
s-o fi văzut în acel fel... 

Apoi, când momentul divin a trecut, am reușit să mai 
surprindem câteva imagini pe care vi le oferim cu multă bucurie, după 
care, din fericire, nu am fost nevoiţi să plecăm pe jos, noi având locuri 
rezervate din timp. 

Vom reveni și în acest an, și în toţi anii viitori, căci abia așteptăm 
acest moment unic și sfânt. Ne vom întâlni cu toții, ori sus pe munte 
dacă va fi vreme bună, ori jos la poale, dacă vremea va fi rea, și vom 
reface împreună acest moment de unică întâlnire cu Creatorul. 
Doamne ajută! 

Maria Croitoru 

Bună seara! Am citit articolul dumneavoastră despre 28 
noiembrie... știu că poate părea absurdă și în același timp exagerată 
reacția mea: am plâns neîncetat pe parcursul lecturii; nu a fost un 
plâns isteric sau trist, ci unul calm și liniștitor ca și cum mă lepădam de 
o povară sufletească. Mă simt foarte legată de acest fenomen, chiar 
dacă nu am fost niciodată în Munţii Bucegi; eu m-am considerat 
întotdeauna o persoană cu senzaţii mai «speciale»... astăzi continuă 
să-mi apară în mai multe circumstanțe numărul 28... știam că are 
legătură cu ceva important. Și iată cum articolul dumneavoastră îmi 


luminează sufletul. Voiam să vă rog frumos, dacă știți și dacă există, 
să-mi spuneţi unde pot găsi un grup sau ceva care să aibă legătură cu 
aceeași eveniment... îmi doresc enorm să țin legătura și să obţin cât 
mai multe informaţii. Din păcate eu nu pot participa anul acesta dar aș 
vrea să «particip» virtual. Vă mulțumesc din suflet pentru atenţie. 

Andreea G. 

Mulţumim tuturor celor care ne-au scris și vă invităm încă o 
dată să citiți articolul nostru Miracolul piramidei soarelui din Bucegi. 

Articol scris de lulia Toyo (22 noiembrie 2014) 

Interviul Doamnei cu pălăria violet 

Așa cum v-am promis, vă prezentăm prima parte a interviului 
realizat cu Doamna cu pălărie violet: 

Reporter: ştim că ați avut o experiență uimitoare, despre care 
am relatat pe scurt în primul nostru articol: Miracolul piramidei 
soarelui din Bucegi - articol preluat de multe pagini web și chiar de 
televiziuni şi presă, şi care a declanșat un eveniment național, pe care 
noi l-am numit Ziua Munţilor Bucegi, și pe care îl vom păstra și cinsti 
ca atare. Multă lume a fost uimită, unii v-au căutat în acest an la Sfinx, 
pe 28 noiembrie, alții au scris despre Dvs. doar ce știau din 
informaţiile noastre, iar mulți cititori ar dori să vă cunoască povestea. 
S-au făcut emisiuni TV în care invitații au făcut presupuneri pe o 
singură frază scrisă de noi, fără însă a ne cere detalii. Așadar, revenim 
şi vă întrebăm ce ne puteţi spune pentru toţi cei aflaţi în suferință și 
care caută alinare în puterea miraculoasă a Sfinxului, pentru cei care 
sunt doar curioși, ori chiar pentru cei neîncrezători, dar care totuși se 
întreabă despre ce este vorba? Vă rugăm să ne răspundețţi la această 
întrebare pe care am primit-o de nenumărate ori la redacție: Ce este 
adevărat şi ce este exagerare din toată această poveste? De ce unii 
oameni ajunși la Sfinx pe 28 noiembrie 2013 au văzut piramida, alţii 
doar au simţit-o, iar alţii, printre care și cabanierul, au privit 
neîncrezători, în timp ce televiziunile făceau show? 

Doamna cu pălărie violet: Sunt multe întrebări, iar eu sunt un 
om obișnuit, și nu pot răspunde la toate; apoi, cum bine se ştie, sunt 
răspunsuri care dau naştere la alte întrebări... Voi încerca, însă, să vă 
spun povestea mea, exact așa cum s-a întâmplat, și așa cum o înţeleg 
eu acum, pentru că trebuie spus că adeseori, pe lângă anumite lucruri 
trecem grăbiţi, fără să le înțelegem, iar adevărurile fundamentale ni se 
dezvăluie târziu, uneori printr-o întâmplare, sau poate că aşa e scris, 


nu ştiu, nu trăim după scenarii tv, cred însă că totul are un rost, fie că 
ajungem a-l înțelege vreodată, ori nu... 

Doamna vorbea cu un vizibil accent străin, graseind ușor, cu o 
voce caldă și profundă, și o dulceaţă a timbrului rar întâlnită. Ascultam 
în tăcere, fermecaţi de firul incredibilei povești... 

Doamna cu pălărie violet: Eram la schi, într-o regiune a Alpilor 
Dauphiné, neamenajată ca pârtie turistică, dar mereu folosită de noi, 
localnicii din Lauze. Vremea era frumoasă şi pârtia se umpluse de 
schiori dintre cei mai nostimi şi neexperimentați, veniți din toate 
colțurile Franţei, la rudele primitoare. Unii erau, în mod vizibil, pentru 
prima dată pe o pârtie, şi râdeau, încercând să se ţină drepţi, apoi 
cădeau în tumbe repetate şi, în cădere, îi antrenau și pe cei din jur, apoi 
se ajutau unii pe alții să se ridice, şi-apoi iar se îmbrânceau în zăpadă, 
iar veselia era în toi. Cu ochii la ei și încercând să-i ocolesc, într-un 
moment când prinsesem deja viteză, se pare că m-am împiedicat de o 
buturugă acoperită de gheaţă și, după un zbor de câțiva metri, într-o 
clipită, m-am trezit acoperită de zăpadă. A fost un moment scurt, din 
care nu am sesizat decât atât: eram singură și înconjurată de neaua 
albă, într-o liniște perfectă ce părea eternă, impresionantă. 

Când m-am trezit, eram la spitalul din Orcieres, înconjurată de 
medici prietenoși, care m-au făcut repede să înţeleg că avusesem mare 
noroc să scap cu viață, chiar dacă voi rămâne pentru tot restul vieţii în 
scaunul cu rotile... 

Am acceptat situaţia, căci ce puteam face?! şi m-am întors acasă, 
unde prietenii erau mereu pe lângă mine, oferindu-mi ajutorul. Sigur 
că era greu în scaunul cu rotile, dar am învăţat că viața merge mai 
departe, cu bune și cu rele, şi că bucurii nesperate poţi găsi chiar în 
mijlocul celei mai mari tristeţi și disperări, dacă-ți deschizi sufletul 
spre a primi darul divin al miracolului vieții. 

Prietenii mei organizau mereu excursii prin țară, în care puteam 
să vizitez şi să mă bucur de peisaje minunate, apoi au organizat un tur 
al Europei. Așa am ajuns pentru prima dată în România, la Sibiu. Era 
iarnă și am dormit într-un hotel numit Dumbrava Minunată, iar din 
traducere, căci pe vremea aceea nu cunoșteam limba română, am 
înţeles că era vorba de un loc minunat. Nu înțelegeam dacă asta se 
referă la frumuseţea peisajului, ori era vorba de mai mult, și am 
adormit târziu, privind flăcările focului jucăuș din vatră şi 
gândindu-mă la posibilitatea existenței unor minuni în acel loc, la 


nămeții de afară, la liniștea adâncă și ciudată parcă, ce se lăsase, 
coborâtă odată cu cortina nopții grele... 

Apoi am auzit voci, multe și îndepărtate, apoi din ce în ce mai 
clare: Aici, veniţi aici! Ce s-a întâmplat? Un turist rănit? Nu, e o 
localnică, veniți repede! Un accident? E grav? Acolo, jos, în zăpadă! mai 
trăieşte? Copiii ăștia se avântă nesupravegheațţi... Nu, era o schioare 
experimentată... 

Și în timp ce vocile se auzeau ca un vuiet aiuritor, am simţit 
zăpada rece ca gheața în jurul meu și am înţeles că eram în Alpi, în 
timpul accidentului. Mă întorsesem în timp, pentru a retrăi acel 
moment, și de data asta rememoram totul cu toate simţurile ascuţite la 
maximum, pentru că ceva se întâmplase: acum auzeam! auzeam vocile, 
tot ce nu auzisem atunci ori uitasem, ca multe alte lucruri pe lângă care 
trecem, fără a le da importanţă. Și peste toate acele voci care strigau 
speriate şi chemau în ajutor, din ce în ce mai neclare în iureșul general, 
una singură se distingea, o voce caldă și gravă, care rostea aproape în 
şoaptă, îndepărtat: Sfinxul din Bucegi... 

Apoi linişte. Când m-am trezit, priveam focul jucăuş din vatră, 
iar prietenii mă mustrau zâmbind înțelegători: Ce-ai căutat afară la 
miezul nopţii? Se pare că ai căzut cu scaunul... Dacă nu te găseam, ai fi 
stat în zăpadă până dimineaţa şi ai fi îngheţat... 

Dar eu nu auzeam decât trei cuvinte, venite din stranii depărtări, 
care-mi vorbeau într-un mod tainic, special: Sfinxul din Bucegi... 

Desigur, memoria îmi joacă feste, mi-am zis, că doar Sfinxul este 
în Egipt, dar Bucegi? Ce înseamnă oare? Am întrebat îngrijitoarea, mai 
mult prin semne: Bucegi? lar ea mi-a răspuns: munte mare, la noi, 
români! şi în acel moment am știut exact ce aveam de făcut: am rămas 
pentru totdeauna în Sibiu, spre a dezlega acest mister care mă chema 
parcă dintr-o altă lume: Sfinxul din Bucegi! 

Am cumpărat o locuință micuță într-o casă veche din centrul 
Sibiului, ce părea încărcată de legende, am învăţat limba, am vorbit cu 
oamenii punând întrebări, mai întâi cu teamă şi mai pe ocolite. La toate, 
ei răspundeau zâmbind indiferent: da, e o piatră asemănătoare 
Sfinxului, în Bucegi, la câteva ore de mers de-aici, dar nu-i niciun 
mister, e doar o stâncă... 

Simţeam cu toată puterea ființei mele că m-am apropiat de o 
experiență esenţială, unică, şi că doar de mine depindea ca acest 
moment să fie o răscruce în jungla neștiinței şi a nepriceperii 


mediocrității spirituale, ori o întâlnire ratată, irepetabilă și pe veci 
pierdută. Am căutat să mă pregătesc pentru ziua când aveam să urc 
pentru prima dată la acest simbol rămas parcă din alte timpuri ori lumi 
paralele, am citit mult, inclusiv din presa străină, și aşa am aflat despre 
doctorul din Hamburg. O pură întâmplare - sau care aşa părea la 
vremea respectivă - a făcut să pot lua legătura relativ ușor cu el, şi 
doctorul mi-a spus, cu o voce caldă și blândă, care în mod ciudat îmi 
părea cunoscută parcă, deşi sigur niciodată nu o mai auzisem până 
atunci: Sfinxul din Bucegi? Da, mergeţi să-l vedeţi, trebuie să vă duceţi 
la Sfinx pe 28 noiembrie... Nu pot să vă spun mai mult și nici n-ar avea 
rost, mergeţi şi veți înțelege! 

Şi astfel, cu inima plină de o emoție de nedescris și cu sufletul 
deschis spre toate tainele universului, în ziua indicată am ajuns la 
Sfinx... 

În acel moment, ochii doamnei păreau că s-au luminat parcă de o 
sclipire interioară, stranie și fermecătoare. Apoi, în tăcerea care s-a lăsat, 
am înțeles că rememora acele prime clipe magice ale Marii întâlniri cu 
Sfinxul și puterea lui miraculoasă, cu Piramida Soarelui, apoi trecerea de 
la speranţele cele mai intime, la însănătoșirea incredibilă... și pentru că 
nu voiam să o deranjăm mai mult, ne-am retras, cu promisiunea că vom 
reveni pentru a continua discuţia. Din pragul locuinţei, doamna ne-a 
spus zâmbind tainic și cu multă căldură: 

Doamna cu pălărie violet: Pentru că se apropie un an nou, le 
doresc cititorilor Dvs. ca 2014 să fie anul trezirii marelui spirit al 
universului ce doarme înăuntrul fiecărei fiinţe, pentru ca tainicele 
adevăruri, cele acum pierdute în tumultul acestei noi ordini universale, 
să ne străbată cugetul în lumină, iar marile adevăruri fundamentale să 
strălucească din nou, ca în momentul unic, primordial! 

Am plecat mulțumind călduros și cu recunoștință doamnei cu 
pălărie violet, și rămânând pentru multă vreme marcați de vorbele ei, 
cărora parcă, pe zi ce trece, le găsim noi și noi înțelesuri... Fie ca urarea 
ei să se împlinească! 

Vom reveni cu continuarea acestei incredibile povești şi magice 
experiențe, iar dacă aveţi mesaje ori întrebări pentru doamna al cărei 
nume nu îl vom divulga încă, ni le puteţi trimite pe adresa de e-mail a 
site-ului. La mulți ani, și să ne reîntâlnim sănătoși în 2014, anul 
regăsirii şi reintegrării în Marele Spirit al Universului! 

Articol scris de Iulia Toyo (30 decembrie 2013) 


Viaţa de după Moarte - Interviul Doamnei cu pălăria violet, 
partea a Il-a 

Așa cum v-am promis, am așteptat momentul prielnic unei noi 
întâlniri cu «Doamna cu pălărie violet», pentru a-i prezenta întrebările 
primite de la cititorii noștri. Mesajele Dvs. au fost multe, iar șirul 
întrebărilor nesfârşit. Făcusem o listă de câteva pagini cu cele care ni se 
păruseră mai importante. Doamna a privit lista surâzând ușor... 

— Înţeleg interesul pe care aceste probleme îl au pentru cei mai 
mulți oameni, a spus ea în cele din urmă. 

Multe din aceste întrebări m-au frământat și pe mine, şi la multe 
dintre ele încă nu am găsit un răspuns. 

Dar ceea ce vreau să vă povestesc acum este o întâmplare 
petrecută anul trecut, în 28 noiembrie, de ziua Munţilor Bucegi, chiar 
în momentul Miracolului Piramidei Soarelui de la Sfinx. 

După cum ştiţi, datorită televizării articolului publicat de Iulia 
Toyo pe acest site, muntele s-a umplut de oameni veniți din multe 
părți ale ţării şi chiar din alte ţări, unii cu credință, oameni curați şi 
simpli, alții însă dornici de spectacolul unui fapt divers online. Au fost 
chiar şi câțiva oameni nepricepuţi și superficiali, „licenţiați în 
tehno-misteristică”, veniţi cu aparate de filmat «de multe milioane» 
cum le prezentau ei înşişi, sperând că vor da lovitura vieţii cu reportaje 
de senzaţie, dar care la plecare, dezamăgiţi că nu filmaseră un 
senzațional pe care doar mintea lor cu imaginaţie kitsch îl putea 
aştepta, au scris că de fapt ei veniseră doar așa, dar nici nu crezuseră 
vreodată... 

Desigur aceştia nu sunt importanți, însă este trist faptul că au 
încercat să denigreze un moment în care mulți credincioşi şi-au 
deschis sufletele în fața măreției muntelui, unii văzând, iar alții 
simțindu-se străbătuţi de energia miraculoasă a Sfinxului, misterul 
arătându-li-se de bună seamă diferit celor ce-l așteptau cufundațţi în 


meditaţie, față de cei ce-l aşteptau făcând poze, sufocaţi de aparate şi 
blițuri. Și ca să răspund totuși la una din întrebările cititorilor Dvs.: 
bineînțeles că eram acolo, ca întotdeauna; însă desigur că nu port 
totdeauna o pălărie mov, chiar dacă, pentru cea mai multă lume, așa 
am rămas cunoscută din articolul luliei Toyo. 

Dar ca să revin la acea minunată zi de 28 noiembrie 2013... 
De ce o numesc minunată? Nu doar pentru miracolul de-acum 
cunoscut al Piramidei Soarelui, ci pentru că în acel sfânt moment am 
avut o incredibilă revelaţie: Viaţa de după Moarte există! 

Mă îndepărtasem de Sfinx, pentru a căuta Poarta despre care 
lulia Toyo a scris că se deschide spre o altă Lume, exact în momentul 
formării Piramidei, în perimetrul de energie pozitivă ce se crează între 
Piramida Magică formată de razele soarelui deasupra Sfinxului şi 
corespondentul ei din jurul Crucii Eroilor. L-am întâlnit acolo pe 
domnul inginer Valeriu Tornea, şeful laboratorului experimental, venit 
pentru a-și verifica schițele şi calculele anterioare, făcute după hărțile 
lăsate de speologul Tufeanu în noiembrie 1952. 

Apoi l-am văzut pe profesorul Şerbu, din a cărui bibliotecă 
păstrată în familia sa de două generaţii de cărturari citisem mărturii 
cutremurătoare ale celor ce văzuseră Poarta și, prin ea, Lumea de 
Dincolo... 

M-am apropiat de profesor şi abia târziu am observat că el 
vorbea cu un țăran pe care aș fi putut să jur că nu-l mai văzusem până 
atunci... Probabil a urcat pe cealaltă parte a muntelui, mi-am zis, şi 
tocmai a apărut de după vreo stâncă. Discuţia părea extrem de 
interesantă şi am ascultat tăcută. Omul îi spunea profesorului că 
trebuie neapărat să meargă cu el mai în jos, înspre Jepii Mici, iar acolo 
să treacă șanțul fără întârziere... 

M-am luat după ei, complet nedumerită, mai ales că în jurul meu 
părea că se adună tot mai multă lume. Probabil sunt oamenii veniţi la 
Sfinx, am gândit în treacăt, or fi aflat şi ei de Poartă. Însă ceva îmi 
părea ciudat, şi abia târziu am înțeles că ceea ce mă uimea era 
îmbrăcămintea lor, ce părea parcă dintr-un alt timp. Apoi am 
recunoscut în mulțime o rochie ce semăna mult cu cea din fotografia 
de nuntă a mamei mele. 

Dar asta era imposibil, căci rochia fusese unicat şi nimeni n-o 
mai purtase vreodată, iar mama nu mai era. Și totuși... Aș fi vrut să mă 
întorc, să văd mai bine, să strig „Mamă!”, însă aproape fără să-mi dau 


seama cum şi când, m-am văzut trecând un șanț luminat puternic de 
razele roșietice ale soarelui la asfinţit. Profesorul mă trăgea de mână, 
speriat. M-am întors căutând cu disperare rochia, dar în urma mea 
totul dispăruse. 

— Domnule Profesor, l-am întrebat mirată, unde este țăranul cu 
care vorbeaţi adineauri? Și toţi oamenii aceia ciudaţi, cu hainele lor 
învechite? 

— Doamnă, mi-a răspuns el răsuflând parcă ușurat, nici n-am 
ştiut că v-aţi luat după mine și aţi trecut Poarta... Bine că în ultimul 
moment v-am văzut şi v-am tras peste prag exact înainte de închiderea 
ei, căci altfel aţi fi rămas captivă într-o altă lume, paralelă, poate fără 
posibilitatea de a reveni vreodată printre noi... 

Din ce în ce mai nedumerită, l-am întrebat pe profesor despre ce 
e vorba. El mi-a explicat că aşa cum Einstein, Roberto Lanza și mulți 
oameni de ştiinţă cunosc deja, viața de după moarte există, iar 
separaţia între trecut, prezent şi viitor nu există în realitate, ea fiind 
doar o iluzie a noastră, datorată faptului că așa am fost învățați să 
gândim şi să imaginăm lumea. Probele existenţei vieții de după moarte 
au fost descoperite de fizica cuantică, în special în biocentrism, unde 
conceptul morţii nu este decât fructul conştiinţei noastre. Pentru 
biocentrism, universul există doar pentru că el există în conştiinţa 
individuală şi colectivă, fiind astfel relativ ușor de înţeles pentru 
oricine existenţa universurilor paralele. Nu universul crează viață, ci el 
este creat de noi, la fel ca și celelalte concepte de spațiu și timp, care 
sunt simple instrumente ale imaginaţiei noastre. Astfel, moartea nu 
există într-un sens real, decât pentru că noi o asociem corpului nostru 
fizic. 

În acest fel se presupune că tot ce se petrece aici, în acest 
moment, de fapt se produce în același timp în multiple universuri, 
teorie ilustrată ştiinţific prin experimentul celor două fante ale lui 
Thomas Young, prin care se demonstrează cum fotonii sunt filmaţi 
trecând prin fante, urmele lăsate de ei fiind însă complet diferite de 
ceea ce se vede pe film - adică printr-o singură fantă, ceea ce de fapt 
dovedeşte că realitatea nu ar fi reală, ci relativă față de timp și 
percepţie. Astfel, particulele lui Young își schimbă comportamentul în 
funcție de situaţia de a fi văzute de om sau nu, adică trec printr-un 
proces ce implica în fapt conștiința umană, aşa cum de exemlu, cerul 
pe care îl vedem albastru, cu ajutorul unor modificări ale celulelor 


noastre poate fi perceput roşu, ori făcând un zgomot straniu, etc. 

Şi iată cum explică Robert Lanza teoria vieții de după Moarte: 
«În timp ce noi murim - respectiv corpul fizic, viaţa noastră devine ca 
o Floare Vie care va reîncepe să înflorească în multe universuri 
paralele «. Astfel viața devine o aventură care transcende maniera 
noastră de gândire liniară, moartea neexistând într-un spaţiu temporal, 
iar nemurirea nu înseamnă de fapt o existenţă perpetuă în timp, 
ci ea există în afara timpului. 

Mi-am dat întâlnire şi anul acesta cu profesorul Şerbu şi, cine 
ştie, poate că împreună vom reuși să trecem Poarta din nou, ea nefiind 
deschisă decât într-o singură zi din an, ziua sfântă de 28 noiembrie, și 
doar câteva momente, chiar atunci când piramida razelor de soare 
începe a se forma deasupra Sfinxului și a-și face simțită încărcătura 
energetică. 

Am mulțumit „Doamnei cu pălăria violet” și am rugat-o să ne 
cheme când va fi disponibilă pentru continuarea discuţiei, fiind ferm 
convinși că vom avea încă multe de aflat și de învățat. 

Vă transmitem totodată urările ei de sănătate, regăsire şi 
reintegrare în Marele Spirit al Universului! 

Articol scris de Iulia Toyo (14 august 2014) 

Spiritul Munţilor Bucegi 

Se trezise dinaintea ivirii zorilor și mergea singur, pe muntele 
acum pustiu, călcând apăsat pe albul violet al zăpezii. 

Violet... Câte interpretări ciudate, şi unele chiar scandaloase, pot 
da oamenii unei culori divine... Printre norii plumburii, raze timide 
mijeau de ziuă. O nouă zi, pe acești munți aflați parcă la capătul unei 
lumi. O lume de legende, de mister, de tainice adevăruri, pierdute în 
tumultul unei noi ordini universale... 

Bătrânul mergea agale, spre nicăieri, îmbrățișând cu privirea 
zările ce se profilau parcă, din ce în ce mai mult, fără niciun orizont. În 
jurul lui, piscurile Bucegilor, văile și coamele, totul părea ca la 
începutul lumii. Al căreia dintre ele, însă? 

Căci Bătrânul se afla între două lumi: cea veche, a marilor 
adevăruri fundamentale și sfinte, o lume apusă, și această lume nouă, 
ciudată, pe care n-o înţelegea... 

Ieri, muntele se umpluse de oameni veniți din multe părți ale 
lumii. Oameni ciudațţi, care voiau să vadă o minune televizată, în direct. 
Trimişi speciali de la televiziuni, cu aparate ultrasofisticate, de filmat 


mistere. Ziceau că citiseră un articol. De fapt, nu ziceau. Dar îl citiseră. 
Unii îl numeau satiră, alții mărturie, iar alții îl analizau cu echipe 
întregi de specialiști («cu aparate de multe milioane»), licenţiați în 
electromisteristică, tehnomagie, biosecretizare, logisticomistery ori 
psychotaine. Veniseră și câțiva oameni vulgari, nepricepuţi şi 
superficiali, mai mult sau mai puţin tineri, însă cu toţii fiind rezultatul 
a ceea ce tehnica ciudată a acestei noi lumi a creat sub numele de 
«internauţi», un fel de oameni virtuali, veșnic vii într-o lume care nu 
există, pentru a se agita nervos şi într-un limbaj lipsit de decenţă, cu 
pretenţii de comunicare. O lume care a inventat „datul de capete în 
gură” virtual... 

În depărtare, zăpada semăna cu valurile înspumate ale unor 
mări ce şi-au pierdut țărmurile. La fel ca şi el, bătrânul rătăcit în 
propria-i vatră, veşnic rătăcitor prin timpuri paralele... 

Veniseră și câțiva oameni cu credință, simpli şi curaţi, care și-au 
deschis sufletele în fața măreției muntelui și a vanităţii televiziunilor, 
care i-au ironizat mai târziu, cu nonşalanţă, telegenie şi rating. Şi nu s-a 
amintit nimic despre simbolul „doamnei cu pălărie mov”, descoperit pe 
micul sigiliu din evul mediu, şi aflat în strânsă legătură cu tainele 
Kogaionului... Dar cine să mai ştie aceste lucruri, în aceste vremuri, în 
care orizonturile par a se fi prăbuşit în jurul unor entități 
autosuficiente... 

Acum, când toți au plecat, muntele a rămas părăsit, ca o fostă 
vedetă bătrână, oricare s-a îngrăşat. Muntele a dezamăgit, pentru că nu 
le-a dat fotografii cu autograf: „Mister online, semnat cu drag, Sfinxul...” 

Bătrânul mergea tot mai greu prin zăpada ce începuse a căpăta 
vagi reflexe de lumină. Un observator atent ar fi văzut cum din ochii lui 
adânci, două lacrimi se prelingeau pe fața brăzdată parcă de toată 
suferința lumii adunată la un loc, pierzându-se încet în barba lungă şi 
albă, ca o poveste nespusă... Nu mai știa încotro plecase, şi nici de ce, 
ori de când. Poate că trecuse o zi, ori poate un secol. Ori poate că asta 
nici nu s-a întâmplat vreodată, și că lumea nu-i decât o închipuire de-a 
lui, un bătrân ce a visat odată, demult, că într-un colţ de lume și de rai, 
există un munte magic... 

Nota redacţiei: nu vă mai obosiţi să vă adunaţi echipele de 
specialişti pentru a demonstra că acest bătrân nu există, vă spunem 
noi de-acum: Nu, Bătrânul nu există. Este doar un vis. Un spirit. Spiritul 
Munţilor Bucegi... 


Articol scris de Iulia Toyo (4 decembrie 2013) 


Confirmări inedite 

Există argumente solide care vin în sprijinul ideii că la Buşteni 
se află o poartă spre lumea nevăzută a Bucegilor. O doamnă din 
București, proiectantă de profesie, primește de 12 ani niște comunicări 
din neştiut, într-un alfabet necunoscut pe Terra. 

Doamna a fost, împreună cu un grup de radiesteziști, în platoul 
Bucegilor, unde a efectuat o serie de măsurători. Nu numai că 
rezultatele au fost surprinzătoare, dar unii dintre participanți au 
„văzut», printr-o fereastră spațio-temporală, lucruri incredibile. 

Într-o lume paralelă cu noi, în aceste locuri în care vechi legende 
spun că sunt ascunse comorile dacilor, grupul de radiesteziști a văzut 
rachete cosmice și ființe extraterestre lucrând în jurul lor. 

Și dacă sunteți tentaţi să nu dați crezare unor astfel de afirmaţii, 
iată ce spune celebra supranumită și tomograful viu, nevăzătoarea, 
care pune diagnostice mai precise decât doctorii: «Acolo este trecutul 
omenirii. Dar nu e vorba de omenirea cea de acum două mii de ani, ci 
de cea cu mult mai demult». 

«La Sfinxul din Bucegi, care este apărătorul țării noastre, vine un 
şuvoi puternic de energie. Când această energie va slăbi, cineva va 
pătrunde sub Bucegi și va găsi înscrisurile și semnele care ne vor arăta 
ce avem de făcut în continuare». 

Care înscrisuri și care semne? Cine le-a lăsat, când și de ce? 
„Înapoia populațiunilor cunoscute în antichitatea greco-romană sub 
numele de geţi şi daci se întinde o lungă serie de mai multe mii de ani, 
o istorie înmormântată a unor mari evenimente, a căror importanţă a 
trecut departe peste orizontul acestei țări, istoria unei națiuni geniale, 
puternice și glorioase, care, cu mult înainte de timpurile troiene, 
fondase cel dintâi imperiu vast al lumii, întemeiase prima unitate de 


cultură în Europa şi pusese bazele progresului moral şi material în 
Asia de apus şi în Africa de nord». 

Aşadar, o populaţie veche de milenii, străbunii străbunilor 
noştri daci, ne-a lăsat un tezaur de ştiinţă ascuns în inima Bucegilor, 
păzit de misteriosul Sfinx, în tunele care se întind pe distanţe uriașe, 
protejate de energii necunoscute, o lume a misterelor a cărui poartă 
este la Bușteni şi un drum, drumul secret al dacilor. 

Articol scris de lulia Toyo (2010 


Energii misterioase 

Relatările câtorva locuitori ai orașului Buşteni au demonstrat că, 
într-adevăr, în acest loc, legenda şi paranormalul, înțelegând prin acest 
cuvânt acele fenomene pe care le percepem, dar nu le putem explica, 
îşi dau mâna cu realitatea înconjurătoare. 

Aceștia spuneau următoarele: «Fiind noapte nu putea fi vorba 
de alpinişti. Cred că sunt fenomenele paranormale. Am auzit de 
existența unui depozit dacic, un tunel necunoscut, în zona Caraiman - 
Omu.» 

«Știu că în zona Omu există un flux de reîncărcare biologică. Cu 
ani în urmă am găsit acolo nişte unguri, din Ungaria, care spuneau că 
au venit special să se reîncarce energetic. Deci ştiau ei ceva. Mai cunosc 
faptul că pe creasta Omu - Găvane - Doamnele există o zonă 
energetică deosebită, de natură necunoscută. Sus, unde s-a montat 
crucea pe Caraiman, constructorii au găsit acolo platforma făcută. Era 


ca o pistă de aterizare, făcută poate de extratereștri». 

„Am văzut în mai multe seri, sus pe munte, lumini. Odată, când 
am ajuns în vârf cu niște prieteni, eram morți de oboseală, dar după 
zece minute toți eram revigorați de parcă nu urcasem până acolo. 
Militarii de la releul de pe Coștila studiază de mulţi ani, cu aparatură 
specială, o energie necunoscută, izvorâtă din legătura Sfinxului nostru 
cu cel de la Gizeh, Egipt, dar şi cu un altul din America de Sud”. 

Articol scris de lulia Toyo (2010) 

Lumini misterioase 

Cu câţiva ani în urmă, într-o noapte, s-au observat pe Valea 
Cerbului o serie de lumini bizare, pe versantul sud-estic al 
Caraimanului. 

Date fiind condiţiile existente, noapte, uneori ceaţă, vânt și chiar 
ploaie, dar și locul unde acestea au apărut, la jumătatea peretelui 
vertical şi în poziţii diferite, ideea unor alpiniști în ascensiune era 
exclusă. 

Una dintre lumini s-a desprins de versant, a efectuat o buclă 
maiestuoasă prin văzduh şi a dispărut între Colţii Morarului, fără a-și 
pierde din intensitate și formă. 

Articol scris de Iulia Toyo (2010) 

Dincolo de vreme 

Cu siguranța, mulţi dintre dumneavoastră, pornind în 
drumețiile menite să vă dezvăluie tainele Bucegilor, luându-vă ca 
punct de plecare frumoasa stațiune montană Bușteni, nu v-aţi gândit 
nicio clipă că, dincolo de frumuseţe, relaxare și sănătate, orașul de la 
poalele Caraimanului ascunde nenumărate alte enigme, fiind o 
adevărată poartă spre lumi pe care doar le bănuim că există. 

Însăşi denumirile locurilor sunt învăluite în necunoscut, 
originile lor nefiind nici acum elucidate. Bătrânii spuneau falnicelor 
palate de piatră, străjuite de misteriosul Sfinx, Buceci, nume care, după 
unele păreri, vine de la stăpânul acelor pământuri, un anume Buceac, 
în vreme ce alții susțin că denumirea se trage de la pluralul cuvântului 
«buceac», care înseamnă un covor verde şi moale de muscinee, plante 
care abundă prin acele locuri. 

Primele mențiuni despre Masivul Bucegi se pierd în negura 
vremurilor, dar găsim consemnări exacte în 1592, când locuitorii din 
vechea cetate a Râșnovului au cumpărat pășuni pe Valea Cerbului, 
obligându-se în fața domnitorului Mihai Viteazul să plătească o arendă 


şi în folosul mănăstirilor. 

Trecând însă de istoria ştiută de noi, orașul Buşteni este punctul 
de plecare spre o lume tainică, care așteaptă să-i fie dezlegate 
enigmele... 

Articol scris de Iulia Toyo (2010) 

Extratereștrii din Tunelul Timpului 

De la Cabana Babele (2200 m) coborâm spre vest, traversăm 
câteva viroage şi după 10 - 15 min ajungem deasupra unei zone 
stâncoase, de unde poteca se strecoară către dreapta, printr-un mic 
culoar şi conduce pe Piciorul Babelor, de-a lungul căruia traversează o 
zonă de bolovănișuri şi ajunge curând într-o şa largă. 

Exact după 15 minute, ajunși în zona stâncoasă, dacă facem 10 
pași spre stânga, îndepărtându-ne de potecă, vom găsi o groapă de 
dimensiuni mici la început, străjuită de niște semne ciudate, fără 
înţeles, şi care apoi se lărgeşte, după spusele unui renumit profesor de 
la Universitatea Sorbona care însă, de teama amenințărilor primite, nu 
şi-a dat numele, trimitându-ne doar un mesaj cifrat. 

Este intrarea în tunelul timpului, găsită pentru prima dată de 
extratereștrii veniți în căutarea tainelor universului. Nu puteţi intra, 
pentru că ei sunt încă acolo și nu permit nimănui apropierea de 
această descoperire uluitoare. Noi vă semnalăm poziția exactă, doar ca 
să știți să ocoliți cu grijă locul, deoarece uneori extratereștrii ies din 
tunel și numeroase grupuri ne-au semnalat faptul că nu sunt foarte 
prietenoși, aceasta fiind singura lor portiță spre lumea din care au 
venit în urmă cu câteva mii de ani, și singura lor posibilitate de 
întoarcere. 

De altfel, și pe noi ne amenință mereu, ba chiar intră online pe 
site pentru a deruta cititorii: când vedeţi online galben, să știți că ei 
sunt! Dar iată, chiar acum, o echipă de-a noastră plasată la 
observatorul de la Babele ne semnalează faptul că au văzut doi tineri, o 
fată și un băiat, intrând în tunel... Vai, ce păcat că nu a fost nimeni în 
apropiere, să-i oprească! Nu se știe dacă vor mai ieși vreodată; știți 
bine ce s-a întâmplat cu Elodia, nu mai comentăm... 

Pentru cine îi cunoaște: fata era îmbrăcată în hanorac roșu, 
pantaloni albaștri, căciuliță mov și avea un rucsac verde; băiatul avea o 
salopetă albastră, căciulă neagră, rucsac maron. Au trecut deja două 
minute; dar iată, la intrarea în turmel, se vede o mișcare: iese cineva 
foarte greu, nu-mi dau seama de ce... 


Vai, sunt doi bătrâni care abia se târăsc cu greu până la potecă. 
Bătrânica este îmbrăcată într-un hanorac roșu, cu pantaloni albaștri și 
târăște după ea un rucsac verde; bătrânelul este îmbrăcat în albastru, 
cu un rucsac maroniu... 

Echipa noastră ajunge chiar acum lângă ei și-i întreabă cine sunt. 
Ni se transmite prin fir că bătrânii au Alzheimer și nu-și amintesc 
nimic, nici cine sunt, nici cum au intrat acolo... 

Dar ce se întâmplă? Un bruiaj... se pare că nu vom mai putea 
transmite... Extratereștrii au interceptat transmisia și nu ne mai lasă! 
Dar vă promitrem că vom reveni, imediat ce legăturile vor fi 
restabilite... 

Articol scris de lulia Toyo (2011) 

Raport secret 

Către Departamentul Apărării SUW. 

În urma cercetărilor dispuse de * * * (nume de cod*) în 
conformitate cu Directivele SUW și Nota de serviciu nr. 276/28 
noiembrie 1981, ca reprezentant al Grupului de Cercetare și Expertiză”, 
vă aduc la cunoștință următoarele: 

În anul 1982 m-am prezentat împreună cu echipa tehnică și 
operativă de cercetători de înaltă clasă din cadrul Departamentului 
SUW, în locaţia „Munţii Bucegi” din România. 

Timp de peste douăzeci de ani am făcut cercetări amănunțite, 
constând în forări ale muntelui, săpături și dislocări de blocuri 
stâncoase, măsurători de radiații și analize de aer, apă și sol, precum și 
analize bacteriologice, am cercetat gospodării țărănești, studii 
istoriografice și chiar folclorul local, păstrător de datini ce puteau 
aduce explicaţii suplimentare în munca de cercetare. 

În urma tuturor acestor demersuri, am redactat următoarele 
concluzii pe care vi le transmit în raport secret, fiind date de cea mai 
mare importanţă nu doar în ceea ce priveşte enigma trecutului, dar și 
viitorul umanităţii, responsabilitatea noastră în urma dobândirii 
acestor informaţii esenţiale fiind covârșitoare nu doar pentru destinul 
planetei, ci al întregului univers: 

— Pe toată lungimea Munţilor Bucegi, în adâncurile pământului, 
am descoperit o rețea imensă de tuneluri și încăperi secrete, fără 
legătură cu exteriorul, improbabil de a fi fost făcute de mâna omului, 
conținând aparate extrem de sofisticate. 

— De-a lungul tunelurilor există locaţii mistice, aflate într-o 


legătură indubitabilă cu antice locaţii sacre de pe pământ. În 
documentele anexate AWX1, AWX2 și AWX3 voi proba științific 
existența de netăgăduit a acestor legături. 

— Unul din tuneluri străbate un baraj energetic ce transformă 
orice obiect plutitor într-un praf fin, la capătul căruia aflându-se o 
imensă poartă din piatră. În urma tuturor cercetărilor noastre, pot 
afirma cu probele din anexele BW1-BW13 că aceasta duce spre o altă 
lume paralelă și într-un timp definit de caracteristici ce ne-ar fi permis 
pătrunderea, însă nu și reîntoarcerea în prezent. Am abandonat 
cercetările pe această pistă. 

— Căutând tezaurul îngropat de Zamolxis în scopul apărării 
locuitorilor, am constatat că el se întinde pe o reţea de tuneluri ce ia 
forma unui lup imens cu gura flămândă și colți fioroși, ca în iureşul 
unei aprige vânători. Cercetând straturile de comori, putem afirma că 
ele au fost sporite de nenumărați domnitori și conducători de-a lungul 
timpului. Valoarea este inestimabilă! 

— Pe un picior de munte aflat la deschiderea unei pajiști înalte, 
am descoperit anomalia magnetică numită Gura de Rai și întâlnită și în 
tradiția populară, nu doar o locaţie cu acțiuni incredibile asupra 
organismului uman, însă, așa cum au evidenţiat cercetările ce urmează 
a fi menţionate în anexe, Tabel WX10-WX20, sacralitatea acesteia este 
un mediu între Cer și Pământ, materializându-se într-o cale ce duce 
spre Rai, motiv pentru care, pe vremea Basarabilor, platoul Bucegi era 
interzis muritorilor. Vom reveni în următoarea misiune. 

— Pe Valea Ialomiţei, în partea estică a masivului, cercetările 
noastre au descoperit un lac subteran imens, Locul Celor Șapte Izvoare, 
în apa cărora analizele noastre au relevat nivelul bacteriologic egal cu 
0. Marele Zeu Zamolxis de acolo bea apă. 

— Nivelul radiaţiilor înregistrat pe creste este imens, noi 
neputând să-l măsurăm cu exactitate, deoarece instrumentele noastre 
de măsură nu au fost suficient de performante și au cedat la efortul 
uriaș, ce le-a depășit posibilitățile. Am reușit însă să localizăm 
Triunghiul de Aur, în ale cărui colțuri se află energiile impresionante și 
nemaiîntâlnite în niciun alt loc de pe pământ. 

— Aparatele aflate în tunelurile secrete din adâncuri ne-au 
permis să vizualizăm întregul trecut al omenirii, datele fiind 
înregistrate în Anexele WXX1-WXX7789. 

— Aceleași dispozitive ne-au permis să vedem și viitorul, date 


pe care..." 

Aici se întrerupe raportul secret pe care sateliții noștri l-au 
interceptat printr-un uimitor accident energetico-radiologic și pe care, 
neștiind unde să-l transmitem, îl publicăm în speranţa că cei ce dețin 
orice fel de amănunte ne vor contacta în vederea unui schimb de 
informaţii mai detaliat. 

Vă mulțumesc pentru atenție și interes, și... 

Articol scris de lulia Toyo (10 decembrie 2010) 

Misterele Bucegilor 

Seara se lasă tot mai neagră şi grea, focul arde jucăuş în vatră, 
umbrele nopţii se-adună la geamul ascuns de storuri mohorâte. Mă 
aşez în fotoliul imens îmbrăcat în piele de C6rdoba, în faţa biroului din 
mahon, scăldat de lumina celor trei sfeşnice ce-și trimit razele pe 
cartea veche, cu pagini roase pe la colțuri, de trecerea timpului: Opera 
lui Sigmund Magnificus... O istorie a omenirii de dinainte de goți și 
vizigoți, a unei națiuni ce a trăit aici cu mii de ani înaintea dacilor și a 
romanilor, fondatorii celui dintâi vast imperiu ce a înscris pagini 
glorioase în istoria primei civilizaţii a Terrei, punând bazele culturii şi 
a progresului moral în toate continentele lumii vechi... 

Trecutul omenirii, ca şi viitorul, se află îngropat sub stâncile 
colțuroase din care se ridică mândru spre înaltul bolţii cereşti, Sfinxul 
Bucegilor. Stâncile acestea ascund înscrisuri și semne, taine cumplite 
despre trecutul misterios, dar și despre viitorul încețoșat... Energia 
emanată de Sfinx, pe care de bună seamă, toți cei care au trecut 
pe-acolo au simțţit-o și n-o vor uita, se va sfârşi într-o zi... lar ziua aceea 
va fi cumplită, căci abia atunci vom putea accede la secretele demult 
îngropate în stânca rece, aflând taine terifiante despre abnormalities 
geotelurice, despre celebrele „gates” into the world of fairy, aflând 
totodată şi raţiunea pentru care inteligenţele colosale ale acelor 
timpuri de glorie au găsit de cuviinţă să le ascundă de ochii şi judecata 
urmaşilor, atunci când şuvoiul de energie - care așa cum deja se ştie 
din surse nu pot fi divulgate potrivit legilor ţării în următorii cincizeci 
de ani - va dispărea, încetând astfel a proteja tărâmul românesc și 
locuitorii munților şi pitoreştilor împrejurimi. 

Pagini întregi stau mărturie tainelor de netăgăduit ce nu se lasă 
dezlegate... Obiectivul aparatelor foto, care focalizează imaginea în 
pătratul distanței focale şi unghiuri de câmp ale luminozităţii 
superangulare! 


Deschiderea diafragmei obiectivului în raport diametric fi cu 
distanța focală, astfel încât cantitatea de lumină ce intră în aparat 
determină diafragma f/14, ceea ce face imposibilă fotografierea 
anumitor porțiuni de stancă... 

Obturatorul este deseori supus unui control în trepte al duratei 
de expunere, trecând forțat din poziția leaf shutter, în focal plane 
shutter! Înţelegem astfel de ce anumite fotografii prezintă imagini din 
îndepărtări inestimabile de acele locuri, suprapuse peste altele, de 
detaliu, luate chiar din subteranul pietrelor ce înconjoară Sfinxul... 

În același timp, la multe aparate foto, vizorul este transformat în 
Single Lens Reflex, în momentul expunerii acesta ridicând o oglindă 
care înregistrează secrete nebănuite... 

La cabana Omu, există o porţiune de 50 de metri cubi în care 
pietrele în forme de paralelipiped nu pot fi fotografiate, ele 
schimbându-și forma și alcătuirea în fluide care se dezintegrează spre 
văile adânci de sub porțiunea numită Pridvor. Mici bucățele din 
acestea sunt deseori vândute pentru puterea lor miraculoasă în 
eradicarea foametei - prin senzaţia de saţietate pe care o singură 
piatră de o anumită culoare ţi-o dă -, sau beduinilor ce cutreieră 
deşertul în lipsă de apă, pentru crearea stării de saţietate și confort - 
chiar şi termic, în sprijinul călătorilor ce peregrinează înspre calota 
glaciară, ori pur şi simplu pentru asigurarea confortului conjugal şi al 
câştigurilor financiare ocazionale, ori chiar, în cazul anumitor pietre - 
desigur, vândute cu un preț mai substanţial, al marilor lovituri 
financiare şi de stat, pentru aceasta însă fiind necesare și alte 
componente alese cu grijă din perimetrul subteran al Gurii Diham, 
doar de puţinii cunoscători care au descoperit stânca cea bleu-gri de 
fix 3.38 metri pătrați, ce blochează tunelul timpului... Oh, în fine... cred 
că deja am povestit mai mult decât trebuia, poate că despre asta vom 
vorbi altă dată... 

Toate acestea au făcut ca în data de 28 noiembrie 19... în cea 
mai mare taină, să se adune în acea zonă personalități uriașe ale lumii: 
John Kepler, cercetător N.A. - SUA, venit cu o întreagă echipă de 
oameni de ştiinţă, urmat de Xin Qing - director la Royal Chinese 
Academy - acesta incognito, datorită lipsei de transparenţă în relaţiile 
externe, Hans Ohm - directorul Departamentului German de Explorare 
Interspaţială, Aris Kalos - referendul Academy of History from Greece, 
personalităţi ilustre ale cercetării, tehnicii și ingineriei genetice, 


vârfurile inteligenţei lumii de cercetare a zilelor noastre. 

Raportul lor a rămas secret. 

Se pare însă, după cum s-a aflat din surse ce nu pot fi dezvăluite, 
că aceste somități de fapt nici nu ar fi căzut de acord asupra unui 
raport comun, cercetările lor ducând pe piste complet diferite... Astfel, 
în ceea ce privește stâncile albe din Valea Diham, măsurătorile unora 
dintre participanţi (nu le-am putut afla pe toate, multe fiind păstrate 
sub cea mai strictă supraveghere) arată valori de temperatură atât de 
diferite, încât noi nu putem decât să le enumerăm aici și să vă lăsăm să 
vă faceţi singuri o părere, noi nemaiputând înţelege nimic: 

— Stan Kepler (nepotul lui John Kepler dinspre mamă, fiul 
mătușei sale care l-a rugat insistent să-l ia cu el în această expediţie 
ştiinţifică, el nemaiavând posibilitatea efectuării unui concediu în 
Bucegi, deoarece își efectuase zilele în Caraibe) a măsurat pe suprafaţa 
stâncilor 60 de grade Celsius. 

— Xin Qing - nu directorul, ci un alt membru al echipei, însă 
aceştia au venit toţii cu același nume, pentru a putea folosi un singur 
pașaport - a măsurat o temperatură a acelorași pietre de LR6 grade! 

— Perseus Kalos, membru al delegaţiei grecești, nu a măsurat 
deoarece a uitat să ia un termometru, plecând în grabă, însă studiind 
aurolele boreale și determinând lungimea unui grad de meridian, a 
putut consemna fără dubii o valoare de - 22500 grade Celsius. 

— George Kepler (celălalt nepot de unchi al domnului John 
Kepler, din partea opoziției democrate de care trebuia să țină seama cu 
desăvârşire înaintea plecării într-o cercetare de durată) afirmă valori, 
nici mai mult, nici mai puţin decât... centigrade! 

Ar mai trebui consemnat doar că Mr Levy Bean, medicul the 
Association of G.D.A. a notat în foile de urmărire a membrilor echipei 
că aceștia acuzau cu toţii amețeli, pierderi de echilibru și memorie, 
puseuri de dual personality - ba chiar Multiple personality, scrisese 
asistentul său, Vasile Dintre văi, dar Mr Levy a şters deoarece nu putea 
accepta ca un importat dintr-o țară mică să-l contrazică. 

Fireşte, raportul medicului a fost la rândul său anulat de o 
comisie autointitulată Screening Committee, sub care știm cu toții că 
se ascund Spiritele Pădurilor ce înconjoară mirificul peisaj de pe 
coasta muntelui, de nimeni văzute vreodată, din timpuri străvechi. 

Luna îmi bate timid în geam, în timp ce focul tremură obosit, 
alungând raze calde pe pereții căptuşiţi în papyrus Versailles... 


Obosit și cufundat în gânduri grele, închid cartea în care 
misterele lumii rămân sub lacăt tainic, pentru încă o veşnicie, 
nedezlegate... 

Dar dacă, totuşi...? 

Articol scris de lulia Toyo (5 iulie 2013) 

Secretul din Peştera Ialomiţei 

Continuăm să vă aducem noi probe și mărturii despre misterele 
Bucegilor. lată un document primit azi-noapte târziu, fiind sustras din 
arhive ce nu pot fi numite... Vă rugăm să păstraţi în mare taină cele 
citite, respectaţi secretele munților îngropate în galerii subterane de 
veşnicii! 

Călugărul părea neîngrijit și speriat, cu barba răvășită ca după o 
furtună violentă cu grindină şi alunecări de teren pe vârful muntelui, 
de unde tocmai coborâse. Vorbea grăbit și gesticula întruna, cu mintea 
tulburată: 

«Mă aflu de mult timp în mănăstirea din Peştera Ialomiţei, 
săpată din voia Domnului dar în mod natural și cu mii de ani în urmă, 
în inima unor munți miraculoși în care scenele dramatice umplu 
nopțile de mistere înfiorătoare... Zile întregi de posturi şi alergătură cu 
turiștii prin galeriile amenajate pentru vizită, pe scări alunecoase şi 
podeţe de lemn vechi, ros de cari și putrezit de apele adâncului, 
urmate de nopți de nesomn și veghe, când spiritele peşterii se trezeau 
şi începeau spectacolul nocturn, m-au epuizat, ajungând acum doar un 
spectru al tânărului robust ce venise aici cu ani în urmă. Mi-a plăcut 
dintotdeauna peisajul mirific al munților falnici și al brazilor verzi, 
veşnicia lor, aerul proaspăt şi mirosul de cetină; mi-a plăcut să-i 
întâmpin pe credincioșii care veneau să aprindă o lumânare, să le dau 
sfaturi de credință şi binecuvântare întru Domnul; mi-a plăcut să-i 
conduc pe copiii veniţi în vizită prin toate galeriile sub lumina 
reflectoarelor colorate, să le vorbesc despre minunile lăsate de 
Domnul pe pământ, înăuntrul lui precum și deasupra. 

Apoi au venit oameni bolnavi, care se rugau de sănătate. Milă 
mi-a fost de aceste suflete chinuite, și m-am rugat de spiritele peşterii 
să-mi dea puterea de a mă pune în slujba binelui, așa cum mi-a fost 
chemarea dintotdeauna. Astfel că în fiecare noapte coboram în galeria 
prin care curge izvorul de apă vie şi apă moartă - cel despre care s-a 
scris în câteva hrisoave antice, pe care lumea însă nu le-a crezut, 
numindu-le basme - și umpleam sticluțe mici şi plate, dintr-acelea de 


votca Rustika, pe care le lăsau turiștii pe iarba arsă, în urma grătarelor 
şi a focurilor aprinse prin păduri, sticle de buzunar cum se mai numesc, 
deoarece sunt tocmai potrivite să le ascunzi în buzunarele sutanei fără 
a atrage atenţia, mai ales că oricum nimeni nu ar înţelege de ce să fie 
nevoie ca sutanele să aibă buzunare... Și apoi, de fiecare dată când un 
bolnav îmi cerea ajutorul, scoteam o sticluţă în care lichidul se vedea 
de un verde intens, aceasta fiind culoarea apei fermecate. lar omul bea 
apa, și pe loc îi reveneau culoarea în obraji și lumina speranţei în ochi, 
puterea și sănătatea tinereţii fără de bătrâneţe şi a vieţii fără de 
moarte... 

Toate au mers bine până când, într-o seară, intrând în împărăția 
umbrelor din peştera îngropată sub munte, văzui cum zidurile 
prinseseră viață şi se alergau prin hăul pământului, ascunzând 
coridoare ce  sclipeau ademenindu-mă precum fata morgana, 
pierzându-se apoi în oglinzi paralele ce mă amețeau cu jocul lor de 
lumini şi umbre. Fecioare zănatece cu ochii sclipind de puteri magice 
dansau jocul ielelor înfăşurate în văluri transparente și cu clopoței la 
picioare, apoi m-au cuprins în vârtejul horei lor nebune și urcându-mă 
într-o trăsura cu cai de foc, m-au purtat pe deasupra munților, peste 
piscuri semețe şi stânci singuratice, râsul lor și cântecul fermecat 
răsunându-mi în urechi timp îndelungat, precum o vrajă 
nepământeană... 

Când m-am trezit, o privighetoare își cânta trilul în cetina ce 
acoperea cerul sfânt de deasupra corpului meu păcătos ca o boltă 
verde, prin care primele raze de soare se chinuiau să străbată. Apoi 
mi-am simţit mintea inundată de o noapte neagră, prin care cu greu 
mai răzbat crâmpeie de aducere aminte, și nu mai știu de-a fost aievea 
ori vis...» 

L-am luat de braț pe bietul călugăr cu mintea rătăcită, și l-am 
aşezat pe un scaun, i-am dat un pahar cu apă şi o bucată de pâine 
neagră spre a-i reveni puterile pierdute, apoi i-am vorbit despre 
credința cea adevărată, care nu admite existența spiritelor prin peşteri 
şi păduri, i-am explicat că totul a fost un vis datorat oboselii şi 
posturilor prelungite şi, după ce și-a revenit puțin, l-am ajutat să iasă la 
aer, spre a lua drumul înapoi, ca un umil slujitor al Domnului, spre 
mănăstirea din Peștera Ialomiței, unde-și avea lăcașul hărăzit de 
rosturile sale sfinte. 

E greu să trăieşti bătrân și singur în munţi, acum când sănătatea 


şi forța tinereţii te părăsesc... 

În timp ce călugărul se îndepărta pe poteca ce șerpuia prin 
codrul de brad, m-am întors în casă urcând tot mai greu scările prea 
înalte de la intrare și, îndreptându-mă greoi spre raftul mascat de o 
perdea veche, am scos o sticluță de buzunar pe care abia se mai putea 
citi un rest de etichetă ruptă de Votca Rustica, o sticlă mică, plină cu un 
lichid verde intens... 

Era ultima. 

Dar de-acum puteam să-mi iau singur, oricâtă voiam... 

Articol scris de lulia Toyo (6 iulie 2013) 

Legenda Cheilor Tătarului din Bucegi (Munţii care şi-au 
pierdut cheile...) 

Legenda spune că demult, grupuri etnice de origine mongolă, 
numite tătari, veneau din Asia spre a căuta terenuri bogate în hrană, 
până prin părțile noastre, atrase de frumuseţea locului. Statul lor se 
numea Hoarda de Aur, acolo ducând tot ce jefuiau de prin munții 
noştri, averi pe care le încuiau în mari cămări zăvorâte cu lanţuri de 
chei grele, pe care le purtau după ei, spre a nu fi jefuiți în timpul 
îndelungatelor absenţe. 

Într-una din incursiunile lor prin Bucegii României, văzând nişte 
pietre ciudate şi înfiorător de frumoase precum Sfinxul și Babele, au 
fost într-atât de copleșiți de aceste minuni ale naturii, încât ore în șir 
nu și-au mai luat ochii de la stâncile pe care soarele apunea în valuri 
aurii şi calde. Tătarii priveau fermecați, uitând de jafuri şi de goana lor 
pentru a aduna averi nemăsurate. 

Apoi a venit noaptea, și cerul albastru ca marea s-a acoperit de 
mii de stele argintii ce străluceau precum visele în somnul adânc al 
puncilor legănaţi în albia de lemn a bunicii. Tătarii priveau minunați şi 
visau, pentru prima dată în viaţa lor... 

Zorii aurii au apărut întâi mai timizi, printre vârfurile golașe ale 
stâncilor, apoi au prins curaj și s-au lansat cu vitejie spre creste. Tătarii 
au simţit pentru prima dată în sufletul lor adevărata bucurie, alta decât 
cea veche, încercată pe când numărau parale de argint. Acum simțeau 
bucuria vieţii, fericirea necunoscută vreodată. S-au ridicat grăbiţi și au 
încălecat pe cai, spre a duce vestea copiilor şi femeilor ce-i așteptau în 
țara lor, voind a împărtăși cu cei dragi aceste trăiri de feerie. 

Doar că plecând în graba mare și cu ochii încă pe răsăritul vesel 
ce se oglindea în fiecare boabă de rouă de pe frunze, tătarii și-au 


pierdut cheile comorilor adunate cu atâta zel în toată istoria lor de 
prădători cruzi, cheile ce adăposteau minunile lumii, furate de prin 
toate cele patru zări... 

Exact în acel loc se află şi acum Cheile Tătarului, păstrătoare de 
frumuseţe veşnică! 

Legenda mai spune că, în zilele când norii se lasă peste munți, 
acoperind şi ascunzând piscuri înalte și stânci, munții îşi pierd cheile 
în ceața deasă ca o panză albă de borangic. Atunci, pe cărările 
nesfârşite se pot vedea şiruri lungi de oameni mici și negri care mișună 
de jur-împrejurul coamelor muntoase, lovindu-și capetele în mătănii 
disperate pe piatra rece. Sunt duhurile munților, în căutarea Cheilor 
Tătarului... 

Articol scris de lulia Toyo (4 august 2013) 


Magicul Centrul energetic - informaţional din Bucegi 

În Munţii Bucegi, în apropierea Vârfului Omu şi sub semnul 
Sfinxului, se află cel mai important Centru energetic - informațional, 
natural, al Planetei. Experţi din toate institutele de cercetare ale lumii 
s-au reunit spre a analiza această teorie afirmată și în „Taina 
Kogaionului”. S-au constatat uluitoare asemănări între „Muntele Polar” 
sau „Muntele QAF” din esoterismul musulman, cu Shamballa sau 
Muntele Meru din India și Tibet, cu „Monsalvat” sau „Sediul Graalului” 
- unde timpul se transformă în spațiu - din țările occidentale, cu 
„Muntele Tai” - adică al nemuritorilor - din China, cu „Axis”, „Cardines 
Mundi”, „stâlpul cerului”, „piramida cosmică”, cu „crucea” sau „arborele 
vieții” din creștinism. 

Din expertiza publicată în rapoartele marilor institute mondiale, 
în toate aceste variante, rezultă ca Centrul are aceleaşi proprietăți 
speciale: incredibile efecte energetice, surprinse în cadre de înaltă 
cercetare fotografică, electroshopografică și fizico-nanografică, în 
pietre, minerale și urme stratosenergetice, cu puteri miraculoase în 


Sanctuarul principal al Kogayonului, adică Munţii Sacri ai dacilor, 
Bucegii. 

În raportul dat publicităţii se vorbeşte doar despre trei trepte 
supreme de inițiere, însă în cel rămas sub sigiliul marilor puteri, 
experții scriu amănunțit despre alte douăsprezece trepte anuale - ce 
deschid poarta spre inițierea absolută și spre eternitate - informaţii 
accesibile doar anumitor iniţiaţi, acestea cu activitate ciclica, pe un an, 
ciclurile anuale înscriindu-se în altele, mari de zeci de milioane de ani, 
până la formarea ciclului complet numit Mahayuga în tradiția vedică, și 
compus din 4 yuga sau anotimpurile umanităţii, perioade care în 
antichitate erau egale, însă datorită marilor transformări umane din 
ultima perioadă, cercetările au relevat diferenţe între ele, fapt ce a 
uimit și speriat în aceeași măsură, datorită urmărilor de necontrolat, în 
timp... 

Se mai spune că Centrul din Bucegi este punctul de ramificație 
înspre alte subcentre energetice din lume, în directa corelație, acestea 
având misiunea divină de a permite nașterea Oceanului Infinit al 
Omeniei în imperiul energiei și informaţiei cosmice. 

Cheia acestei taine de creație, numită în tradiția populară Axis 
sau Cardines Mundi, este punctul central al acestui sanctuar dacic, în 
care se întretaie și întrepătrund centrele structurilor macrocosmice 
ale universurilor timpului infinit și eternității. 

Comunicarea între universurile încă necunoscute de mintea 
umană se face prin sistemul energetic-informațional al Centrului, o 
fereastră de trecere dintr-un univers în altul, conexiunea universală în 
cadrul căreia Timpul este supus, abolind viteza luminii și eliberând 
avântul omului în cosmos. 

Teoria prezentată în presă și la TV a fost întărită de ultimele 
descoperiri: o piesă arheologica descoperită în Podișul Central 
Moldovenesc - mesaj al dacilor din sec. I-II î.e.n., alte locuinţe dacice 
găsite la 10 km de lași, o tabletă din ceramică ce conţine informații 
despre decorul cosmic, cu cercul pământului, cadranul celor 4 puncte 
cardinale și incizii circulare reprezentând Luna, Soarele, planete și 
stele, în cele 4 faze ale lunii, având pe revers corabia - simbolul 
navigaţiei prin viaţa spre moarte, desigur o amuletă magică. 

Mai amintim existența populaţiei de gugani de pe muntele Gagu 
din Retezat, urmași ai primilor oameni din lume, asemeni bascilor din 
Pirinei, sau guanchii din Canare, pastori foarte înalți, străini în 


comportament și limbaj, ale căror rădăcini ajung în preistoria 
miturilor primordiale ale omenirii, strămoșii giganților din 
Gigantomachia Elină, ce călcau din munte în munte, ai lui Iovan 
Iorgovan, ori Hercules, cel ce a răpus balaurul lângă izvorul Cernei, ci 
nu așa cum se spune în Odiseea, pe Olimp, eroarea fiind a lui Homer și 
Hesiod, care au confundat Gigantomachia din Țara Hațegului, 
adevăratul leagăn al civilizaţiilor lumii, cu zone accesibile timpului lor. 

În încheierea raportului, experții relevă din nou rolul hotărâtor 
al spațiului carpato-danubiano-pontic, centrul spiritualității umane, în 
istoria antică și cea viitoare, alte amănunte fiind însă păstrate sub 
tăcerea marilor puteri... 

Nu pentru mult timp, însă. Rămâneţi aproape, vom reveni. 

Articol scris de Iulia Toyo (10 august 2013) 

Taina Kogaionului sau Triunghiul de Aur al Daciei 

Se știe din timpuri străvechi că Sanctuarul dacic de pe Vârful 
Omu, împreună cu alte două sanctuare din Ceahlău și Retezat, 
formează Triunghiul de aur al Daciei. Părerile istoricilor sunt însă 
împărțite în privinţa Muntelui Sacru al dacilor, nehotărându-se între 
Bucegi şi Ceahlău. 

Studii aprofundate arată că Zamolxis, zeul suprm al dacilor, 
trăia în Bucegi, munte numit pe vremea aceea Kogaion. Zeul își avea 
sediul în Peştera Ialomicioara, unde curgea o apă limpede, dătătoare 
de viață şi vindecătoare de boli. 

Numele de Kogaion, însemnând Capul Magnificului, este 
dintotdeauna asociat cu Sfinxul ce străjuiește Bucegii de veacuri, 
purtând taine de nepătruns în privirea lui ce străbate zările. Legenda 
spune că Babele ce înconjoară Magnificul Sfânt, ar fi de fapt o femeie 
bătrână, Dochia, împreună cu oile ei, transformate în piatră. 

Cercătările făcute încă din 1927 relevă că simbolul de pe 
Columna lui Traian, ce se găsea şi pe scuturile dacilor, nu este altul 
decât simbolul celor Şapte Izvoare, locul sfânt din partea estică a 
masivului Bucegi, de unde Zamolxis bea apa considerată şi acum de 
către specialişti drept apa cea mai pură din lume, deoarece încărcătura 
de bacterii este zero, lucru nemaintâlnit niciunde. Astfel, specialiștii 
francezi au descoperit că Izvorul Ialomiței se alimentează dintr-un lac 
subteran imens, aflat la capătul culoarelor subterane ce traversează 
Bucegii în mii de kilometri, tuneluri săpate de civilizații nepământene, 
şi marcate de câmpuri energetice, câmpuri despre care se ştie bine că 


sunt vindecătoare de multe boli. După ultimele calcule din raportul 
intern al serviciului secret XX2498Z, debitul izvorului este de 4.000 de 
litri pe secundă. Datorită miraculoaselor vindecări în diverse boli şi 
cazuri de handicap ori slăbire trupească şi chiar sufletească, această 
zonă era denumită de daci Zona Nemuririi. 

Dar despre leacurile şi miracolul vindecător al acestor ape am 
mai scris anterior, în articolul nostru «Secretul din Peştera Ialomiţei», 
articol în urma căruia prezenţa cititorilor noştri s-a făcut remarcată în 
număr mare, la intrarea peşterii. 

Din păcate, majoritatea cercetărilor se fac în mare taină, iar noi 
cu greu putem ajunge în posesia acestor secrete pentru a vi le putea 
dezvălui. O vom face însă mereu, aşa cum am făcut-o şi până acum, 
ținându-vă mereu informați. 

Articol scris de lulia Toyo (12 august 2013 


Cutremurul din Bucegi 

În timpul anului 1993, mai exact în perioada 4 mai-10 iunie, o 
serie de cutremure violente au răscolit Bucegii, aducând în sufletele 
oamenilor nu doar teama, dar şi multe întrebări, datorită fenomenelor 
pline de mister care le însoțeau... 

În număr foarte mare şi zilnice, aceste cutremure erau 
precedate de zgomote ce veneau din tunelurile subpământene ce 
străbat munții în mii de kilometri, tuneluri săpate de civilizații 
extraterestre, şi asociate cu câmpuri energetice cu mare impact asupra 
sănătății şi vieţii celor ce străbat coamele muntoase. 

Aceste cutremure din Bucegi au dat naștere unei noi serii, 
nelocalizate însă nici în Bucegi, dar nici în Vrancea, serie ce a ţinut 3 


ani, 1994 - 1997, producându-se în fiecare zi, la ore fixe: la 3 noaptea 
şi seara, la ora 20. Ceea ce i-a uimit pe specialiști a fost însă faptul că 
acestea se petreceau după legi ciudate, neobișnuite până atunci: 

e se simțeau doar într-o zonă redusă: Sinaia - Bușteni - Azuga, şi 
uneori doar într-un singur cartier din Sinaia sau Buşteni. 

e începeau cu un vuiet înspăimântător, ca și cum tavanul unei 
grote adânci s-ar fi prăbuşit deasupra capului nostru. 

e pe aparatele de măsură nu apăreau mișcările orizontale sau 
verticale specifice cutremurelor. 

e mii de oameni intervievaţi au mărturisit că aceste cutremure 
erau precedate de perioade de insomnii inexplicabile, somnul 
din aceste nopți fiind înlocuit de stări de euforie nejustificată. 

e în ciuda lipsei de somn şi odihnă, oamenii se simțeau mai 
odihniţi ca oricând, şi cu putere de muncă sporită. 

De remarcat faptul că toate acestea au încetat brusc și la fel de 
ciudat cum apăruseră. 

Singura explicație găsită de specialişti constă în existența 
galeriilor subterane, acolo unde civilizațiile extrapământene care le-au 
creat încă fac experiențe, fapt ce explică zgomotele asurzitoare ce 
însoțesc cutremurele, sau receptarea undelor radio emise din aceste 
coridoare, ci nu din eter, ori amplificările stranii ale comunicărilor 
audio. 

Lumea din subteran nu doreşte, însă, pentru moment, să ia 
legătura cu noi și să ne inițieze în tanele ei. lar specialiștii au 
răspunsuri şi explicaţii limitate, tehnica noastră nefiind atât de 
perfecționată. 

Desigur, mai există şi alte surse de informare, pentru cei care 
pot fi convinşi de explicaţiile neștiinţifice... 

De exemplu, vizionara Valentina cea oarbă din lași, aceea care 
după cum s-a văzut la TV, pune diagnostice prin telefon doar la auzul 
vocii, afirmă că un imens şuvoi de energie emanat de Sfinxul din 
Bucegi are aceleași calități cu cel din complexul de la Gizeh, având în 
acelaşi timp galerii subterane comune ce comunică cu piramidele din 
Egipt. Clarvăzătoarea nu a fost niciodată în Bucegi și nici în Egipt, însă 
afirmă că acolo este trecutul omenirii și că în coridoarele de sub Munţii 
Bucegi se află înscrisuri și documente relevând Taina Vieţii și a 
Eternităţii. 

Acest lucru mai este relevat și de aureolele ciudate și 


hologramele ce se văd deseori în jurul Crucii de pe Caraiman, punctul 
de maximă activitate subterană a civilizațiilor nepământene ce încă ne 
studiază, şi la care nu avem acces... 

Vom reveni cu amănunte preluate de la specialiștii noștri! 

Articol scris de lulia Toyo (12 august 2013) 

Misterul OZN-urilor din Valea Cerbului 

Câţi dintre turiștii care aleg în drumeţiile lor Valea Cerbului știu 
că asupra ei planează un mister vechi de secole? Că printre stânci, în 
pământ, se găsesc îngropate structuri metalice de provenienţă 
necunoscută, pe care localnicii le aseamănă unor nave extrapământene 
căzute dintr-o luptă nucleară... 

Subiectul este secret, datorită incertitudinilor care planează 
asupra acestor obiecte metalice. Relatările din 1380 despre 
cutremurul de mare intensitate care a întunecat cerul Europei susțin 
că atunci a avut loc războiul nuclear între nave extraterestre, în urma 
căruia munții s-au prăbușit, pădurile au ars, iar în mlaștini au fost 
îngropate obiecte metalice în forme ovale, în care oameni ai locului au 
intrat şi chiar au dormit, în câteva zile fiind morţi cu toţii, fără 
explicaţie. 

Au rămas doar povestirile lor, iar cei apropiaţi le-au dus mai 
departe, prin viu grai: erau niște cutii ciudate și ovale, ca niște case de 
fier cu arcade roşietice şi scări interioare sub formă de spirală, multe 
camere în care iarna te simţeai ca-n miezul verii, această căldură 
atrăgând mulți oameni rămași fără adăpost, care şi-au găsit acolo 
pieirea. 

În 1936 a fost alcătuită o echipă de specialişti din diferite 
ramuri şi domenii de activitate, în scopul de a cerceta şi elucida 
misterul structurilor malefice ale Văii Cerbului. Au fost cercetate mai 
multe cupole metalice de forme ovale, fără uși și geamuri, în care se 
pătrundea prin nişte orificii din vârful construcţiei. Cercetătorii nu au 
dormit în interiorul acestora, însă au lăsat acolo peste noapte câteva 
animale luate drept cobai. Încă de a doua zi, acestea prezentau stări de 
rău, bube ciudate pe corp, ori le cădea părul. 

Probele de material aduse în laboratoare pentru analize au dat 
concluzii stranii: era un fel de metal asemănător cuprului, dar care nu 
putea fi tăiat, acoperit de un strat inoxidabil asemănător smirghelului, 
fiecare bucată fiind polizată cu o precizie nemaiîntâlnită vreodată, și 
care putea tăia geamul ca un cristal. Măsurătorile radioactivităţii din 


zonă au relevat uriașe mărimi inexplicabile, în special pe timpul nopții. 

Mai amintim din legendele locului, de noaptea în care ni se 
povesteşte că din pământ a ieșit o lumină mare ce s-a înălțat spre cer, 
în zgomote şi bubuituri ce au trezit toată Valea, urmată de o explozie a 
unei sfere luminoase apărute la orizont. După ce acestea s-au repetat 
de mai multe ori, un cutremur devastator a zguduit Valea Cerbului, iar 
populaţia a fost decimată de boli necunoscute. 

Cercetările continuă, însă misterul va rămâne multă vreme 
îngropat în adâncurile Văii, deoarece zona a fost declarată secretă, iar 
din rapoartele specialiștilor, tot ce s-a dat publicităţii au fost doar niște 
explicaţii vagi, de genul: «Sigur că proveniența acestor structuri 
metalice este ciudată, însă nu avem nicio dovadă că sunt OZN-uri». 

Medicul care a însoţit echipa, însă, a refuzat întoarcerea în zonă 
pentru continuarea cercetărilor, după ce mai mult de jumătate din 
cercetătorii prezenți au decedat ori au dispărut fără urmă, 
anunțându-și printr-un mesaj plecarea într-o insulă îndepărtată, unde 
avea o locuință cumpărată pentru vârsta de pensie... Încercăm să-l 
contactăm, pentru a vă putea furniza mai multe amănunte. 

Articol scris de lulia Toyo (18 august 2013) 


Valea Comorilor din Munţii Bucegi 

Încă de pe vremea lui Herodot, Valea Comorilor din Munţii 
Bucegi era cunoscută ca fiind locul unde au fost îngropate uriașe 
comori dacice: cupe din aur şi argint încrustate cu nestemate, bijuterii 
şi obiecte de preţ, dar şi un tezaur divin ce adună sub semnul lui 
Zamolxis cunoaşterea şi înţelepciunea timpului, o spiritualitate mult 
deasupra prezentului nostru... lată un extras din mărturiile 
tulburătoare apărute de-a lungul timpului despre aceste fenomene 
stranii: 

«În anul 512 î.Hr., în timpul războiului purtat de regele perșilor 
Darius cel Mare împotriva sciţilor la nord de Marea Neagră, înainte de 
a ajunge la Istru, acesta i-a biruit mai întâi pe geții care se credeau 
nemuritori. Într-una din zile, când Xerxes I, fiul şi urmaşul la tron al 
măritului rege, l-a ucis pe Lisimahus, trezorierul get, se spune că 
ultimele cuvinte ale acestuia au fost: «Eu mă voi ridica la cer spre a 
regăsi împărăția lui Zamolxis, însă comoara va rămâne pe veci 
îngropată în misterele Bucegilor, şi chiar dacă cineva va săpa în locul în 
care am ascuns-o, ea nu se va arăta decât aceluia ales de către însuși 


Zamolxis ca să o aibă.» 

Mult s-a gândit Xerxes I la aceste vorbe, iar în ultima zi înainte 
de plecare, a adunat o mână de voinici pe care i-a pus să sape sub casa 
getului Lisimahus, acela fiind locul cel mai probabil unde ar fi putut 
ascunde comoara. În zadar au răscolit însă toată curtea, căci nimic nu 
s-a găsit. Noaptea, târziu, fiul regelui persan a avut impresia că o 
lumină neobișnuită a izbucnit în apropierea cortului. leșind degrabă, a 
văzut flăcări ce ieșeau din pământ cam la doi metri de locul în care 
tocmai săpaseră. A doua zi, i-a spus tatălui său, cerându-i un răgaz spre 
a continua săpăturile, însă regele nu l-a crezut şi nu s-a lăsat întârziat 
din drumul său spre Grecia, în căutarea gloriei. Totuși, înainte de 
plecare, Xerxes I a întocmit o hartă a locului, încrustată cu venin de 
viperă şi zeamă de cucută pe un pergament din scoarță de brad, pe 
care o atașăm alăturat. 

Această hartă s-a transmis din tată-n fiu, timp de multe generații, 
de sute de ani, urmașilor acestora... Astfel se face că prin anul 1925, 
unul din aceşti urmași, pe numele său Sir Lovelace, emigrând în 
America, a luat şi această hartă în mapa cu amintiri de familie păstrate 
cu sfințenie, până când aceasta a ajuns în posesia nepotului său, Mr. 
John Ross, strălucitul arheolog american cunoscut din presa mondială. 
În anul 1975, ajuns în România într-o vizită de lucru, John Ross a 
revenit pe meleagurile legendarei comori dacice, cu harta străbunului 
său. Şi de astă dată săpăturile au fost în zadar, blestemul trezorierului 
Lisimahus neputând fi ridicat... 

După plecarea echipei sale însă, cam la vreo lună, localnicii au 
văzut într-o noapte flăcări mari de câțiva metri ieşind din pământ, în 
apropiere de locul săpăturilor. Nu s-au îndurat să sape, pe de o parte 
temându-se de spiritele munților, care se zice că fac aceste focuri spre 
a-şi apăra comoara, iar pe de altă parte, fiind truditori cu pășunatul 
oilor și munca grea din gospodării, şi neavând vreme de căutat 
comori...» 

Nu, această poveste ce se sfârșește oarecum brusc nu este o 
legendă a locului, ci un articol apărut în ziarul «Free Thought» din 
insula indoneziană Bali, semnat de un proaspăt milionar strămutat 
acolo de curând, cu numele de loan Dumitrescu Shepherd, originar din 
satul Peştera, Munţii Bucegi, despre care locuitorii zonei povestesc că 
era un cioban cam băgăreț și fără multă minte, dispărut într-o noapte, 
fără urmă... 


VF. Comorile Des Mori 


Articol scris de lulia Toyo (20 august 2013 

Enigma Sfinxului din Bucegi 

Pornind de la versul lui Eminescu: «Sfinx pătrunsă de-nţeles», 
vă aducem ultimele dezvăluiri prezentate la Conferinţa pentru 
studiul Vindecării prin Conexiunea cu Universul, din 14 - 21 iulie 
2013, la Massachusetts Institute of Recovery din Easthampton 
(M.L.R.E.), sub preşedinţia profesorului Jules W. Gritchard, 65 ani, 
specialist în medicina nucleară şi anatomopatologică, laureat al multor 
premii internaţionale pentru descoperiri științifice reformatoare în 
domeniu. 

După cum arată studiile prezentate la prestigioasă conferinţă, 
este vorba de fapt despre o reconexiune cu Universul, înțelegând prin 
aceasta reconectarea la totalitatea universului a întregii noastre fiinţe, 
a esenței noastre divine, în sensul vindecării prin spiritualitate, adică o 
comunicare spirituală sau un schimb de informaţii spirituale cu 
Universul. 

Conectarea la Inteligența Superioară Universală nu este o 
tehnică Qigong cu practicarea Tai Chiului, sau ceva asemănător, de fapt 
nu se aseamănă cu nimic cunoscut prin știință, obicei sau credinţă, nu 
urmează proceduri şi nu are manual cu regulamente, ci este o 
uluitoare transformare, o recreație prin interacțiunea vibrațională cu 
Universul, dincolo de transsenzorialul tradiționalelor experienţe 
vindecătoare. 

Văzută ca o călătorie spre Forţa Supremă, reconectarea la 


perfecțiunea Universului este impregnată cu lumină, în comuniune cu 
Divinitatea. Ea eliberează omul de blocaje și restructurează evoluția 
spre perfecțiunea unei energii superioare, celulele noastre primind 
instrucțiuni de curăţare și întărire, în crearea unui lumini interioare 
prin care răul nu va mai putea trece, noi devenind o parte din Lumină. 

Există puţine locuri pline de energii pe Terra unde aceste 
ședințe de reconectare cu Universul sunt posibile, unul fiind în Munţii 
Bucegi, prin intermediul Sfinxului și al Piramidei Magice cu care 
razele soarelui îl înconjoară în imagini stranii, mister cunoscut de 
strămoșii noștri daci, dar păstrat cu sfințenie de-a lungul secolelor, 
amintit însă, ca un actic secret, de puţinii cunoscători, printre care e 
posibil să se fi aflat și poetul nostru naţional, Mihai Eminescu. 

Se mai spune în studiile prezentate că fiecare ședință este unică 
și magică, aducând împreună oameni care nu s-au cunoscut vreodată, 
glasuri și spirite care interacționează pe frecvența Luminii Divine, 
într-un nivel superior al Inteligenţei Celeste, ca o Universală Prismă 
pătrunsă de Lumină, și care la rândul ei emană Lumină. 

În concluzie, putem afirma că, potrivit acestor studii recente, 
Veșnicia începe și aici, în munții noștri vegheaţi de Sfinx, locuri 
misterioase asupra cărora vom mai reveni cu amănunte. 

Articol scris de Iulia Toyo (25 august 2013) 

Miracol, Taină sau Vraja Munţilor? 

S-a vorbit mult despre Valea Comorilor sau despre Peştera 
Tezaurului, din inima de piatră a ţării, Munţii Bucegi... 

Despre Sfinxul ce ne veghează ca un uriaş misterios s-a scris 
mult, și la fel şi despre vârful care, la apus, lasă pe vale o umbră 
asemănătoare unui chip de om, şi despre care regina Carmen Sylva 
scria: «Un munte care se numeşte Omu! Este oare muntele atât de mic 
sau fost-au omul atât de mare, de s-a numit muntele după dânsul? Ce a 
fost oare omul acela? Fost-a el un erou mare, care s-a bătut în bătălie? 
Fost-a el un pustnic, care trăia în locuri sălbatice? Fost-a el un hoț 
mare al cărui nume nimeni nu îndrăznea să-l pronunțe? Fost-a el un 
împărat, de care se cutremurau împărățţiile?» «Tronul lui Zamolxe”, 
zeul timpului pentru daci, îi veghează de-o eternitate, ca un altar al 
cerului, pe toţi locuitorii munților și ai împrejurimilor, până hăt, 
departe, la Dunăre. Muntele Omu este vrăjit? Cum se explică energia 
misterioasă din jurul lui, şi ce legătură are aceasta cu comorile 
îngropate în tunelurile subterane din măruntaiele stâncoase? 


La capătul acestor tuneluri, capăt la care nimeni nu a ajuns 
vreodată, se află cu adevărat poarta de intrare într-o altă lume, cea 
eternă? Are vreo legătură aceasta cu Poiana Sfârşitul Lumii? 
Parcursul inițiatic ce începe din Peştera lui Decebal, numită și 
Peştera Ialomiţei, și care urcă spre Muntele Sfânt, este drumul spre 
locul unde se întâlnesc lumile? Cum se explică straniile vindecări cu 
Apa Sfântă, sau Apa Vie, cea fără nicio bacterie de lângă locul numit 
Șapte Izvoare, ori Energia Misterioasă, neexplicată încă de 
cercetătorii veniţi din toate colţurile lumii? 

Oare Taina Sfinxului să se fi coborât pe toate văile Bucegilor, 
pentru totdeauna? 

În toate articolele noastre de până acum am adus şi vom aduce 
în continuare mărturii despre toate acestea, precum Miracolul 
Piramidei Soarelui, Secretul din Peştera Ialomiței, Centrul Energetic, 
Lumini Misterioase etc... unele documentate științific, iar altele fiind 
doar povestiri ale locuitorilor, câteodată mai greu de crezut, fără 
suficiente probe ştiinţifice. Uneori, oameni simpli povestesc ce au 
văzut, fără să poată explica, iar alteori chiar se contrazic, tot aşa cum 
deseori dovezile ştiinţifice sunt unele întărite, iar altele infirmate de 
alte dovezi, ulterioare, iar şi mai adesea, laboratoarele în care se fac 
cercetările nu sunt dotate cu echipamente capabile să măsoare sau să 
explice nivele de radioactivitate, proprietăți ale apei, sau multe alte 
lucruri REALE, incontestabil întâlnite în Bucegi, dar care, în lipsa 
explicaţiilor complete, au fost numite Minuni... 

Chiar acum, echipa noastră este plecată într-o expediţie de 
studiu însoţită de câțiva oameni de știință chinezi, dintre care îl 
amintim doar pe doctor Liu Q. Xing, cercetător din Zhuhai, provincia 
Guangdong din sudul Chinei, ale cărui studii sunt cunoscute în toată 
lumea academică. Vom reveni cu informaţii uluitoare de ultimă oră, 
imediat după certificarea lor de către eminentul profesor. 

Articol scris de Iulia Toyo (29 august 2013) 

Artă murală extraterestră în Munţii Bucegi 

Galerii întinse de artă murală, picturi rupestre de o frumuseţe 
rar întâlnită, fresce antice ascunse în inima Munţilor Bucegi... 

Portrete și scene de oameni la munca ori la vânătoare, animale 
şi flori, păduri şi poienițe, toate zugrăvite în culori vii, strălucitoare. 
Aici, un chip angelic de femeie cu ochi mari și gene lungi; alături, un 
copil ce culege flori; pe alt perete, animale foarte asemănătoare ursului 


brun, însă de dimensiuni uriașe. 

În următoarea galerie, scene de luptă, trupuri căzute, răpuse de 
arme ciudate, ce nu seamănă a nimic cunoscut generației google. 

Culori vii, ce lucesc straniu în lumina difuză a lanternelor... 

Şi ce e nou în asta? veţi spune. S-au mai văzut. E plină lumea de 
peșteri cu pereţii pictaţi, şi care s-au păstrat bine, în ciuda timpului 
care a trecut. 

Un singur amănunt: chipurile «oamenilor» pictați sunt de pe 
alte planete! 

Am reuşit cu greu să vă aducem spre exemplificare o singură 
poză, sustrasă cu mari eforturi din dosarul echipei de cercetare, însă 
cu promisiunea că vom reveni cu alte imagini inedite din Peştera 
Extratereştrilor. 

Și iată câteva amănunte, la cald: 

e Peştera nu se vizitează, deoarece lumina puternică poate 
deteriorara exponatele extrem de prețioase. 

e Din primele analize de laborator, aflăm că substanţele folosite 
la pictură sunt pigmenţi macromoleculari de țesut metalifer 
necunoscut până azi. Se continuă cercetările, și câteva mostre 
au fost trimise în marile laboratoare din South Holland, Tianjin, 
ori Canada. 

e În privinţa vechimii picturilor expuse, SURPRIZA este uriașă: Se 
pare că anumite fresce sunt foarte vechi, sigur din antichitate, 
în timp ce altele... par a fi fost adăugate de doar câteva 
săptămâni! 

Vom reveni, subiectul fiind extrem de interesant! 

Articol scris de lulia Toyo (5 septembrie 2013) 

Sanctuarul Misterelor din Munţii Bucegi 

Ridicat în antichitate, Sanctuarul Misterelor a rămas necunoscut 
până în prezent, conform caracteristicii fundamentale a cultelor antice, 
de a divulga învățăturile inițiatice ale doctrinei lor, unui număr mic de 
oameni aleşi, în ceremonii secrete. 

Aici se petreceau iniţieri în mistere, aveau loc aspecte exoterice, 
revelații şi viziuni superioare, ce permiteau accesul la deosebite 
experiențe spirituale, mai presus de capacitatea intelectuală a 
oamenilor obişnuiţi de a înțelege. 

Timpul, tehnica şi cuceririle ştiinţei nu au schimbat cu nimic 
toate acestea. Și azi, doar cei mai dotați de natură, psihic şi intelectual, 


pot beneficia de aceste revelații, prin cunoaștere ori învățătură - 
Mathesis, cum ziceau vechii greci, prin meditaţie - numită Gnosis, sau 
trăiri efective - Pathesis. 

Sanctuarul Misterelor le oferea celor aleși posibilitatea de a trăi 
personal lecţiile spirituale superioare, iar condiţia obligatorie era de a 
păstra secretul revelaţiilor, deoarece divulgarea lor le vulgariza și 
anula efectul sublimului mister. 

Cercul mistic creat în jurul ceremoniei emana energii care se 
resimt și azi în anumite zone din Bucegi, nemaicunoscându-se însă 
nimic din ritualurile în care se comunica direct cu forțele 
supranaturale, în centrul acestei incinte magice. 

Jurământul secretelor a fost păstrat cu sfințenie de toți 
participanţii, mai puţin unul: Alcibiade, eroul grec ce a trăit cu patru 
secole înaintea lui Christos, într-o clipă de beţie, a povestit despre 
aceste taine pe care el le cunoștea bine. Din acel moment, declinul lui a 
fost evident, pierzându-și nu doar celebritatea, dar şi rostul în 
societate. 

S-a aflat din fragmente de informaţii adunate de-a lungul 
timpului, că acest sanctuar sacru din Bucegi era legat prin fire 
nevăzute de alte sanctuare din toată lumea, inclusiv de cel al zeului 
egiptean Osiris, după cum afirmă autorul latin Apuleus în opera sa, ori 
cel de la Eleusis, aflat aproape de Atena. Astfel încât existenţa Sfinxului 
în Bucegi are explicații nebănuite, încărcare de mister și de jurământul 
credinţei. 

Cheile misterelor se află în Paranormal și ele pot fi dezlegate 
doar de cei aleși, cei superiori, revelatori ai lucrurilor sacre, ce pot 
avea revelații în nopţi de veghe, ori în meditații inițiatice. 

Toate acestea reprezintă experienţe unice, transcendentale a 
misterului, ducând până la enigma morții, dincolo de Francmasoneria 
care invocă Marele Arhitect al Universului, ori Templul lui Solomon, în 
care se execută asasinarea simbolică, după care omul era recuperat din 
mormânt, baza Misterului fiind de fapt victoria triumfală asupra 
Misterului Morţii. 

Moartea era văzută ca o experienţă unică, nerepetabilă, ultima 
luptă de înfruntat în viață, scena morții fiind sacră, Ars moriendi, în 
strânsă legătură cu Cartea Morților tibetani, budismul și tantrismul, 
karma - destinul, şi scopul inițierii - Eliberarea. 

«Căci trebuie ca acest corp muritor să îmbrace haina nemuririi» 


- Prima epistolă a lui Pavel către Corinteni, XV.51, 53... 

Articol scris de lulia Toyo (8 octombrie 2013) 

Piatra Filosofală 

Orice inițiat în magie ştie că salamandrele sunt spirite ale 
naturii şi trăiesc în lumi subtile, în planuri structurate exclusiv pe 
elementul Foc. 

În iconografie ele sunt reprezentate sub aspectul batracienilor, 
fără niciun raport între ele. Poate doar un mic amănunt, că reptilele 
rezistă la temperaturi foarte mari. 

Alte reprezentări istorice ale salamandrelor sunt în fresce vechi, 
în castele medievale, jucând în flăcările focului, încărcate de mistere. 

Există şi la noi un loc, în Bucegi, unde concentraţia de 
salamandre este atât de mare, încât mulți turişti se plâng, fără să ştie 
cauza, de stări inexplicabile de căldură și senzaţii dintre cele mai 
ciudate... 

Ceea ce nu se cunoaște însă, mai presus de orice, este faptul că 
salamandrele din Bucegi sunt o specie rămasă din Evul Mediu, când ele 
simbolizau fiinţe drepte și cu credință de neclintit, chiar în cele mai 
negre tragedii. 

De-acum, însă, toate acestea sunt istorie! 

De ce? Ce s-a întâmplat? 

Un fapt pe cât de nesperat, pe atât de miraculos... 

Odată cu venirea echipei de cercetători din Canada, de la 
institutul de alchimie N.W. Alchemy Times, aici, în Munţii Bucegi, a fost 
descoperită salamandra roșie, adică ceea ce nu se mai spera a se găsi 
vreodată, căutată de toți cercetătorii din trecut, ingineri, oameni de 
ştiinţă, magicieni: Piatra Filosofală, ajunsă la stadiul de roşu - Rubedo! 

Nebănuite căi se deschid din acest moment științei, iar noi, ca 
urmaşi ai dacilor, popor sacru, vom fi în mijlocul acestor întâmplări 
miraculoase ce vor veni, schimbând tot ce am crezut a ști vreodată 
despre lume, dezlegând mistere şi rezolvând enigme vechi, răsturnând 
de-a dreptul această ordine universală pe care o cunoaștem, și 
instaurând în locul ei o Nouă Ordine a Lumii, bazată pe alte principii, 
nebănuite încă de mintea omenească... 

Informațiile despre tot ce pare straniu, însă adevărat și magic, în 
acelaşi timp, vor continua, iar noi vom fi, ca de obicei, primii la fața 
locului, pentru a vă aduce noutăți, aici şi pe paranormal. 

Articol scris de Iulia Toyo (10 octombrie 2013) 


Duhul Ursului Brun din Bucegi 

Ajunseseră de puţină vreme la cabană, şi se pregăteau să bea un 
ceai cald și să se culce, pentru că în zori se trezeau devreme şi plecau la 
drum lung, peste Colţii Morarului, până hăt, departe. 

În acel moment, cabanierul intră îmbrăcat în cojocul gros de 
blană, şi-i întrebă speriat: 

— A păţit ceva domnişoara? Sper că nu e grav! 

Geta se uită mirată la el. Da, pe ea o privea insistent, de parcă 
o-ntorcea pe toate părțile, ca și cum ar fi păţit vreun accident... 

— Ce să fie grav? La mine vă referii? întrebă ea, mirată. 

— Păi da, că eram sus, pe coamă, și am văzut cum ursul v-a lovit 
cu laba, când v-aţi întâlnit pe poteca din pădure... 

— Doamne ferește, zise fata abia zâmbind, eu nu m-am întâlnit 
cu niciun urs, și sper să nici nu se întâmple. Probabil a fost altcineva... 

— Aveţi dreptate, fata pe care am văzut-o era îmbrăcată într-o 
pelerină galbenă, biata fată... N-a știut că ursul venea spre ea pe 
aceeași potecă, şi i-a apărut în cale. Era locul strâmt, și aşa a lovit-o, că 
altfel, ursul n-avea treabă cu ea, dar i-a stat în drum... 

A doua zi, dis de dimineaţă, s-au trezit odihniţi şi dornici de 
drumeţie. 

Abia la marginea pădurii și-au amintit de povestea cabanierului, 
care le-a dat de gândit. 

— Măi, poteca asta îngustă prin pădure seamănă cu cea de 
aseară... dacă ne-ntâlnim cu vreun urs? 

— Hai să ocolim, uite sus, pe coamă. E mai lung, dar cine ştie, 
poate merită... 

Au ocolit puţin și, ajungând pe coamă, au privit înspre pădure. 
În faţa lor, pe poteca pe care abia o părăsiseră, venea greoi un urs mare 
şi brun. 

Au înlemnit. 

După minute bune, când și-au mai revenit, ursul dispăruse în 
desiş. Simţeau că nu mai pot merge, de emoție. 

— Cum o fi știut cabanierul dinainte ce-o să se întâmple? 

— Hai înapoi, să-i mulțumim. Ne mai tragem sufletul, și plecăm 
mai târziu, după ce mai prindem puteri. 

Întorcându-se la cabană, Maria, bucătăreasa le ieşi înainte. 

— Unde e cabanierul? O întrebară ei nerăbdători să-i 
povestească. 


— Nu-i aici, a plecat de două zile în oraş, cu treabă. 

— Cum nu-i aici? Dar aseară a venit la noi şi ne-a prevenit să nu 
o luăm pe poteca din pădure, că ne întâlnim cu ursul... 

Maria făcu ochii mari. Părea că se gândeşte la ceva doar de ea 
ştiut. 

O Taină... 

Apoi se îndepărtă, murmurând ca pentru sine: Duhul Ursului 
Brun... 

În urma ei, tinerii ridicară din umeri şi porniră înapoi, spre 
poteca mică şi îngustă, de-acum liberă. Văzând câţiva nori ce se adunau 
pe cer, Geta îşi luă pelerina ei cea galbenă, şi intrară în pădure... 

O poveste adevărată, al cărei sfârşit nu-l vom scrie aici. 

Realitate şi mister. 

Enigmele munților. 

O poveste fără de sfârșit... 

Articol scris de lulia Toyo (14 octombrie 2013 


Semnul lui Dumnezeu din Munţii Bucegi 

Şi Dumnezeu a zis: «Acesta este semnul legământului pe care-l 
fac între Mine și voi, și între toate viețuitoarele care sunt cu voi, pentru 
generaţiile viitoare: Am așezat curcubeul Meu în nor și el va sluji ca 
semn al legământului dintre Mine și pământ. (Gn.9) 

Despre «Semnul lui Dumnezeu» apărut deasupra rezervației de 
jnepeni din preajma Cantonului Jepi sau Schiell vorbesc adeseori 
localnicii și, mai nou, presa străină. 

lată ce a declarat muzeograful Jean-Luc Ronssard, în urma 


cercetărilor întreprinse în Bucegi: 

«Am mers în România pentru a observa acest fenomen straniu 
și miraculos, pe care nu l-am întâlnit niciunde în lume, deoarece 
apariţia lui aduce un ciudat flux de reîncărcare biologică și este legată 
de magice vindecări despre care mi-au vorbit oamenii locului, și de 
extraordinare energii benefice pe care le-am simţit personal. Astfel, 
doamna Otilia Vasilescu mi-a relatat despre boala de care suferea, 
cardiomiopatia hipertrofică obstructivă, vindecată miraculos în urma 
unei experienţe incredibile, pe care ea o lega de apariția acestui semn 
divin. 

În dimineața zilei de 28 noiembrie 2013, la ora 9, ne-am întâlnit 
la Cantonul Jepi din Bucegi, pentru a observa acest fenomen, pe care 
l-am și filmat. Am găsit acolo câteva persoane venite din mai multe țări 
ale lumii, special pentru acest moment: oameni bolnavi ce sperau să-și 
găsească alinarea suferințelor, alții care tot aici se vindecaseră, și 
reveneau an de an să revadă semnul magic; un renumit doctor din 
Hamburg, o doamnă din Sibiu care timp de câţiva ani stătuse 
imobilizată într-un scaun cu rotile însă acum mergea pe propriile-i 
picioare, o familie din Austria cu un copil bolnav de deficiență acută 
HPM-Crown, dar... și câțiva oameni de afaceri ori întreprinzători locali 
care păreau că estimează potențialul zonei, cu intenții vădite. Ulterior 
am aflat că în august se anunţase o licitație pentru vânzarea cantonului, 
fapt care m-a pus pe gânduri. Oare ce interese sunt în joc?» 

În urma citirii declaraţiilor domnului J.L. Ronssard în presa 
străină, ne-am interesat și noi și am aflat că într-adevăr, pentru 
Cantonul Jepi, construit în anul 1910 la altitudinea de 1960 m de către 
frații Schiell, întreprinzători care au ridicat și funicularul de 16 km ce 
traversa Munţii Bucegi pentru a aduce din Valea Brateiului lemnul 
necesar vechii fabrici de hârtie din Bușteni - cantonul fiind un punct 
intermediar al funicularului, primăria a decis vânzarea, fără o 
expunere de motive și un raport de specialitate, licitaţie amânată însă 
ulterior. 

La canton se ajunge din drumul judeţean 713, de la complexul 
Piatra Arsă - o jumătate de oră de mers pe jos, în zonă aflându-se cea 
mai mare rezervaţie de jnepeni din Bucegi, iar pe lângă el trece traseul 
montan Jepii Mari, ce leagă complexul Piatra Arsă de Bușteni. 

În urma cercetărilor întreprinse rămân câteva întrebări fără 
răspuns, și o tristă constatare: în România și Dumnezeu e de vânzare... 


Nu costă mult, căci prețul de pornire al licitației era stabilit la doar 
22.000 euro! 

Articol scris de Iulia Toyo (22 martie 2014) 

Tunelul din Sinaia 

Are pereţi înalți placați cu piatră, iar localnicii îl numesc 
Misteriosul Tunel Izvor, și spun că înăuntrul lui s-ar afla o locomotivă, 
un vagon și o sută de schelete umane... 

Încă accesibil îndărătul unei porţi de fier, pe un podeţ de lemn 
putrezit ce duce la intrarea în munte, tunelul din Sinaia îşi păstrează 
secretele îngropate în tenebrele muntelui. 

Se spune că traversează Muntele Păduchiosu, că ar exista o altă 
ieşire cunoscută în localitatea Cărpiniș, județul Dâmboviţa, că ar avea 
cam șase kilometri, dar nimeni nu-i cunoaște adevăratele ramificații şi 
întinderea lor, ca de exemplu porțiunea de dincolo de Platoul Izvor, 
despre care bătrânii locului povestesc istorii vechi legate de securiști și 
schelete zidite în munte. 

Se poate pătrunde în tunel prin intrarea din Sinaia şi se poate 
înainta cam 480 de metri, până la zidul de şase metri înălțime care 
blochează restul tunelului. Locomotiva - pe care nu a scos-o nimeni ca 
s-o putem vedea - poate fi a SS-iştilor, iar scheletele rămase de pe 
urma unui masacru din timpul ocupației. 

Dar istoria și ramificaţiile tunelului depășesc cu mult 
cunoștințele noastre, şi chiar ale celor mai bătrâni oameni ai locului... 
Ca de exemplu, întrebarea de ce securitatea a detonat intrarea dinspre 
Moroieni și a zidit-o pe cea dinspre Sinaia? Ce secrete descoperite în 
străfundurile muntelui au oprit o investiție uriașă ce fusese făcută şi 
care avansase destul de mult? 

Documentele cunoscute nu amintesc nimic, iar oamenii s-au 
obişnuit să vadă uneori vechea intrare în munte, fără să-și mai pună 
întrebări... 

Articol scris de Iulia Toyo (1 aprilie 2014) 


Piramida Soarelui din Bucegi și Biserica Română 

La doar un an după ce am scris Miracolul Piramidei Soarelui din 
Bucegi - articol ce a fost preluat de toate ziarele și posturile de 
televiziune, iată că (sursa Hotnews) Biserica Română îşi face simțită 
prezenţa în locul sfânt semnalat de noi. 

Scriam atunci că «Puţini oameni, cei aleşi, știu că există o 
singură zi în fiecare an, când, la apusul soarelui deasupra Sfinxului de 
pe platoul Bucegi, razele blânde înconjoară chipul straniu sculptat în 
piatră şi formează o piramidă magică... Şi aceşti puțini oameni aleşi se 
întâlnesc în fiecare an pe Platoul Bucegilor, în aceeaşi zi şi la aceeași 
oră... Doctorul din Hamburg, Doamna cu pălăria violet din Sibiu, adusă 
pentru prima dată într-un scaun cu rotile şi care acum vine pe 
propriile-i picioare, mai mult pentru a mulțumi Piramidei pentru 
magica ei vindecare, Familia cu cei doi gemeni din Eastwood, ambii 
bolnavi de artrita psoriazică, Tânărul cu fibromialgie din Detroit, 
bătrânul din Bombay, atins de sindromul Down, sau domnul din 
Kinshasa cu toxoplasmoză însoțită de apariția de adenopatii 
latero-cervicale, ori doamna din Xi an ce suferă de virusul Papiloma 
Uman HPV, sau cei doi tineri din Ontario atinşi de alopecia... Unii se 
reîntorc vindecaţi şi revin doar pentru a mulțumi, iar alții resimt 


ameliorarea bolilor copleșitoare şi fără leac medical, și revin an de an 
pentru acțiunea spectaculoasă a Piramidei Magice în continuarea unei 
vieți normale, singura care le permite a se bucura de viața dăruită de 
Creatorul şi Mântuitorul umilelor noastre suflete păcătoase... Există o 
singură zi din an, o zi sfântă, când soarele își coboară razele blânde, în 
trepte, peste Sfinxul ce străjuiește mândru Bucegii, într-o piramidă 
magică... În ziua de 28 noiembrie a fiecărui an, pe Platoul Bucegi se 
întâlnesc oameni aleşi, veniţi din toate colțurile lumii...» 

Urmare a interesului stârnit de articolul nostru, iată că la doar 
un an distanță, Arhiepiscopia Bucureștilor a hotărât construcţia unei 
biserici pe Platoul Bucegi, exact în locul semnalat de noi, în perimetrul 
de energie pozitivă ce se crează între Piramida Magică formată de 
razele soarelui deasupra Sfinxului și corespondentul ei din jurul Crucii 
Eroilor, locul în care, după mărturiile Doamnei cu pălărie violet, 
susținute și de schițele şi calculele domnului inginer Valeriu Tornea, 
şeful laboratorului experimental, făcute după hărțile lăsate de 
speologul Tufeanu în noiembrie 1952, se află și Poarta ce se deschide 
spre o altă Lume, despre care am vorbit mai pe larg în articolul nostru 
«Viaţa de după Moarte». 

Terenul dat în folosință gratuită Arhiepiscopiei de către 
Consiliul Local Bușteni se întinde pe 3.000 mĉ, iar de la Consiliului 
Științific al Parcului Natural Bucegi s-a obținut avizul favorabil de 
construire a noului locaș de cult nr. 3/martie 2014, apoi s-a întocmit 
Planul Urbanistic Zonal (PUZ), care a fost înaintat spre aprobare 
Consiliului Județean Prahova. După aprobarea acestuia urmează 
realizarea proiectului de autorizare și apoi documentaţia tehnică ce va 
duce la construirea bisericii. 

Desigur, Biserica nu a dorit ridicarea unui locaș de cult într-o 
arie protejată de mediu, ci exact în perimetrul sfânt despre care am 
scris în articolele noastre, unde turiștii să aibă un loc în care să se 
roage și să aprindă o lumânare. 

Peste 12.000 de persoane au semnat o petiție împotriva acestei 
construcții, semnalând că muntele se va umple de mașini, distrugând 
frumuseţea și liniștea Parcului Natural Bucegi. 

Am dori să știm părerile Dvs. despre acest subiect. Ce credeţi 
despre construcţia unei Biserici în perimetrul sfânt din apropierea 
Piramidei Magice a Soarelui create în jurul Sfinxului în Ziua Sfântă de 
28 noiembrie, Ziua Munţilor Bucegi? Așteptăm cu interes opiniile Dvs, 


la adresa: munțiibucegi@ (Qyahoo.ro 

Vă mulțumim și vom reveni cu amănunte. 

Articol scris de Iulia Toyo (20 octombrie 2014) 

Poarta deschisă 

Se ştie, de-acum, că în Bucegi există o poartă deschisă spre o 
lume necunoscută nouă, și deja nu mai e un secret pentru nimeni că ea 
se deschide o singură dată pe an, în ziua de 28 noiembrie, puţin înainte 
de apusul soarelui, mai exact chiar în momentul în care piramida 
soarelui începe a se forma deasupra Sfinxului şi a-și face simțită 
prezența prin încărcătura energetică, puternic resimșită de toți cei 
prezenți. Dar cât timp rămâne deschisă? Este aceasta, în același timp, şi 
o poartă de ieşire înapoi, în lumea noastră? lată lucruri neştiute până 
acum, despre care s-au făcut speculaţii de tot felul, în absența 
dovezilor. Vă vom prezenta în exclusivitate declarațiile făcute de 
martori oculari de-a lungul timpului. 

Mulţumim pe această cale Domnului profesor T. Şerbu, fost 
bibliotecar, care ne-a pus la dispoziție arhiva personală păstrată în 
familia sa de două generaţii de cărturari, ca şi muzeografului dr. A. 
Theodorian, pentru valoroasa contribuţie adusă cercetării noastre, 
constând în materiale documentare adunate cu grijă de-a lungul 
prestigioasei sale activități. 

Prima mărturie prezentată aparține unui căruțaș ce a 
participat la construcția Crucii de pe Caraiman, datează din anul 1927 
şi a fost notată de dl. Învățător Teodorescu Al., deoarece căruțaşul pe 
nume Vasile Clinci nu ştia să scrie: 

Era greu, că urcam pe ruta Bușteni - Sinaia - (Vf-n. red.) 
Păduchiosul - (Vf.) Dichiu - Platoul Bucegi - (Vf.) Caraiman, și mai 
mult de două-trei drumuri nu puteam face pe săptămână. Eram cu toții 
frânți de oboseală, însă când ajungeam pe Caraiman, ceva parcă se 
schimba... Pentru câteva ore, cât stăteam acolo, să descărcăm, parcă ne 
simțeam alţi oameni, iar oboseala dispărea ca prin minune. Într-o zi 
am ajuns mai târziu, și nu mai era timp să ne întoarcem fără să ne 
apuce noaptea pe drum, aşa că am rămas să dormim acolo, în barăcile 
muncitorilor de la CFR. Era cam pe la apusul soarelui când, 
transportând nişte materiale lăsate la Sfinx de alte căruţe, undeva, cam 
pe la jumătatea distanţei spre Caraiman, am simţit cum mi se 
încețoșează privirea, căci vedeam în fața mea oameni pe care ceilalți 
căruțași nu i-au văzut. Dar asta a durat câteva clipe doar, şi toți mi-au 


zis să mă duc să mă odihnesc, pesemne că eram tare oboist. N-am mai 
zis nimic, eu însă știu bine că ce am văzut nu era o părere... 

Cea de a doua mărturie îi aparține domnului Tufeanu, 
cunoscut speolog roman, ce a publicat numeroase articole în presă 
de-a lungul timpului: 

În data de 28 noiembrie 1952, mă aflam pentru a treia oară pe 
Platoul Bucegi, în apropierea Sfinxului. Cu puțin timp înainte de 
asfinţit, mi-a venit ideea să mă duc la Cruce, să văd dacă pe Caraiman 
se simte influența piramidei magice. Am plecat nerăbdător, iar pe la 
jumătatea drumului, de după o stâncă, mi-a apărut în față un bătrân ce 
părea că-mi face semn cu mâna, să mă grăbesc. Am crezut că a pățit 
ceva, și am alergat cum am putut. Când am ajuns aproape, bătrânul 
mi-a arătat cu bastonul o bucată mare de piatră albă, ce strălucea 
parcă puțin diferit de toate celelalte din jur, și mi-a zis: treci repede, nu 
e timp! Am pășit nedumerit pe piatră, căci nu înțelegeam unde să trec, 
şi-apoi totul s-a schimbat complet, de parcă intrasem într-o altă lume, 
ciudată... M-am întrebat imediat de unde apăruse toată această lume, 
pe muntele aproape pustiu. Apoi am întors capul să privesc în spate, şi 
moșul dispăruse. Am văzut însă un tânăr ce semăna la chip foarte mult 
cu fratele meu, mort în război, pe frontul de est. Evident, nu putea fi el, 
dar ceva parcă m-a făcut să alerg și să-l caut printre oamenii ce mă 
înconjurau ca niște umbre imponderable, așa cum de altfel mă 
simțeam și eu. Unele figuri îmi părea iarăşi cunoscute, însă nu m-am 
oprit, tot încercând să regăsesc chipul atât de drag me. În zadar am 
alergat, căci nu l-am mai găsit. Mi-a apărut însă din nou, în cale, 
bătrânul cu barbă albă, care mi-a arătat cu vârful bastonului un șanț ce 
se vedea undeva în stânga şi mai în vale, zicându-mi: nu e timp, ai 
intrat târziu... trebuie să te întorci, grăbește-te şi treci pragul! Privirea 
lui mă pătrundea ca o hipnoză, și în momentul acela am știut că trebuie 
să fac ce-mi zicea, aşa că am alergat cât am putut de repede și am sărit 
peste şanţ. Apoi am privit înapoi, şi totul în urma mea dispăruse... Mă 
aflam tot cam la jumătatea distanţei dintre Sfinx și Cruce, însă mult 
mai jos, dincolo de Jepii Mici. Apoi m-au năpădit mii de întrebări fără 
răspuns: Să fi fost piatra aceea pragul de trecere în lumea de dincolo, 
mai bine zis, poarta de intrare, iar șanțul peste care tocmai trecusem 
să funcționeze ca o poartă de ieşire? Să fi fost chiar fratele meu cel pe 
care îl zărisem pentru o clipă doar? În zadar am trecut de nenumărate 
ori peste șanț, şi-nainte și-napoi, în zadar am alergat spre piatra 


de-acum cunoscută, în fiecare zi la ora apusului, dar şi la alte ore, în 
zadar l-am căutat pe bătrân, întrebând toți cabanierii și obişnuiţii 
muntelui... A fost o experiență unică, incredibilă, fascinantă, şi care 
mi-a schimbat pentru totdeauna firul vieţii, căci începând din acel 
moment, am văzut altfel lumea... 

Cel de al treilea document pus la dispoziția noastră de 
muzeograful Al. Theodorian este o hartă întocmită de speologul 
Tufeanu în urma experienţei avute, dar şi a studierii unor documente 
publicate la vremea respectivă, care vorbeau despre un perimetru de 
energie pozitivă ce se crează între piramida magică formată de razele 
de soare deasupra Sfinxului, și corespondentul ei din jurul Crucii. 
Calculele efectuate de șeful laboratorului experimental Ing. Valeriu 
Tornea şi dr. L. Stancu de la departamentul logistic confirmă pe cele 
ale domnului Tufeanu, care vedea ca aflându-se în centrul acestui 
perimetru prima Poartă, cea de intrare, iar cea de a doua, Poarta de 
ieşire, aflată exact deasupra încrucișării tunelurilor subterane 
principale, descoperite cu ocazia cercetărilor efectuate în ultimii ani pe 
Platou. 

Deoarece noi considerăm că aceste lucruri trebuie să fie 
cunoscute de toată lumea, punem la dispoziţia cititorilor noştri harta și 
informaţiile primite până acum, cu promisiunea că vom reveni imediat 
ce vom avea noi informaţii. 

Vă mulțumim pentru orice dovezi dispuneţi și ne puteţi oferi, 
spre continuarea cercetării. 


Misterul Numelui Munţilor Bucegi 

Deşi părerile sunt încă împărțite între filologi, fiind acceptate 
mai multe variante de nume originale precum «Buceac», «Buceag», 
«Huceag» sau «Bugeac», se ştie acum că numele de Bucegi, la fel ca şi 
numele Vârfului Bucșoiu din apropierea Vârfului Omu, derivă din 
«Buc» sau «Bucur», nume dacic, autentic. 

lată deci că şi mărturiile lingvistice confirmă încă o dată, alături 
de legendele rămase din moşi-strămoși, că cetatea naturală a Munţilor 
Bucegi era o citadelă dacică, ale cărei povești şi mistere ne încântă și 
azi, pe lângă frumuseţea fără de seamăn a naturii cu piscuri falnice, văi 
abrupte, păduri şi animale sălbatice, covoare de jnepeni şi miraculoase 
izvoare limpezi. 

După cum arată studiile lingvistice, numele Bucegilor este şi 
numele bucuriei, un nume primordial, încărcat de semnificaţii strâns 
legate de istoria poporului nostru. 

Să ne bucurăm așadar de frumuseţea acestor miraculoşi munți, 
precum şi a legendelor dacice care i-au însoţit de-a lungul veacurilor. 


( 5) 


Surâsul Zânelor pe Pârtia Kalinderu 

Sărbătoarea de Dragobete vine cu o surpriză frumoasă în 
acest an, oferită de Primăria orașului Bușteni. Dacă nu v-aţi făcut încă 
planuri de Dragobete, ba chiar și dacă v-aţi făcut, lăsaţi totul de-o parte 
şi veniți pe pârtia Kalinderu. Ce vă așteaptă acolo? Un peisaj de vis, 
zăpadă, veselie, și o minunată căsătorie, doar pentru o singură zi! 

Este surpriza oferită de Primăria orașului Buşteni, 
organizatoarea acestei inedite manifestări pe domeniul schiabil, unde 
ofițerul stării civile va elibera certificate de căsătorie de o zi, 
oferindu-le fericitelor cupluri buchete de flori și urări de nesfârșită 
iubire şi, desigur, casă de piatră, după obicei. 

Și asta nu e tot, pentru că doar cu un sărut, mirii de-o zi vor 
primi acces gratuit la telescaun, în semn de preţuire pentru frumoasele 
lor sentimente, căci conform tradiţiei, sărutul din ziua de Dragobete 
are o semnificație adâncă şi misterioasă... 

Aşadar, pe data de 24 februarie 2015, veniți pe pârtia 
Kalinderu la întâlnirea cu Dragobete, iubitul personaj din mitologia 
românească, așa-numit zeul tânăr al Panteonului autohton, patronul 
dragostei, identificat cu zeul grec Eros și cu un mai puțin celebrul 
Cupidon din mitologia romană, în ziua în care tradiția românească 
spune că păsările şi animalele se împerechează, iar băieții şi fetele au 


credința nestrămutată că în această zi trebuie să glumească și să facă 
Dragobetele, ca să fie îndrăgostiți în tot timpul anului. 

Desigur pe pârtie îl veţi întâlni pe însuși Dragobete, junele 
frumos și nemuritor, jumătate ființă, jumătate înger, protectorul și 
aducătorul iubirii în casă și în suflet, în același timp un simbol al 
primăverii și al renașterii naturii, a primenirii vieţii și sufletului. 

Dar conform tradiţiei, pentru a se pregăti de această întâlnire, 
fetele vor strânge de cu seară ultimele rămășițe de zăpadă, numită 
Zăpada Zânelor, iar apa topită din omăt va avea proprietăți magice și 
va fi folosită tot anul pentru a-și spăla și înfrumuseţa chipul, dar și 
pentru descântece de dragoste, știut fiind că această ultimă zăpadă s-a 
născut din surâsul zânelor. Și desigur, înainte de culcare îşi vor pune 
busuioc sfințit sub pernă, pentru a-și găsi marea iubire. 

Se mai spune în vechile legende românești că în ziua de 
Dragobete nu ai voie să plângi, ca să nu ai necazuri tot anul, așadar, 
veniți pe pârtia Kalinderu, care vă așteaptă cu mare veselie și iubire 
magică! 

Articol scris de lulia Toyo (18 februarie 2015) 

Comoara din Bucegi 

Stătea de ceva timp rezemat de peretele stâncos în care câteva 
raze de peste deal băteau cald, într-un amurg târziu. Christian Abel se 
întorsese aici, pe colinele copilăriei, acum, la bătrâneţe, chemat, parcă, 
de un glas ce străbătea din timpuri aproape uitate, dar care se făcea 
auzit din ce în ce mai mult, în special în serile liniștite când, în fața 
şemineului stil baroc, la lumina sfeșnicului vechi din gresie și 
înconjurat de niște nepoți imaginari, și care uneori luau chipul vechilor 
prieteni din copilărie, rămași, după atâta timp, la aceeaşi vârstă la care 
erau când s-au văzut ultima oară, le povestea, în gând, despre 
frumusețea bătrânilor munți cu piscuri ce urcau printre stele și văi 
adânci şi prăpăstioase, în care pădurile de brad cu mirosul mereu 
proaspăt de rășină, pe care nu l-a putut uita niciodată, erau străbătute 
de izvoare mai întâi pitite printre tufe, pentru ca apoi, după ce se 
învolburau printre pietrele albe de lumină, să se prăvălească în 
cascade înspumate; le povestea de ursul brun, bătrânul prieten pe care 
de atâtea ori îl întâlnise pe potecile părăsite, ce duceau la tufărișul de 
mure; de grotele în care se piteau, jucându-se de-a v-aţi ascunselea, ei, 
copiii munților, cum li s-a spus ades. 

Aici, pe Platoul Bucegilor, descoperise pasiunea pentru 


explorare şi, înscris, mai târziu, în cercul de speologie Focul Viu, cerc 
de turism specializat înființat în anul 1969 din inițiativa unor iubitori 
de munte, studenți ai Facultăţii de Geologie-Geografie din București, 
învățase să pătrundă, întâi cu sfială dar cu nestăvilită curiozitate, apoi 
cu îndrăzneală și pasiune, în tainele din adâncuri, echipat cu casca cu 
jugulară în y, flacăra acetilenică şi lumina electrică, frontală, 
subcombinezonul din fibră «polar» luat direct pe corp, fără alte haine 
de piele, ciorapi din neopren ori hamul speologic sau carabiniera de 
dimensiuni reduse pentru agățarea lămpii de carbid. Străbătuse, astfel, 
numeroase peşteri în care nimeni cunoscut nu intrase vreodată; doar 
bătrânii povesteau, seara, la foc, legende... 

Cea care-l atrăsese în mod deosebit, dintotdeauna, era despre o 
cheie fermecată, ascunsă într-o peşteră, de însuși duhul munților; deși 
nimeni n-o văzuse, se ştia sigur că era o cheie mare și grea, de culoarea 
sienei arse, cu micuţe încrustaţii în formă de coarne de cerb; și că era 
cheia de la o comoară, se mai știa... dar unde era comoara, şi despre ce 
comoară era vorba? De câte ori punea aceste întrebări, bătrânii îi 
răspundeau cu un zâmbet abia schițat: asta, doar cine găseşte cheia, va 
şti... Cât îşi dorise, în copilărie, să găsească cheia fermecată! Și cât o 
căutase, împreună cu prietenii lui, plecaţi şi ei, acum, prin lume. 

După ce poveştile copilăriei se pierduseră prin ani mulţi de 
studii, întâi în ţară, apoi în Anglia, studiind tehnica speologiei alpine, 
organizare ture speologice și echipare peșteri, nivel superior, Christian 
Abel, devenit, în timp, un reputat speolog, cu numeroase studii și 
tratate publicate despre speologie fizică şi biospeologie, iată-l întors pe 
meleagurile natale, chemat parcă de un glas pierdut prin timp, al 
inocenţei și dorului de casă. 

Urcase pe vechea potecă și cu nerăbdare, dar și cu mirare: aici 
parcă nimic nu se clintise din loc, totul părea ca în urmă cu treizeci de 
ani; stânca semeaţă, de sub care răzbătea un fir de apă rece, printre 
pietrele calcaroase; poteca șerpuită prin pădurea stufoasă, câteva raze 
de lumină împletite prin frunzișul verde, cimbrişorul şi 
rhododendronul violet, potbalul auriu şi firava genţiană, ori parfumata 
levănţică. 

Ajuns lângă peretele muntelui, căută prin tufa de jnepeni 
intrarea în grotă; era o mică scobitură în piatră, prin care n-ai fi crezut 
că se poate pătrunde înăuntru, dar el știa... Se aplecă zâmbind, 
amintindu-și de câte ori, în copilărie, pătrunsese în inima muntelui 


prin această portiță ascunsă de privirile turiștilor care nu aveau de 
unde să cunoască locul. Doar intrarea era strâmtă, apoi grota se lărgea 
într-o galerie lunguiață, pe care de atâtea ori o străbătuse, că ajunsese 
să-i cunoască fiecare colț ori adâncitură. 

La fel porni şi acum, în vechea aventură a copilăriei pe care n-o 
putuse uita nicicând. Cu lanterna ținută în mâna stângă, lumina fiecare 
petec de stâncă, în timp ce cu mâna dreaptă mângâia peretele 
întunecos, recunoscând fiecare piatră: aici, o felie de andezit, apoi 
granitul zgrunțuros, calcarul gălbui, dincolo, brecia, dolomitul, ori 
calcarul recifal. Toate erau ca în copilărie, le regăsea bucuros, pierdut 
în amintiri. Deodată, din această visare îl trezi o lumină venită brusc, 
dintr-un perete îndepărtat, pe un coridor de care, parcă, nu-și mai 
amintea... O lumină în inima muntelui, într-o grotă în care aproape 
crescuse, de atâtea ori intrase în ea, copil fiind; nu, nu era posibil! 
Christian Abel era acum un om de știință matur, nu mai credea de mult 
în miracole. 

Poveştile copilăriei erau frumoase și încă și le amintea cu 
nostalgie, dar acum știa că erau doar frumoase basme ale muntenilor 
sfătoşi ce depănau seara, la foc, aiureli, să le mai treacă timpul... 

Raza de lumină îl sfida cu sclipirea ei din adâncuri, răbdătoare și 
neclintită de verdictul omului de știință. Simţi broboane de sudoare 
ce-l străbăteau în aerul îngheţat al peşterii. Hotărî să meargă spre 
lumină; picioarele nu-l ascultau, înglodate, parcă, în stâncă. Se 
desprinse cu greu și păși încet, cu teamă, ca pe-o lespede vrăjită. Pas cu 
pas, se apropie de oaza sclipitoare; era ca o lume ce se deschidea în 
mod miraculos, spre un alt tărâm... Încercă, apropiindu-se, să pătrundă 
întâi cu privirea, în această lume pe care, într-o lucire de gând, o văzu 
ca pe o gaură în timp, prin care pătrundeai în alt univers paralel. Totul 
era luminat ca prin ceaţă, nimic nu putea distinge în această fantă plină 
de semnificaţii... Ajuns aproape, întinse mâna, spre a intra cu totul în 
lumea miraculoasă a luminii pure. 

Mâna se izbi de stâncă. Era o stâncă din piatră de mică, pe care, 
o rază pornită din lanterna lui și lovită de peretele opus, se răsfrângea, 
amplificând lumina, aşa cum face de obicei orice pietricică de mică 
pierdută prin colbul drumului, în care o rază de lumină sclipește ca 
aurul. Râse înciudat, de el însuși... Doamne, ce naivitate! După atâtea 
studii științifice pe care le scrisese și atâtea premii obţinute, cum 
putuse fi atât de naiv? Exact ca-n copilărie! Colindase lumea, pentru ca 


întors aici, în bătrânii Bucegi, să descopere deodată Mașina Timpului și 
Triunghiul Bermudelor, la un loc, la el acasă... Gândi amuzat că, întors 
din călătorie, va avea ce le povesti imaginarilor săi nepoți, în serile de 
singurătate, din fața șemineului. Porni înapoi, amuzat de toată această 
întâmplare hazlie, glumind în gând pe seama lui și a amintirilor de 
demult, care nu voiau să-l părăsească. 

Mergea greu, printre cioburi de stâncă ascuţite şi alunecoase. 
Apoi, într-o clipă de neatențţie, piciorul călcă alături și simți cum se 
prăvale... Încercă, disperat, să se agaţe de pietre, dar acestea îi 
alunecau printre palmele crispate; picioarele căutau în zadar un punct 
de sprijin, totul se mișca, se zguduia într-un vuiet înfiorător; lanterna 
zburase odată cu bucăţi calcaroase ce alunecau de-a valma, 
prinzându-l într-un vârtej cumplit. Gândi scurt şi deodată, parcă, 
împăcat, că acesta e sfârşitul; știuse dintotdeauna că aici, în același loc 
în care viața lui începuse, avea să se termine la fel de brusc, într-o zi; şi 
această zi venise. 

Într-o fracțiune de secundă rememoră primii ani cu uimirile lor 
şi bucuriile de neegalat; revăzu chipul blând al mamei și asprețea din 
privirea de un albastru tăios a tatii, pe prietenii lui, Florian şi Achim, cu 
genunchii veşnic juliți şi privirile curioase ca de pisic, apoi o văzu pe ea, 
domnișoara ce venise în vacanță la domnu’ învăţător, bunicul 
dumneaei, și pe care o visase ani în șir, sperând într-o revedere ce nu 
avea să se întâmple vreodată... 

Se văzu, apoi, pe sine, în laboratorul cu zeci de neoane sub care, 
minţile luminate ale colegilor săi rezolvau formule savante, apoi... Apoi 
își dădu seama, dintr-odată, că „prăvălirea” lui se terminase demult și 
stătea pe pământ stabil, umed și rece. Nu alunecase decât un metru şi 
jumătate, într-o adâncitură săpată în stâncă, de trecerea vremii. Nu 
avea nicio julitură și, pipăind cu mâna alături, găsi lanterna rezistentă 
la şocuri. Ce sperietură! Nu-i venea să creadă... Cum să-și găsească 
sfârşitul aici, într-o scobitură de câțiva metri pe care o cunoştea palmă 
cu palmă? Bătrâneţea, îţi zise el; de când nu mai umblase prin peșteri, 
începuse să uite. Devenit deodată, parcă, mai înțelept, regăsi drumul 
spre ieşire. Acum pășea cu multă atenţie, încet, cu grijă. 

Întâi i se păru că visează. Apoi, din ce în ce mai clar, știu că se 
auzeau şoapte; da, aici, în grota unde era singur, se auzeau, venite de 
nicăieri, șoapte de neînțeles. Se opri, tot mai uimit. Se aplecă și lipi 
urechea de pământ, încercând să afle de unde veneau; o luă spre 


stânga, cu sfială. Din loc în loc se mai oprea și asculta pietrele, cu 
urechea lipită, aşa cum făcea, adesea, în copilărie. Găsi un coridor 
strâmt, prin care pătrunse aplecat, bâjbâind; şoaptele se auzeau acum 
tot mai clar, și tot mai aproape. Cine sunteți? întrebă abia șoptit, la 
rândul său. Ecoul îi răspunse cu mii de glasuri venite din toate părțile. 
Îngheţă de frică. Apoi, printre pietre, îl văzu: şipotind agale, vechiul 
pârâiaş de care uitase... Îşi aminti cum îl ascultase de atâtea ori, în 
copilărie; şi atunci i se părea că izvorul ascuns în grotă îi șopteşte 
lucruri doar de ei doi ştiute. Zâmbi, regăsindu-și o seninătate de mult 
uitată și abia acum porni, hotărât, spre ieşire. Văzuse, regăsise, își 
amintise! Parcă toată copilăria lui se păstrase neatinsă de trecerea 
timpului în această grotă micuță din bătrânii munți... 

Atunci îl văzu. Exact în fața ieșirii, stătea el; întruchipat, parcă, 
din veşnicia stâncii, ca un bătrân înțelept cu barba albă și privirea 
pătrunzătoare, cu zâmbetul senin: Duhul Munţilor. Christian Abel 
nu-și putu reţine un zâmbet ironic în colțul gurii... Asta le întrecea pe 
toate. Era obosit; efortul, întâi al urcușului pe potecile întortocheate 
ale muntelui, apoi pe stâncile alunecoase, și apoi, toate aceste emoții 
resimțite în grota copilăriei, iată, își spuneau cuvântul. Nici nu clipi. Se 
îndreptă în acelaşi ritm, calm, spre «zeitatea» împietrită. Îl privea uşor 
amuzat, aşa cum ai privi un tablou, ori ai citi o legendă. 

Tocmai se pregătea să-i dea bineţe şi să-l întrebe de sănătate, 
după obiceiul locului, când acesta îl opri cu un gest scurt, ridicând 
mâna stângă cu palma îndreptată spre el. Apoi văzu, în mâna dreaptă, 
o cheie, pe care „duhul” i-o întinse, tăcut. Christian Abel luă cheia, făcu 
o scurtă plecăciune, și ieşi zâmbind la fel de amuzat. Lumina orbitoare 
de afară îl făcu să închidă ochii preț de câteva secunde. Razele de soare 
coborau pe piscuri domol, printre umbrele înserării. Câteva stele se 
agățaseră deja prin crengi. Se aşeză pe o piatră şi privi, abia acum, cu 
interes, cheia: era mare și grea, dintr-o alamă de culoarea sienei arse, 
cu micuţe încrustaţii în formă de coarne de cerb. 

Pe o potecă ițită de după Colţii Morarului, apăru o turmă de oi. 
Ciobanul, un bătrân cu pantaloni din aba, strânși pe picior şi băgați în 
încălțări înalte cu carâmb și nojiţe legate în cruce, peste care purta o 
şubă din blană de oaie neargăsită, se opri, sprijinit în baston. 

— Bună seara, îi spuse Abel. Am intrat în grotă și iată, am găsit 
această cheie... Mă gândesc că o fi pierdut-o cineva, adăugă el, 
încurcat... Ştiţi a cui ar putea fi? Ori, poate, vreun turist, mai zise, 


uitând că niciun străin n-ar fi găsit niciodată intrarea de după jnepeniş. 
Rostea vorbele la întâmplare, privind încurcat în jos, pe lângă cheia 
ce-i părea din ce în ce mai grea... 

Când, în sfârşit, ridică privirea, păstorul se pierdea pe după 
piscul îndepărtat al muntelui scăldat în lumina lunii, ce-și rezemase 
coatele, ca-n fiecare seară, pe uluca stânei. 

Articol scris de lulia Toyo (28 februarie 2011 


Povestea cu ursul 


Ce bine e aici, ghemuit lângă cuptorul sobei cu plită, spoită-n var 
alb ca zăpada. Dogoarea cărbunilor încinși îi pătrunde prin toate 
oscioarele și-i dă o toropeală plăcută; zâmbește în somn, fericit. E cea 
mai frumoasă iarnă din câte-și poate aminti. Mama frământă un 
bulgăre mare de aluat alb cu miros de făină proaspăt cernută, pe care-l 
întinde apoi pe planșeta mare cât masa, îl face foiţă subţire cu ajutorul 
unui sucitor de lemn și împrăștie deasupra cu multă dărnicie nucă și 
marmelade aromate, apoi așază bulgării de aluat pufos într-o tavă 
imensă, pe care o bagă în cuptorul încins. Vor fi gata spre seară, când 
tata va veni de la muncă, obosit dar vesel, ca de obicei, bun și blând, cu 
barba zburlită în rotocoale moi și roșcate, încărcate de promoroacă. 
Tata îi aduce totdeauna câte ceva: o minge mare și colorată, din acelea 


ce parcă zboară în înaltul cerului de umflate ce-s, de câte ori le lovești 
de pământ, ori o mașinuţă care alunecă-n viteză pe gazonul abia tuns, o 
carte cu poze și cu povești frumoase, un fluier... 

Afară ninge ca-n basme, cu fulgi albi ca de zahăr, dulci și pufoși, 
iar oameni de zăpadă înveșmântaţi în brâuri de frişcă și joben spart, 
stau la taifas chiar la geamul lui, pe care privesc și ei curioși brăduţul 
împodobit cu șiruri de beteală argintie, globuri aurii, pachete legate cu 
funde roșii, steluțe sclipitoare, îngerași cu aripioare colorate și întinse 
ca ale fluturilor... și toate, în mirosul de rășină de brad care te poartă 
cu gândul în păduri îndepărtate, pe povârnișul munților. Jos, pe 
covorașul înflorat ca un câmp pe timp de vară, stă tolănit Toto, cățelul 
lăţos cu centură și cataramă lată cu ţinte aurii, lăfăindu-se leneș în fața 
vetrei. 

Acum, mama ornează căsuțe de turtă dulce, cu bombonele 
mărunte, printre care așază, frumos, mici animale de ciocolată și brazi 
din jeleu verde. Din cuptor te-mbie un miros de scorțisoară, vanilie și 
alte minunate mirodenii. Cuptorul e cald, mama îngână un cântecel 
vesel, în timp ce afară viforul se-aude fără putere, îndepărtat. De-odată, 
simte ceva tare, ca un vârf ascuţit, împungându-l în spate. 

— Scoal' mă, iar te-ai așezat pe banca mea? Du-te și caută-ţi și tu, 
că e gara mare, ţi-a cășunat pe asta, că e lângă calorifer, ha?! 

Deschise ochii speriat și toate pieiră: soba cu plita văruită-n 
albul zăpezii, mama cu vocea ei blândă, cuptorul cu prăjituri; doar un 
pic de miros mai venea dintr-un rest de plăcintă pe care Pele o găsise 
la tomberon și o îndesase în buzunar, alături de alte amestecuri de pe 
la chioșcurile din apropierea gării. E negru și urât și are o barbă 
stufoasă și un baston cu vârf de fier care-l ajută la mers când se 
poticnește din cauza unui picior mai scurt; de aceea i-au și zis Pele, 
râzând de el, c-ar fi bun de fotbalist, schilodul, așa negru și cu piciorul 
ăla sucit. 

Toate băncile sunt ocupate; de unde bănci libere la ora asta, din 
viul nopții? își ridică gulerul mare, care-i acopere urechile și-l petrecu 
bine, ţinându-l strâns cu o mână, în timp ce cu cealaltă apucă într-un 
gest vag clanța ușii și împinse nehotărât; un val de aer înghețat îi 
străpunse toate oasele și-i biciui obrajii. Păși cu grijă prin noroiul 
care-i intra în ghete prin niște crăpături ce se tot lărgeau; abia la 
primăvară va găsi altele, când lumea le va arunca pe cele purtate pe 
timpul iernii. Șuieră scurt, cu două degete în colțul gurii, și Toto lipăi 


pe fugă prin zăpada afânată, țâșnind vioi din cutia în care se adăpostea 
de vifornița nopții; pe el nu-l lăsau să intre în gară. Era un căţel negru 
și atât de slab, că-i numărai coastele, cu blana jupuită de încăierările de 
pe maidane. Îi pusese o dată și lui o sfoară drept zgardă, aşa cum 
văzuse el la un băiat ce plimba un câine mare și frumos, legat cu 
centură cu capse; dar Toto se scuturase cu ciudă, până dăduse jos 
legătura rușinoasă, doar el era un căţel liber. 

Mergea încet, cu vântul în față și nehotărât, căci nu știa unde 
s-ar putea duce. Pașii îl purtară aproape fără știre spre patiseria din 
colțul străzii. O femeie voinică frământa un bulgăre mare de aluat, în 
timp ce alți bulgărași se odihneau pe masă, așteptându-și rândul la 
cuptorul din care răzbăteau arome ce-i gâdilau nasul așa de plăcut. 
Zâmbi, amintindu-și de mama din vis, și trecu mai departe, cu pași mici, 
șovăitori. Vântul îi înfoaie pulpanele paltonului larg și ponosit; îl adună 
cu multă grijă în jur, petrecându-l strâns, în timp ce dinţii-i clănțăne de 
frig. I-a plăcut că e roșu, ca haina moșului aceluia ce poartă în spate un 
sac imens, plin de daruri: jucării, dulciuri, hăinuţe călduroase, pantofi 
și cizmulițe îmblănite. Moşul are barba lungă și albă, nu roșcată, ca a 
tatălui său. 

Blocurile se-nșiră uniform, posace și colțuroase, pe trotuarul ce 
șerpuiește până-n centrul orașului, unde parcul, altă dată verde și 
stropit de fântâni arteziene, acum zace pustiu printre băncile îngheţate. 
O linie gălbuie ce străbate zarea de peste culmile albăstrii ale dealului 
anunţă zorii unei zile sticloase, ca toate celelalte. Vânzătoare cu 
hăinuţe roșcate și blăniţe albe încep să curețe zăpada din dreptul 
ușilor; în curând, vor deschide magazinele și lumea va veni buluc la 
cumpărături. Așa e în toate zilele astea: aglomerațţie, lume grăbită, cu 
pachete în braţe și în mașini. 

O fetiță se desprinse de mâna mamei și se apropie sfioasă, 
întinzându-i un pacheţel, fără o vorbă, și privindu-l cu ochi mari, 
albaștri ca seninul cerului de vară. ÎI luă bucuros; primea adesea mici 
pacheţele cu bunătăţi care-i astâmpărau foamea. Hârtia era caldă și 
simți cum mâinile îngheţate se dezmorțesc ușor, mângâind pachetul 
frumos mirositor. 

De-aici, străduţa urca în pantă până la biserica dintre plopi. Îi 
place în mica bisericuţă; înăuntru e cald și frumos de parcă ar fi mereu 
vreo sărbătoare, pe jos sunt covoare imense și bogat colorate, pereții 
sunt zugrăviți cu portrete de oameni îmbrăcaţi în mantii ce flutură în 


vânt pe cai înaripaţi, urmărind cu săbii balauri speriaţi, ori plutind 
visători printre nori alburii și pufoși. Câteodată, la mesele lungi vin 
femei cu broboade ţesute în casă și le umplu de bunătăţi: poame dulci, 
struguri stafidiţi, colăcei și dovleac copt. Îi dau și lui, într-un ştergar 
legat la colțuri, sub formă de boccea: 

— la, copile, că e pomană, și - oi fi și tu flămând! 

Acum biserica e închisă, înăuntru nu e nimeni; dar pe trotuarul 
alăturat, copii cu sănii au făcut un derdeluș, pe-o pojghiţă de gheaţă ce 
se termină brusc într-un morman de pietriș îngheţat. El n-a avut sanie 
niciodată. E vesel, e frumos, e bine la săniuș. Cineva aruncă pe jos o 
pungă ruptă. Se repede și o ia cu bucurie; o întinde pe petecul de 
zăpadă, se-așază pe ea, şi-şi dă drumul chiuind: 

— Tiii... 

Se lovește de un copil cu fular portocaliu, ce tocmai căzuse de pe 
sanie. Fratele lui vine și-l ridică repede, îl scutură mai mult de formă, 
și-i strigă înciudat: 

— Vezi că l-ai murdărit pe Răducu, de ce nu ești atent? 

Ronţi lăsă capul în jos, cu părere de rău. Nu era atent. Părăsi 
înciudat punga sfâşiată de pietre și plecă tăcut. Îi ziceau Ronţi din 
cauză că o dată de mult, cineva îi dăduse o ciocolată cu alune pe care le 
rosese pe rând, ca un șoricel, în timp ce tatăl lui îi strigase morocănos: 

— Mai rozi mult, parc-ai fi Ronți... 

Și aşa i-a rămas numele. 

Rătăci toată ziua fără rost, flămând și abătut, pe străzile 
îngheţate. 

Spre seară, pașii îl purtară înapoi, spre gara care-i devenise casă 
pe timp de iarnă. Intră și un val de căldură îl întâmpină de la ușă. Pele 
dormea tolănit pe banca de lângă calorifer. Se apropie tiptil și se așeză 
pe o margine de bancă. Îi puse mâna pe umăr și îl scutură uşor, apoi îl 
trase încet de barbă. Pele nu răspunse. Atunci, cu vocea gâtuită, îi zise 
abia șoptit: 

— Tată, îmi spui povestea cu ursul? 

Închise ochii și aşteptă, dar lovitura obișnuită nu veni. Pele îi 
spusese o dată povestea cu ursul și de-atunci, de câte ori îndrăznise 
să-i ceară să i-o mai spună o dată, acesta îl lovea cu bastonul peste 
picioare, bolborosind: 

— Io stau să-ţi spun ţie povești, ha? Bine că nu vrei să te trimit și 
la școală! 


De data asta însă Pele nu mișcă bastonul din locul lui. Nu 
deschise nici ochii, doar începu să mormăie în barba roșcată, cu voce 
indiferentă: 

— Eram așa ca tine, când niște cărutași m-au luat cu ei la pădure. 
Am plecat din viul nopţii și am mers câteva ore bune, căci tare era 
departe de sat. Acolo, ei s-au apucat să adune crengi uscate, să umple 
căruța. Mie mi se făcuse sete, așa că m-am apropiat de un izvor ce se 
auzea șipotind vesel după niște tufe. După ce mi-am astâmpărat setea 
bând cu căușul palmei apa ce se prelingea clipocind printre pietre și 
nisip, am băgat de seamă că tufele alea erau pline de mure negre și 
mari, coapte și bune. Am început să culeg ba dintr-o tufă, ba dintr-alta, 
tot înaintând pe cărarea din ce în ce mai îngustă, până când m-am 
îndepărtat binișor de căruţă. Acum nu mai auzeam nicio voce, dar 
murele erau parcă din ce în ce mai mari și mai gustoase, de ce mă 
afundam în desiș. Deodată, de după un tufiș ale cărui crengi foșneau ca 
bătute de vânt, aplecate ba de-o parte, ba de alta, apare o namilă uriașă 
cu cap mare, bot fioros, blană maro și o greutate ce făcea să se 
cutremure pământul de câte ori pășea cu labele imense: era un urs. 

— Şi? întrebă Ronţi, ce-ai făcut? Tremura, ca și când ar fi auzit 
pentru prima dată povestea. 

— Ce să fac? Am rupt-o la fugă înapoi, sugrumat de spaimă și 
țipând ca din gură de șarpe: Ursuuu.... 

Din zăpăceală, am pierdut și firul apei și m-am afundat în 
mărăcinișuri tot mai dese, ce mă zgâriau pe față, pe mâini și picioare. 
Dar ce mai conta? Mâncam pământu' fugind să scap cu viaţă. 

În urma mea, ursul, mormăind înfiorător, făcea salt după salt 
nepăsându-i de crengile care-l izbeau prin blana lui groasă. Nu-mi mai 
simțeam pielea jupuită din care sângele țâșnea pe frunze lăsând o dâră 
roșietică în urma mea. Din clipă în clipă așteptam să mă înșface de 
picior și să mă doboare la pământ. Și chiar așa s-a întâmplat! Când 
gheara i s-a încleștat pe piciorul meu, nemaiputând să fac un pas, și cu 
sufletul la gură, m-am zbătut gâfâind cu toată sforțarea de care mai 
eram în stare, apoi m-am prăbușit îngrozit, așteptând ca namila să mă 
devoreze. 

— Și? întrebă Ronţi, cu inima cât puricele. 

— Şi-atât. Nu mai știu. Pe urmă, când m-am trezit, eram lângă 
căruță, pe o șubă întinsă pe iarbă. Am deschis ochii îngrozit, așteptând 
să văd ursul mestecându-mă tacticos. Și am văzut doar câteva blănuri 


și capete de urs, puse de-o parte, stivă. Erau ale ursarilor care se 
întorceau de la bâlci și vruseseră să-și râdă de mine, să mă sperie, în 
costumele lor hidoase. Acum cinsteau cu căruţașii o litră de ţuică, 
râzând și spunând povești de-ale lor. 

— Unde e ursul? am întrebat eu încă nedumerit. 

— Nu e, mă, niciun urs, stai liniștit; ce ești așa de fricos? Urşii nu 
stau în pădurea asta, tu nu știi? 

— Dar mi-a sfâșiat piciorul, de-aia am căzut, și-acu' mă doare... 

— Ți s-a mpleticit piciorul într-o capcană de prins vulpi, te-ai 
zbătut, iar cu celălalt ai călcat strâmb... ce urs visezi? 

— M-au dus acasă urcat pe lemne, sus, în căruță. Rana de la 
picior și zgârieturile de pe mâini și față s-au vindecat cu timpul, dar cu 
piciorul ăla sucit n-am mai putut merge bine niciodată. Hai, acu' 
lasă-mă, du-te de-aci, că nu stau de tine! 

Ronţi abia putea merge de emoție; frica de urs încă-l urmărea. 

Trecuse și ultimul tren, de-acum era pustiu și ar fi putut dormi. 
După toată plimbarea prin orașul biciuit de ger, nu-și mai simţea 
picioarele umede și umflate, cu pielea tăbăcită și fără ciorapi, în 
ghetele lăbărțate și brăzdate de spărturi din loc în loc. Găsi o bancă 
goală; se întinse pe ea lipit de perete, strângându-și paltonul ponosit 
de jur-împrejur. Închise ochii şi dispărură deodată din mintea lui şi 
gară, și urs, și pădure. Era liniște. Apoi, de undeva de departe, începură 
să se audă niște glasuri de copii cântând colinde. Mirosul de prăjitură 
și mere coapte era tot mai îmbietor iar Toto îl lingea prietenos, pe 
mână. Cum o fi intrat aici? gândi într-un târziu, cu bucurie și mirare. 

Când ușa se mișcă ușor în clinchetul clopoţeilor atârnaţi în colț, 
Răducu deschise ochii năuc. În prag stătea tatăl său, cu promoroacă pe 
guler și pe barba zburlită în rotocoale stufoase; în braţe avea o cutie 
imensă, ambalată în hârtie cu brăduţi și moși ce zboară pe sănii trase 
de reni voioși, legată cu fundă albastră. Toto se gudura pe lângă el 
dând vesel din codiță, iar mama scotea din cuptor o tavă cu plăcinte 
aburinde. 

— Dar ştiu că ai dormit, Răducule! De câte ori iei în mână cartea 
aia de povești, nu citești mai mult de-o pagină și cazi într-un somn așa 
adânc... 

Făcu ochii mari și se uită cu luare-aminte de jur-împrejur: 
bradul era la locul lui, împodobit cu becuri multicolore, îngerași 
plutitori își zbăteau aripile colorate prin crengile cu miros de cetină, 


iar cu coada ochiului apucă să vadă cum oamenii de zăpadă fugeau din 
dreptul geamului și se piteau râzând, prinși că trăseseră cu ochiul prin 
jaluzele. 

Alergă grăbit întâi la Toto, îi desfăcu centura de la gât și-o 
aruncă hotărât, într-un colț: 

— De-acum ești și tu un căţel liber, Toto! 

Apoi se ghemui în braţele calde ale mamei, la pieptul ei ce 
mirosea a scorţişoară și vanilie și începu să îngâne alături de ea încet, 
cu voce subțire și caldă, colinde în care ninge atât de frumos, cântecele 
despre cetiniță, flori dalbe și păstori. 

Târziu, se apropie tiptil de tatăl care citea ziarul adâncit în 
fotoliu; mângâindu-l pe barba moale și roșcată, îi zise râzând 
șmecherește, cu înţeles: 

— Tată, îmi spui povestea cu ursul? 

lar tata îi răspunse făcându-i cu ochiul, complice... 


II. MISTERELE LUMII 

Fenomene paranormale - în loc de introducere 

Odată cu apariţia internetului, informaţia a putut circula în mod 
liber și rapid, prefigurând o epocă a marilor schimbări. Desigur, 
fenomene de senzaţie ori neverosimile au existat dintotdeauna, însă 
ele nu erau cunoscute, circulând greu, cu atât mai mult cu cât cei ce le 


observau se temeau să le povestească chiar și celor apropiaţi, crezând 
că se vor face de rușine, şi neștiind că astfel de lucruri ciudate li se 
întâmplaseră și altora, cu mult timp înainte. lată deci că nimic nu e nou 
sub soare, doar spațiul informaţional s-a lărgit mult, am putea spune 
cât omenirea, ba chiar şi peste marginile ei, știute ori închipuite. 

Tot mai des, în limbajul de zi cu zi apar concepte noi, precum 
legile universului, energii subtile, ştiinţa și conștiința omului în fața 
fenomenului paranormal, energia universului regăsită în corpuri şi 
suflete, existența câmpurilor bioenergetice ori a radiaţiilor luminoase 
invizibile pentru om. 

Foarte rapid, internetul a preluat rolul vechilor tradiţii privind 
accesul la informaţie și la cultură, dar și în crearea unor noi relații 
umane, bazate pe cunoaștere şi dialog, noile procese de selecție a 
prietenilor depășind graniţele satului, orașului, ori ale ţării, şi 
ajungându-se astfel ca practic în orice moment din zi să poţi vorbi cu 
un om din alt oraș ori de pe un alt continent, de care te leagă puternice 
afinități elective. 

Dar dacă omul este mai bine informat şi mai lesne de orientat în 
imensul labirint virtual, relația lui cu principiile cosmice este mai 
apropiată decât era în antichitate? Din scrierile antice păstrate de-a 
lungul timpului aflăm că nu, şi că în fapt, tot acest progres al omenirii 
din ultimele două mii de ani nu a făcut decât să ne îndepărteze de 
legile naturii şi ale universului. Abia acum, știința a aflat ceea ce anticii 
ştiau deja, că gândurile posedă energie, iar conștiința omului are 
capacități nelimitate. Tot acum s-a descoperit și că ADN-ul are o 
energie distribuită pe spații diferite, ce iese de sub influența directă a 
omului, de aici apărând teoria fizică despre Conştiinţă, ca 
proprietate esențială a Universului, capabilă să genereze energii. lar 
cum energia produce materie, iată deci că nimic nu poate sta în calea 
omului dotat cu o conștiință foarte dezvoltată, el fiind în măsură să 
modifice și materia, odată cu gândul şi atitudinea. 

Denumirea de fenomene paranormale este un termen folosit 
în parapsihologie, având legătură cu telepatia, fenomenul energetic, 
percepţia extrasenzorială, viața în alte dimensiuni de timp şi spaţiu, 
percepţia unor stări ce se derulează într-un spaţiu paralel celui 
newtonian, de contact și de modificare a mediului fără ajutorul 
mușchilor și al simţurilor, uneori înlocuind rigoarea științifică cu 
meditaţia și înţelegerea filosofică, alteori configurând adevărate 


revelații, cum ar fi observaţiile de astrofizică ale savantului Kozîrev 
din anii '60, care au demonstrat că în același moment de timp, se poate 
observa poziția trecută, prezentă și viitoare a unei formațiuni cosmice, 
fapt ce oferă suportul general al posibilității percepţiei trecutului, 
prezentului și viitorului, în același moment temporal, ori teoria 
Aharonov - Bohm, care demonstrează existența interacțiunii de la 
distanță a particulelor subatomice. Astfel că telepatia, retrocogniția, 
transcomunicaţia, fenomenul „déjà vu” ori extracorporalitatea nu mai 
sunt fenomene oculte, ci dimpotrivă, ele preocupă tot mai mult 
savanții şi cercetătorii din multe domenii științifice ale mileniului trei. 
În ultimii ani, experții în fizică cuantică au lansat teoria conform căreia 
sufletul este format din substanţe cuantice care reprezintă părți 
din structura fundamentală a universului. În momentul morţii 
corpului uman, aceste substanțele cuantice părăsesc sistemul nervos și 
intră în univers, și astfel conștiința poate persista chiar și după 
moartea „posesorului”, conform Dr. Stuart Hameroff, profesor la 
Departamentul de Anesteziologie și Psihologie şi director al Centrului 
de Studii de Conștiință din cadrul Universităţii Arizona. Teoria care 
afirmă că sufletul este construit chiar din „materia primă” a 
universului și că poate să fi existat dintotdeauna este în conformitate 
cu credinţele budiste și hinduse, conform cărora conștiința este o 
parte integrantă a universului. Se afirmă astfel că în momentul 
morţii, informaţia conținută de substanţa cuantică nu este distrusă, ci 
va fi disipată în cosmos, ea putând să existe şi în afara corpului, ca un 
fel de suflet nedefinit. 

Mecanica cuantică definește universurile paralele ca fiind 
universuri separate între ele printr-un singur eveniment cuantic. 

Ipoteza Hugh Everett susține că fiecare eveniment, chiar 
microscopic, este un punct de cotitură, astfel încât toate istoriile 
posibile alternative există în realitate, iar un eveniment oricât de mic 
poate modifica profund cursul istoriei. lată o ilustrare artistică a 
modului în care evenimente mici (în acest exemplu punctul de cotitură 
față de cronologiei noastră este octombrie 1777) pot să modifice 
cursul istoriei - Sobel North Americ. 

Încă din anul 1967, Andrei Saharov a emis ideea asimetriei 
materie-antimaterie în Univers, în sensul că dacă ecuaţiile câmpului 
cuantic Klein-Gordon și Dirac sunt absolut simetrice în ceea ce privește 
materia și antimateria, de ce Universul nostru este totuși compus din 


materie şi nu din antimaterie? El emite astfel existența unui univers 
paralel în care predomină antimateria, împărțind astfel universul în 
două universuri paralele de bază, unul în care predomină materia și 
altul în care predomină antimateria, ceea ce ar putea fi o idee care să 
concilieze logica şi experienţa. În cel de al doilea univers, pe lângă 
materia care ar fi înlocuită de antimaterie, şi săgeata de timp ar fi 
inversată (simetrie T) precum și imaginile geometrice (simetrie P = 
relația dintre o particulă şi imaginea sa din oglindă). 

În toate aceste ipoteze şi teorii ştiinţifice, cercetările continuă, 
iar rezultatele tot mai numeroase obținute continuă să deschidă noi 
porți de cunoaștere. 

Se constată că Biologia cuantică în fotosinteză funcționează pe 
aceleași legi ale mecanicii cuantice, conform celebrei ecuaţii a lui 
Schrödinger (1926) care descrie modul în care se schimbă în timp 
starea cuantică a unui sistem fizic, sau altfel zis, interdependenţa 
dintre spațiu şi timp, aceasta fiind ecuaţia centrală a mecanicii cuantice, 
aşa cum sunt legile lui Newton în mecanica clasică. Soluţia ecuaţei lui 
Schrödinger descrie nu numai sistemele atomice și subatomice, atomi 
şi electroni, ci și sistemele macroscopice, posibil chiar întregul univers. 

Încercăm astfel să reunim pe acest site informaţii şi experienţe, 
unele explicate ştiinţific, altele în cercetare încă, întrebări ce și-au găsit 
răspuns, alături de alte mistere ce așteaptă a fi dezlegate, întâmplări 
miraculoase și stranii ce au schimbat destine, taine și revelații, într-un 
studiu despre Universul uman, dincolo de materie, limite şi 
prejudecăți. 

Vă invităm la o incursiune în Miracolul Vieţii, descoperit în trăiri 
unice, în spaţii şi timpuri paralele, pe lângă care trecem și pe care le 
privim fără a le vedea cu adevărat. 

Bun venit pe fenomene-paranormale.ro! 


X 


Secretele Sigiliului 

Ce legătură este între francmasoni și reptilieni? Niciuna, s-a 
spus. Și s-a argumentat științific. 

— Francmasoneria este un ordin inițiatic ai cărei membri sunt 
înfrăţiți prin idealuri comune morale, spirituale și sociale, prin 
inițierea conformă unui ritual comun. Societate secretă şi discretă, ea 
prezintă asemănări cu şcolile de mistere din antichitate, patronate de 
zeița greacă Artemis şi de cea egipteană Isis şi, potrivit declaraţiilor 
date de masoni, ea conlucrează pentru binele şi progresul societății, 
prin perfecționarea morală şi intelectuală a membrilor săi. De la 
Cavalerii Templieri sau chiar dinainte, s-au aflat principalele simboluri 
masonice, cele „trei mari lumini”: „echerul”, „compasul” şi „volumul 
Legii Sacre”, precum şi litera „G”, scrisă în interiorul unui echer şi al 
unui compas, care reprezintă de fapt inițială cuvintelor „God” (zeu), 


„geometrie, generare, geniu, gnoză”. Este ştiut că Geometria ocultă, 
denumită uneori „geometrie sacră”, folosește de mult timp simboluri 
geometrice, ca de exemplu cercul, triunghiul, pentagrama etc., pentru 
ilustrarea unor idei metafizice și filosofice. De-a lungul timpului, 
acestor simboluri li s-au dat interpretări interesante, ca de exemplu 
„Steaua lui David”, reprezentată prin două piramide suprapuse, una a 
cărei bază este puterea terestră, iar cea întoarsă, care reprezintă 
puterea cerească. 

Unele legende masonice plasează formarea organizaţiei în 
epoca Turnului Babel şi în cea a construirii Templului din lerusalim de 
către regele Solomon, despre care se pomenește în Biblie. Există un 
punct de vedere promasonic, acela care afirmă că masonii fac parte din 
mișcarea filosofică umanistă, dar și unul anti-masonic, acesta văzând 
organizația complotistă şi satanistă. 

— Reptilienii sunt o rasă umanoidă extraterestră asemănătoare 
reptilelor, cu rol proeminent în literatura știinţifico-fantastică, în 
teoria conspirației și în relatările despre răpiri extraterestre. 

Potrivit lui David Icke, aceștia sunt veniţi din sistemul stelar 
Alpha Draconis, își pot schimba forma şi controlează lumea noastră 
luând înfățișare de oameni, astfel încât mulţi dintre liderii mondiali 
sunt reptilieni sau sunt posedațţi de către reptilieni. 

În 1934, ziarul Los Angeles Times scria despre faptul că un 
inginer minier geofizician a descoperit o serie de labirinturi subterane 
sub Los Angeles, formând un oraș subteran, construit de o rasă 
avansată de Oameni «Şopârlă». 

— Enigma sigiliului din Evul Mediu, descoperit în Peștera 
Ialomiței, prezintă câteva elemente care dau de gândit... 

De exemplu, compasul ce pare că scrie litera G, piramida 
neterminată, simbolizând o activitate continuă, literele N.W.0O. - care 
au dus cu gândul la „new world order”, cifra 7 repetată de șapte ori, 
sau capul de vultur cu o dublă orientare: una spre săgeți, războinică, 
iar alta spre măslin, simbolizând pacea. Doar că ramura de măslin se 
află pe fruntea unui reptilian... 

Rămân multe întrebări fără răspuns, mistere legate de 
francmasonerie, de reptilieni, ori de ambele... 

Articol scris de lulia Toyo (18 noiembrie 2013) 

Misterul de la Cercul Polar 

În urma războiului mondial, organizația umanitară UNRA care a 


precedat Uniceful în Finlanda, a oferit un substanţial ajutor provinciei 
Laponia, în principal prin doamna Eleanor Roosevelt, soţia 
preşedintelui SUA şi sufletul acestei organizații. 

Voind să facă o vizită surpriză în Rovaniemi în anul 1950, 
aceasta l-a pus în mare încurcătură pe primarul de atunci, Uuno 
Hannula, care în doar două săptămâni trebuia să organizeze ceremonia 
de primire, dificil de realizat chiar sub cercul polar. 

Cum timp nu era pentru măsurători şi calcule științifice, au fost 
începute diverse construcții cât mai încăpătoare, pentru a putea primi 
tot alaiul marilor personalități, clădiri care însă nu rezistau nicio zi, 
terenul pe care erau ridicate surpându-se peste noapte, fără nicio 
explicație logică. Apoi au venit, ca din senin, ploi ciudate, a căror apă 
avea o compoziție densă şi lipicioasă. Acestea au făcut ca orice 
încercare de construire să înceteze, și oamenii să rămână mai mult în 
casă, nemaiîndrăznind să iasă afară. 

Atunci a sosit în oraș arhitectul Ferdinand Salokangas, care a 
promis realizarea unei cabane primitoare, potrivită fastului așteptat. 
Nimeni nu auzise de el, iar primarul l-a lăsat să-și caute muncitori, 
materiale, şi să se descurce cum o ştii... 

În ziua anunțată, din cel mai înalt punct al aşezării, le zâmbea 
Cabana Cercului Polar, scăldată în lumini multicolore, loc în care s-au 
adunat toţi locuitorii, aducând ce aveau mai frumos pentru a-i 
întâmpina pe înalții oaspeţi, mai puţin arhitectul străin, care plecase 
dis de dimineață, imediat după terminarea construcţiei, şi pe care 
nimeni nu l-a mai văzut vreodată prin acele locuri, însă construcţiile 
lui au continuat să apară în multe alte părți ale lumii. 

Doamna Eleanor Roosevelt a fost încântată, iar de atunci, 
numărul personalităților care au fost primite în această cabană a 
crescut an de an: Leonid Brejnev - URSS, Josip Broz Tito - Iugoslavia, 
Lyndon B. Johnson - SUA, Charles Gustav - prințul moştenitor al 
Suediei, Șahul Presiei, președintele Senegal, Sengor... 

lar în locul ploilor ciudate, începând din acel an, în luna iunie, 
soarele s-a putut vedea aproape toată noaptea. Întâmplări? Mistere? 

Articol scris de Iulia Toyo (27 noiembrie 2013) 


Călătoria în timp. Noi mărturii. 

Vă prezentăm o nouă dovadă despre realitatea călătoriei în timp, 
preluată de toate marile jurnale ale lumii: 

* * * ** Raportul de serviciu al inspectorului aviatic Marck Walsh 
Airport Brecht 

În data de 23 martie 2013, eram de serviciu la Brecht Airport, în 
tura de noapte. Menţionez că muncesc la acest aeroport de 30 de ani, 
cu pasiune și devotament, acesta fiind aeroportul unde a muncit şi 
tatăl meu, pe care nu l-am cunoscut, fiind dat dispărut în ziua de 14 
aprilie 1963, când eu aveam doar două luni. Plecase într-un zbor scurt, 
până la Brussels, după cum mi-a povestit de multe ori mama mea, care 
a rămas neconsolată tot restul vieţii. În acea noapte de 23 martie, o 
furtună violentă se pornise din senin parcă, dându-ne peste cap toată 
activitatea. Am dat dispoziţii ferme tuturor operatorilor de zbor, de a 
refuza orice cerere de aterizare, aceasta nefiind posibilă sub nicio 
formă. lar cererile veneau mereu, deoarece furtuna făcea ca zborul să 
fie tot mai greu pentru toți piloții: 

— Zborul DT 21 de la Deurne, redirecționat spre Balen. 

— Zborul DS 415 de la Sterpenich, redirecționat spre Jehonville. 

— Zborul AX 517 de la Brecht... 

Am înlemnit! Nu era posibil... Priveam pe monitor inscripția de 
pe avionul care se rotea în cerc, deasupra aeroportului. Zborul AX 517 
era cursa în care plecase tatăl meu, în urmă cu 50 de ani... Am cerut de 
urgență tuturor operatorilor să verifice avionul. Răspunsul lor a fost 
același: Zborul AX 517 de la Brecht cere aterizarea de urgenţă! 


Picioarele mi s-au înmuiat, iar capul îmi vâjâia... Am cerut să mi se facă 
legătura cu pilotul. În zece de secunde, i-am auzit vocea în cască: 

— Sunt pilotul zborului AX 517, am plecat din Brecht azi la ora 6 
dimineața spre Brussels, dar condiţiile meteo nu-mi permit 
continuarea drumului. Am la bord 150 de persoane și 7 membri ai 
echipajului. Vă rog să-mi aprobațţi aterizarea. 

— Tată, am zis cu inima cât puricele, este posibil? Eşti chiar tu? 

— Sunt interferenţe, a reluat el, sunt pilotul zborului AX 517... 

— Știu, l-am întrerupt, sunt fiul tău... 

— Domnule, fiul meu are două luni și mă așteaptă acasă, vă rog 
să-mi aprobațţi aterizarea! 

Nu știam cum să-i explic, și nici eu nu înțelegeam prea bine... 

— Tată, suntem în data de 23 martie 2013, iar eu sunt fiul tău, 
inspector aviatic la Brecht Airport... 

— Nu este posibil, a răspuns el, abia șoptit... 

— Nici eu n-aş fi crezut, dar iată, se pare că avionul tău a intrat 
într-o falie de timp paralel, și abia acum, după cincizeci de ani, lumile 
noastre s-au reîntâlnit... Ce păcat că aterizarea nu este posibilă! Ar 
însemna moartea sigură pentru toate persoanele de la bord. Vei putea, 
oare, reveni, vreodată, printre noi? Te voi aştepta mereu! Te 
îmbrățișez cu drag, tatăl meu pierdut, și regăsit miraculos! 

În acest moment, un abur albăstrui a acoperit pe monitor 
imaginea avionului tatălui meu, care a dispărut pentru a doua oară, în 
furtună și-n necunoscut... 

Am rămas mult timp nemișcat, de parcă timpul se oprise. 
Timpul meu, paralel cu un alt timp, în care tatăl meu continua să 
trăiască... Când mi-am revenit, am crezut că am visat. Nu părea posibil. 
Mă gândeam cum i-aș putea povesti mamei mele acest vis. Apoi am 
revăzut înregistrarea cu imaginile zborului AX 517 şi am ascultat din 
nou, iar şi iar, înregistrarea convorbirii... Totul era adevărat! 

Domnule Director, Vă solicit aprobarea pentru a copia această 
înregistrare pentru mama mea, văduva pilotului de zbor AX 517, 
dispărut în misiune în data de 14 aprilie 1963. Vă mulţumesc. 

Inspectorul aviatic Marck Walsh, Airport Brecht 

Ploaia cu pești 

Miracolul ploii, de-a lungul secolelor 

S-a întâmplat la Singapore, în urma unui cutremur din 1861, ori 
în Louisiana, după o aversă locală, sau în Țara Galilor, pur şi simplu, 


din senin: ploaia cu pești este o realitate de necontestat, din cele mai 
vechi timpuri, deşi rămasă încă neexplicată științific. 

Nu există studii complete asupra acestui fenomen, doar mărturii 
istorice, consemnate în zeci de relatări veridice, şi petrecute în decurs 
de peste două mii de ani. 

Ploi cu pești au fost în SUA, în India, Germania, Scoţia, Australia 
şi Anglia, mai mult de 50 dintre ele fiind întâmplate între anii 1879 - 
1971, după savantul G. Whitley. 

lar cea mai veche relatare, datând din secolul II, provine de la 
filosoful grec Athenee, care în lucraea sa Deiprosophistai, povesteşte 
stranii întâmplări asemănătoare. 

S-a spus că fenomenul s-ar datora migrării peștilor, fără însă a 
se explica de ce o fac pe calea aerului, apoi că ar fi scăpațţi din pliscul 
păsărilor marine, dar chiar așa, cu găleata? apoi s-a explicat prin 
tornadele care însă devastează totul în cale, pe când în aceste ploi, 
peştii cad în linie dreaptă, la distanţă, pe o dâră de 50 cm lăţime... În 
plus, unii peşti sunt vii, alții sunt morți - dar fără însă a fi uzi -, iar în 
Germania, în fața mai multor locuitori îngroziţi, a căzut chiar un crap 
congelat într-un bloc de gheaţă. Dar toţi peştii au căzut intacţi, fără se 
sfărâma în contact cu solul. 

Teoria lui Charles F. referitoare la teleportarea animală nu a 
fost confirmată ştiinţific, dar ea nu poate fi nici infirmată, știința fiind 
neputincioasă în dezlegarea acestui mister. 

Dublă identitate 

Arhive secrete, Chicago, 1934 

Ofițerul FBI Edgar H. a avut un mare prestigiu, în anul 1934, 
când l-a împușcat pe vestitul spărgător de bănci, ]. Dillinger, îndelung 
căutat de agenții federali. 

Acest prestigiu nu i-a fost cu nimic știrbit de câteva 
inadvertențe semnalate ulterior de  investigatorii dispariţiilor 
misterioase: că persoana decedată avea ochii căprui, şi nu albaştri, 
precum binecunoscutul hoţ, că suferea de o boală arterială pe care 
celălalt nu o avusese, ori că era mai scund... 

S-a spus apoi că celebrul hoț a trăit mult după aceea, plin de 
bani și nederanjat de nimeni. 

Să fi fost o întâmplare? Ori o manevră politică sau publicitară? 

Misterele lumii, nerezolvate vreodată... 

Calul zburător 


Mărturii istorice despre fenomene paranormale 

Nu vă gândiţi la caii reprezentaţi cu aripi în basme şi legende, 
căci istoria noastră nu are nimic de genul acesta, ci se referă la un 
fenomen petrecut în anul 1878 în Wisconsin. 

Se spune că un uragan deosebit de puternic a ridicat de la sol un 
grajd cu cal cu tot, acestea nemairevenind niciodată pe pământ, nici 
întregi, nici pe bucăți. 

Ce s-a întâmplat cu calul şi grajdiul său? 

Nu s-a aflat niciodată, doar presupuneri s-au tot făcut, unele mai 
incredibile ca altele. 

Unii presupun că ar exista o regiune suspendată deasupra 
pământului, în care gravitatea nu acționează, iar forțele magnetice ar fi 
nule. Acolo ar rămâne obiectele ridicate de uragane, căzând apoi, ca 
din cer, cu ocazia altor diverse furtuni, în ploile de pești, broaşte ori 
alte obiecte cunoscute. 

Ceea ce nu se explica însă este starea lor intactă, păstrată din 
momentul ridicării de la sol, şi până la coborârea lor, de către o altă 
furtună. 

Un tărâm suspendat, al evoluţiei, ce comunică cu noi, prin 
intermediul tornadelor? 

Hieroglifele cerului 

Lumea științifică a încercat mereu să excludă originea 
paranormală a multor fenomene inexplicabile 

Ploi galbene mai fuseseră și înainte de 1877, dar ele erau 
explicate prin existența polenului de pin în atmosferă. 

În februarie 1877 însă, la Peckloch, în Germania, a căzut o altă 
ploaie, tot galben-aurie, dar care a şocat lumea ştiinţifică prin faptul că 
la analize, s-a constatat că materia ei se compunea din patru 
organisme extrem de ciudate, în forme de săgeată, boabă de cafea, de 
con, ori de disc... 

Era clar că aceste simboluri erau un fel de hieroglife celeste, dar 
ce a fost şi mai surprinzător, a venit dintr-un laborator din Noua Scoţie, 
care a relevat în aceste substanțe prezența nitrogenului și a 
amoniacului, însoțite de un miros puternic de origine animală... 

Între știință şi realitate, se fac şi se desfac teorii despre 
miracolele lumii... 

Piatra filosofală 

Realizare a științei moderne, visul de aur al omenirii 


Capabilă să realizeze miracolul transmutării, piatra filosofală, 
cea care transformă materia în aur, îndelung căutată de visători și 
cercetători ai epocilor trecute, a fost găsită, în sfârșit, de fizica 
nucleară. 

Platina se introduce într-un ciclotron, adică un accelerator de 
particule, și se transformă în aur de aceeași puritate cu aurul obținut 
prin introducerea plumbului într-o pilă atomică, procesul de 
producere a aurului atomic nefiind însă industrializat, încă. 

lată cum pila atomică devine chiar piatra filosofală ce a suscitat 
interesul milenar al alchimiei, făcând să curgă râuri de cerneală și 
umplând bibliotecile cu tratate şi studii de cercetare. 

Din păcate însă, marile secrete ale ermetismului antic, cel ce a 
dus la precursorii științei de azi, au dispărut în uriașul incendiu ce a 
mistuit Biblioteca din Alexandria. 

Enigme trecute, enigme viitoare... 

Ce ne rezervă timpurile ce vor veni? 

Motanul Buclucaş 

Mistere în cea de-a patra dmensiune 

Despre satul San-Runy s-a scris mult, iar povestea sa a uimit 
lumea, rămânând o taină nerezolvată vreodată. 

Era în anul 1932, când în satul lor s-a pripăşit un motan despre 
care s-a spus că avea puteri paranormale. lată mărturiile: 

John Dupry, profesorul şcolii generale din sat, scria în agenda sa 
că un motan buclucaș face să dispară copiii din clasă, apărând el în 
bănci în locul lor, ca un fel de posesiune stranie... 

Preotul satului notase fugitiv, pe o hârtie din strană, că nu 
înţelege legătura dintre apariţia unui motan ciudat, şi sunetele de orgă 
ce se aud în biserica lor, unde evident că nu aveau orgă... 

Inginerul zootehnic scrisese şi el, pe un caiet de fermă, că lucruri 
stranii se petrec în culturile cu specii rare, unde florile au culori 
nemaivăzute vreodată, în parfumul lor se răspândește în esențe 
magice... 

Niciunul dintre aceștia nu a arătat vreodată altcuiva ce a scris, 
de ruşine că nu vor fi crezuți. 

Un singur elev de-al școlii a povestit însă, întâmplări 
asemănătoare, într-o scrisoare adresată tatălui său, plecat la muncă în 
Elveţia. Evident, tatăl nu l-a crezut, dar i-a scris că are imaginație, și că 
sigur va deveni un mare scriitor. 


Peste şase luni, când s-a întors acasă, tatăl băiatului nu a mai 
găsit pe nimeni în sat, în afara motanului care alerga jucăuș prin tot 
locul. Toţi oamenii dispăruseră fără urmă! 

A chemat autoritățile din orașul apropiat, şi aceștia au făcut 
cercetări zadarnice, căci nimeni nu a mai fost găsit vreodată. 

Au găsit însă însemnele de mai sus, la profesor, la preot și la 
inginer, iar atunci, şi tatăl băiatului le-a arătat scrisoarea primită de la 
fiul său. 

Evident, au făcut analize motanului, care s-a dovedit a fi un 
motan sănătos şi normal, doar puţin cam buclucaș, neavând astâmpăr 
o secundă. 

Mistere celebre, enigme veşnice... 

Mâţa, Prinţesa Leneșă 

O poveste ciudată despre o dispariţie stranie 

Thomas W. era un mare magnat al oţelului, care zbura deseori 
cu avionul personal, fiind și un aviator priceput și cu experienţă. 

Cunoscut ca un om ordonat și competent, ceea ce făcea farmecul 
său aparte, printre cunoscuţi, era faptul că nu se despărţea niciodată 
de pisica lui, pe care o numise Prinţesa Leneșă, și pe care o lua cu el 
peste tot. 

În anul 14 martie 1937, a urcat în micul avion ca de obicei, să 
facă un drum scurt pe proprietate, având la bord combustibil pentru 
200 de kilometri. Vremea era perfectă, iar pisica îl însoțea. 

Thomas W. nu a mai ajuns niciodată, nici în fabrică și nici acasă. 

S-a spus că ar fi fost văzut mult mai târziu, îmbrăcat în același 
costum de zbor, într-un alt stat, conducând un camion. Alţii ziceau că 
l-ar fi văzut mort într-un accident de circulaţie, într-un oraș apropiat. 
Alţii... tot ciclul de istorii, inspirate probabil din misterele dispariţiilor 
mediatizate. 

Ceea ce e sigur însă, este faptul că magnatul a dispărut fără a-și 
lăsa afacerile în ordine ori să-și regleze conturile, iar din avionul său 
nu s-a găsit niciodată vreo urmă. 

Și încă un amănunt: după exact șapte luni, mâţa Prințesa Leneşă 
a fost văzută în curtea casei, tolănită pe iarbă, la soare... 

Întâmplare, ori miracol? 

Piramida uriașă din Azore 

O piramidă uriașă s-a descoperit sub apele Atlanticului, între 
insulele Săo Miguel și Terceira din Azorele portugheze. Ea are baza 


perfect pătrată, cu vârfurile îndreptate spre cele patru puncte 
cardinale, o înălțime de 60 de metri şi aria bazei de 8.000 metri pătrați. 
Din analizele făcute asupra structurii piramidei, nu se ştie dacă ea a 
fost construită de om, mister încă nedescifrat nici în cazul piramidelor 
egiptene. Se estimează că ea a fost acoperită de ape timp de 20.000 de 
ani, adică din timpul ultimei mari glaciațiuni, fiind deci construită 
înaintea erei glaciare. S-a emis ipoteza că această piramidă a fost 
creată de civilizații extraterestre, și datorită descoperirilor de artă în 
piatră, din regiunea insulelor Azore, datând dinainte de venirea 
portughezilor, precum şi a altor două piramide asemănătoare cu cele 
egiptene. 

Sfârșitul lumii 

Profeţii istorice, din dosarele papilor 

Călugărul irlandez O'Morgair a lăsat uluitoare profeţii, care au 
cutremurat lumea creștină. 

Printre altele, și-a prezis chiar data morții, adeverită întocmai, 
însă au fost multe alte preziceri care au intrigat și chiar îngrozit 
creștinătatea, el anunțând sfârşitul lumii, ori venirea Anticristului. 

Profetul canonizat în 1990, de papa Clement, nu a lăsat opere 
scrise, ci doar mici notații, însoţite de devize latine. 

Una dintre acestea este „Jumătatea lunii”. 

Greu de descifrat, deoarece se ştia că toate aceste notițe se 
refereau la papii creştini, ori dacă alte denumiri erau potrivite papilor 
respectivi, aceasta se părea că nu se potriveşte niciunde... 

Până în 1978, când Papa loan Paul I a decedat subit, fiind papă 
mai puțin de o lună! 

Întâmplare? Miracol? 

Profeţii celebre, ce au bulversat lumea, cutremurând-o din 
temelii... 

Enigmele Vaticanului 

Din tainele Vaticanului, biblioteca secretă 

Se ştie acum, din anunţurile papei loan Paul I, că bibliotecile 
Vaticanului păstrează taine ce ar putea zgudui lumea creştină, secrete 
adunate de ani şi ani, şi puse sub cheia grea a tăcerii. 

Singura istorie secretă dezvăluită de el a fost celebra profeție de 
la Fatima, în portul Galia, unde o lumină strălucitoare li s-a arătat unor 
ciobani, în mijlocul căreia a apărut un miraculos glob, ce avea în mijloc 
o ființă încântătoare, în rochie albă, strălucitoare ca lumina însăși. 


Aceasta le-a vorbit ciobanilor, cerându-le să revină în acel loc însoţiţi 
de prieteni şi cunoscuți, timp de 6 luni consecutiv, în aceeași zi a lunii. 
Astfel s-au adunat acolo peste șaptezeci de mii de oameni, care au 
văzut minunea coborâtă din cer. 

Toate mesajele transmise de strălucitoarea făptură celestă au 
fost păstrate la Vatican, în cel mai tainic secret, fiind legate ori de o 
invazie de extratereștri, ori de sfârșitul lumii. 

Toţi pontifii papali au păstrat secretul, în afară de papa loan 
Paul I care, cutremurat de cele aflate, a vrut să le deconspire, pentru ca 
viitorul omenirii să fie cunoscut de toți. 

La mai puţin de o lună, papa loan Paul I, cel care zâmbea întruna, 
a decedat subit, fără nicio explicație plauzibilă a morții sale, deoarece 
Vaticanul a interzis efectuarea unei autopsii... 

Întâmplare? Mister? 

Enigmele Vaticanului, tăinuind profeţii despre sfârşitul lumii... 

Elixirul tinereţii 

Alchimia nu este o știință a trecutului, ci una a viitorului, 
alchimiștii contemporani având realizări fantastice, ce au fost publicate 
în toată lumea și apreciate de savanți 

Un important alchimist contemporan, Fr. A. Barbault, a găsit în 
1967 metoda de obţinere a elixirului tinereţii. 

El a plecat de la studiul gravurilor din Mutus Liber - „Cartea 
Mută” -—, și timp de douăzeci de ani a adunat materie primă din roua 
căzută pe firele de iarbă, în dimineţile zilelor din zodia Berbecului şi a 
Taurului. După prelucrări laborioase, el a obținut un elixir de circa 2 kg, 
greutate avută şi cu 20 de ani în urmă, și care s-a menținut 
neschimbată, de-a lungul cercetărilor și a multor experimente. 

Una dintre experienţe a fost să verse pudră de aur în acest 
preparat, aur care însă nu s-a văzut la nicio analiză ulterioară a 
produsului, explicația alchimistului fiind că în esenţa sa, aurul nu apare 
sub forma ştiută și nu se supune legilor opticii, aurul având trup şi 
suflet, conform unei mai vechi teorii alchimiste, conform căreia 
sufletul uman este reprezentat ca având culoarea aurului, iar aura 
bioenergetică în cromoterapie are virtuţi vindecătoare deja cunoscute. 

Studiat îndelung de oamenii de ştiinţă, elixirul lui Barbault a fost 
catalogat ca un compus chimic cu legături stabile, însă inexistent în 
lumea fizică, substanța în sine neputând fi descompusă și cercetată, 
pentru a putea preciza din ce elemente este formată, ca și cum ar fi fost 


alcătuită din atomi care nu există în Tabelul Periodic. 

Ceea ce nu a putut fi însă contestat de nimeni, au fost realele 
calități terapeutice ale elixirului, acesta aducând vindecări miraculoase 
în multe boli grave. 

Trăm într-o lume în care aerul, apa și pământul sunt 
contaminate, iar radiaţiile produc modificări patologice. 

În aceste condiţii, elixirul devine o necesitate, iar alchimia 
revine în forță, spre binefacerile omenirii. 

Nu suntem singuri 

Din dosarele secrete ale poliţiei 

În ziua de 15 martie 1956, ofițerul de poliţie H.P. Jewellery 
conducea mașina de serviciu pe un drum din marginea orașului 
Sheffield, îndreptându-se spre locul unui accident de circulație. 

La ora 21: 30, dintr-odată, ochii i-au fost orbiţi de o lumină 
puternică venită de sus, ca un bulgăre de soare ce se rostogolea peste 
oraş. 

Motorul s-a oprit brusc și părea că totul în jur a amuţit. 

Ofițerul a încercat să cheme prin stația de radio postul de poliţie, 
însă nici acesta nu mai funcționa. Totul în jur părea negru ca o noapte 
ireală, şi doar în jurul lui, lumina era atât de puternică, încât nu mai 
putea vedea nimic. În acest timp, în maşină, temperatura creştea 
continuu, până când n-a mai mputut suporta şi a ieşit pe bâjbâite, 
îndepărtânde-se fără a vedea încotro. 

Apoi lumina a început să se retragă încet, treptat, lăsând să se 
vadă un fel de aparat conic și misterios, de aproximativ 15 m diametru, 
ce se deplasa vertical, fără niciun sunet. 

Când totul a dispărut în ceaţă, farurile mașinii s-au aprins iar 
stația radio a început să se audă transmițând mesaje repetate... 

Neputând proba cu nicio dovadă cele relatate, ofițerul H.P. 
Jewellery a scris în raport că a fost întrerupt din drum datorită unor 
semne ciudate apărute pe cer, şi care, evident, și azi au rămas fără 
explicaţie... 

Concluzia? 

Cu sau fără dovezi, dincolo de orice speculaţii, acum știm sigur 
că nu suntem singuri în univers! 

Semne și însemne 

Din Raportul Academiei - dosare clasate 

Fermierul W. Hardy a găsit pe domeniul său o piatră cu 


inscripții bizare. 

Trimițând-o la Academia de Științe spre analiză, aceasta a 
suscitat interesul savanților americani, datorită vechimii sale foarte 
mari. 

O echipă specializată în astfel de inscripţii a venit la fața locului, 
şi împreună cu arheologii locali, au făcut mai multe săpături pe același 
domeniu, găsind sub pământ și un zid din ciment ce avea aceeași 
vechime și era plin de inscripţii ciudate, semne alfabetice și cifre, luna 
şi stelele, ori semne geometrice şi reprezentări de animale. 

Raportul Academiei, departe de a găsi explicaţii, a menţionat că 
unele semne păreau imitații întâmplătoare ale unor semne orientale... 

Dar cimentul din care era făcut zidul? 

Tot imitație întâmplătoare era? 

Întrebări rămase fără răspuns... 

Misterele istoriei revin în actualitate, în diverse locuri de pe 
pământ, povestindu-ne despre noi, aşa cum nu ne cunoaștem încă... 

Castelul din Cappadocia 

Incredibil dar adevărat: avere câștigată la pescuit! 

Johnny stătea mai toată ziua la pescuit, pe lacul din apropierea 
casei sale din Pennsylvania. 

Într-una din zile, a văzut în apa limpede o tăbliță pe care erau 
sculptate niște inscripții minuscule şi de neînțeles. A luat-o ca pe un 
talisman, şi apoi a uitat-o într-un cufăr cu amintiri din copilărie. 

După cincizeci de ani, Johnny a murit sărac și bolnav, lăsând în 
urmă un nepot de soră, care se pripăşise pe lângă el. 

Moștenind casa și voind s-o vândă, nepotul caută prin pod și 
găseşte tăblița cu însemne, pe care o duce la argeologii locali spre 
analiză. 

Aceștia au descifrat cu ușurință: era vorba despre un act de 
proprietate a unei case imense, de fapt un adevărat castel, act scris de 
un negustor asirian în Cappadocia, în urmă cu peste patru mii de ani... 

Nimeni nu a aflat vreodată cum a ajuns acea inscripţie într-un 
lac din Pennsylvania, în anii 1900. 

lar nepotul lui Johnny trăieşte încă în Turcia, și este un om 
foarte bogat și respectat, motiv pentru care nu putem menţiona 
numele lui. 

Secrete dezgropate de apele întâmplării... 

Civilizaţii dispărute 


Din dosarele Americii, taine nedezlegate încă 

Pe crestele muntoase din Virginia s-au descoperit misterioase 
ruine rupestre antice. 

De exemplu, există ziduri din piatră de-a lungul piscurilor, 
ridicate de oameni care cunoșteau nu doar arhitectura, dar și strategia 
militară, cum se poate vedea din faptul că acestea sunt dispuse perfect 
pentru o bună apărare, iar soliditatea construcţiei este dovedită de 
rezistenţa ei timp de multe secole. 

Cu siguranţă, aceste ziduri au fost ridicate de popoare civilizate 
şi înfloritoare, care au trăit în trecutul îndepărtat şi au dispărut fără 
urmă, nelăsând alte dovezi, decât despre măiestria lor în construcţii 
strategice de apărare. 

Cercetările scot la lumină noi și noi surprize despre trecutul 
omenirii, încă necunoscut. 

lar viitorul va aduce mereu alte enigme, miracole, surprize... 

Vom reveni mereu cu ultimele descoperiri! 

Misterul luminii pâlpâitoare 

Aceasta nu este o glumă... 

S-a întâmplat în California, în anul 1962. 

În fiecare seară, exact la aceeași oră, în Grass Velley, toate 
luminile din oraș începeau să pâlpâie timp de câteva secunde, apoi 
totul revenea la normal. 

Spre disperarea companiei de electricitate locală, care nu putea 
nici explica acest fenomen, şi nici remedia, această situaţia a durat 
timp de multe săptămâni din iarna anului 1962. 

Experţi din tot statul au fost consultați, fără a găsi cauza acestui 
fenomen, până într-o zi când, un fermier a remarcat că în fiecare seară, 
la apusul soarelui, adică exact ora la care se producea fenomenul 
sus-mnţionat, taurul lui se scărpina cu spatele de un stâlp de înaltă 
tensiune, ceea ce întrerupea curentul în tot orașul pentru câteva 
secunde. 

Deși explicația nu avea nimic supranatural, niciodată nu s-a 
dovedit ştiinţific cum anume se întâmpla acest fenomen... 

În univers, totul este energie. 

În viață, totul este mister... 

Dosarul Romanov 

Enigmele Rusiei 

Râuri de cerneală au curs de-a lungul timpului, povestind 


despre dispariția Casei Romanov, în împrejurări misterioase, în timpul 
revoluţiei comuniste din Rusia. 

Relatările oficiale afirmă că toți au fost împușcați şi corpurile 
arse, în 16 iulie 1918. 

Şi totuşi, membri ai casei Romanov au apărut apoi, în diferite 
regiuni ale lumii. 

În 1960, la Naţiunile Unite s-a prezentat ofițerul polonez M. 
Goleniewski, fiul lui Nicolae, marele duce Alexei, având dovezi 
hotărâtoare și martori din C.I.A. pentru a-și proba declaraţia. 

Apariţia Anastasiei, fiica cea mică a ţarului, este legată de 
dispariția averii Romanovilor, mutată în băncile Vestului. Ea a dat 
naștere unei întregi literaturi, romane, scenarii, ori articole ce voiau să 
găsească şi să explice acest mister istoric. 

Printre dispăruţi, lumile se întrepătrund, iar faliile de timp ne 
readuc împreună cu cei crezuţi, multă vreme, pierduţi... 

Enigme ce-şi așteaptă rezolvarea. 

Misterele lumii. 

Magia realității... 

Desculţ în frac 

Misterul unui personaj rătăcit în timp 

În iarna anului 1910, într-o localitate engleză a fost găsit trupul 
unui bărbat mort de frig, într-un parc pustiu. 

Ce a şocat de la început, a fost faptul că omul era îmbrăcat în 
frac, de parcă ieşise de la o serată de gală. 

Era clar că era vorba de un om bogat, din marea nobilime, lucru 
care se vedea şi după cămașa de dantelă și mătasea jobenului, ori 
butonii speciali, făcuți pe comandă. 

lar ceea ce a şocat şi mai mult, a fost faptul că bogatul nobil 
îngheţat era... desculți! 

S-a presupus că un sărac l-ar fi găsit şi i-ar fi luat pantofii. Dar 
atunci, de ce n-a luat și portofelul cu bani din buzunar? 

Simplu: pentru că banii erau foarte vechi, și orice sărac ar fi 
văzut că nu avea ce face cu ei, nemaifiind buni de nimic în acele zile. 

Dar atunci, de ce n-a luat butonii de aur? 

Greu de răspuns... 

Tot ce putem şti cu siguranță este faptul că poza lui a fost 
trimisă la toate ziarele spre a fi publicată în nenumărate rânduri, dar 
toate eforturile poliției au rămas fără rezultat. 


Cazul a fost declarat închis, din lipsă de probe. 

lar enigma a rămas să bântuie veşnic... 

Cine a cucerit Everestul? 

Enigme de pe muntele cal mai înalt 

În 8 iunie 1924, doi alpiniști experimentați, antrenați şi dotați 
cu aparate de oxigen, G.L. Mallory și A.C. Irvine, ajunseseră la doar 330 
de metri distanţă de vârful muntelui Everest. 

În acel moment, fiind la 8200 de metri de vârf, o furtună de 
zăpadă pornită din senin i-a ascuns din fața camerei de filmat cu care 
erau urmăriți din tabăra lor, făcută cu o noapte înainte, la 8.000 de 
metri altitudine, de unde trimiseseră și un mesaj printr-un șerpaş, 
anunțând că vor atinge vârful a doua zi. 

După încetarea furtunii, au fost îndelung căutaţi, dar nicio urmă 
din ei nu s-a mai găsit vreodată, deşi nicio avalanșă nu s-a produs în 
acel timp, pentru a-i putea ascunde. 

Oficial, Everestul a fost cucerit în anul 1953, cu treizeci de ani 
mai târziu. 

Dar ce s-a întâmplat cu Mallory și Irvine? 

Întrebări fără răspuns. 

Dispariţii, enigme, mistere... 

Indieni din Mato Grosso 

El Dorado, sau mirajul orașelor pierdute... 

Un pasionat arheolog englez, dornic de aventură și cu vise de 
măreție, a pornit în aprilie 1925, însoțit de câţiva prieteni, să caute un 
oraș pierdut din Mato Grosso, despre care aflase că ar fi în ruină, însă 
plin de comori. 

Spunând soției că va lipsi cinci ani, aceasta a stat liniștită, 
aşteptând întoarcerea lui. 

Ultimul mesaj primit de la el a fost în luna mai, trimis din 
ultimul său popas cunoscut. 

În mesaj scria că mersese mii de mile printr-o pădure cu arbori 
pitici, trecuse râuri și stânci abrupte, luptând cu insecte și animale 
teribile. 

Nu s-a mai întors niciodată, iar veştile despre el au fost dintre 
cele mai ciudate. 

Unii afirmau că l-ar fi ucis indienii din triburile întâlnite în cale. 

Alții, spuneau că a murit de oboseală, flămând și rănit, în junglă. 

Alți exploratori s-au întors cu vestea că trăia, dar că devenise el 


însuși indian, ori că înnebunise înainte de a ajunge în junglă... 

Adevărul nu-l vom afla niciodată, sau poate că, într-o zi, cine 
ştie... 

Amnezia record 

Caz real, medical 

Având un accident pe vaporul cu care traversa oceanul în anul 
1920, T. Malory, un călător de 60 de ani, a leşinat, căzând într-o lungă 
amnezie. 

Astfel, când s-a trezit, el nu-și mai amintea nimic din tot ce 
trăise după vârsta de 10 ani, când o piatră îl lovise în cap, în curtea 
şcolii. 

Tot ce se petrecuse în lume în acești 50 de ani de amnezie îi era 
străin: nu ştia ce este un avion, ori un aparat de radio, nu-şi amintea de 
soţia lui, de copii ori de nepoți, uitase limbile străine și tot ce învățase 
în şcolile urmate de-a lungul vieții. 

Nu a fost convins niciodată să-și asume noua identitate, trăind 
până la sfârșitul vieţii retras într-un azil, departe de familia care a 
deplâns această neobișnuită întâmplare. 

Pe când toată lumea caută să-și afle viitorul, iată, sunt oameni 
care își pierd trecutul! 

Enigme... 

Misterul din Woolpit 

S-a scris mult despre cei doi copii verzi apăruți pe neașteptate 
în satul englez Woolpit, întâmplare amintită mai întâi în scrierile 
medievale Historia rerum Anglicarum de William de Newburgh și 
Chronicum Anglicanum de Raoul de Coggeshall - abatele mănăstirii din 
Coggeshall, apoi, în 1934, a scris pe larg toată povestea Herbert Read 
in cartea sa The Green Child. 

Giraud de Barri şi Charles Oman au făcut cercetări amănunțite şi 
au adus probe și argumente, apoi E.W. Baughman și Martin Walsh au 
adus completări. Lor le urmează istoricii Jeffrey Jérôme Cohen și 
Francis Godwin, iar un articol apărut în 1996 în magazinul englez 
Analog nu mai lasă nicio urmă de îndoială. 

Dar despre ce este vorba? 

Pe scurt, despre doi copii apăruţi în mod misterios în Suffolk, 
satul Woolpit, și găsiți de localnici într-o capcană pentru lupi. Nu faptul 
că se exprimau într-o limbă complet necunoscută i-a uimit pe săteni, ci 
culoarea pielii lor, care era cât se poate de verde. În plus, copiii nu 


mâncau nimic, în afară de fasole verde, ori alte legume. Cu timpul însă 
au început să mănânce pâine şi alte alimente, iar fata s-a acomodat cu 
noua ei viață. Băiatul însă nu a rezistat, murind în scurt timp. 

Întrebată ce îşi amintea despre venirea lor în sat şi viața de 
dinainte, fata a spus că trăiau într-o așezare unde soarele nu 
străluceşte niciodată, probabil o lume subpământeană, unde totul este 
verde, şi că într-o zi jucându-se printr-o peşteră necunoscută, s-au 
afundat în tuneluri și s-au rătăcit, nemaigăsind drumul de întoarcere. 
Aşa au ajuns în capcana de lupi în care i-au găsit localnicii. 

Duncan Lunan avansează ideea că ei ar fi putut fi trimiși 
accidental de o disfuncționalitate a unui transmiţător de materie de pe 
planeta lor de origine, numindu-i „copii căzuţi din cer”, iar culoarea lor 
datorându-se consumului de plante extraterestre modificate genetic. 

Istoricul Derek Brewer propune însă o altă teorie, prin care cei 
doi copii ar fi avut o boală de nutriţie, o așa-zisă cloroză, ce ar fi putut 
parveni din carențe alimentare şi ar fi dat culoarea verde a pielii. Asta 
însă nu explică limba necunoscută în care vorbeau, şi faptul că nimeni 
nu-i cunoștea, şi nimeni nu i-a căutat vreodată. 

De remarcat că un fapt asemănător s-a semnalat şi în Spania. În 
1965, John Macklin relatează o întâmplare asemănătoare, petrecută în 
anul 1887 în satul spaniol Banjos, pentru care însă nu există date de 
cercetare. 

Până la noi descoperiri, copiii cu pielea verde rămân un mister 
nedezlegat. 


OOPArt 

OOPArt este denumirea engleză pentru obiecte descoperite de-a 
lungul timpului, și care nu-şi găsesc locul și explicaţia istorică, 
deoarece nu aparțin erei lor, fiind fabricate în afara timpului, în afara 
contextului istoric, sau şi mai exact spus, obiecte care nu trebuia să se 
găsească acolo. 

Americanul Ivan T. Sanderson a semnalat primul aceste enigme, 
dându-le denumirea aceasta, pentru a arăta că obiectele respective nu 
puteau fi decât de origine extraterestră, sau provenind din civilizaţii 
uitate şi foarte avansate tehnic, precum Atlantida. 

Printre aceste OOPArt amintim pietrele de Ica, din Perú, ce 
reprezintă gravuri de animale fantastice, dinozauri coabitând cu 
oameni, dar și tehnici avansate de chirurgie, telescoape, arme moderne 
etc... 

Ele sunt urmate de nu mai puţin celebrele figurine de Acambaro, 
ce reprezintă animale necunoscute, apoi anomalia din Ararat, pe care 
s-a presupus că s-ar afla ce a mai rămas din Arca lui Noe. 

De asemenea s-au găsit uneltele minuscule în Anglia şi India, 
despre care se prsupune că aparţineau unor populații liliputane, dată 
fiind mărimea lor de câţiva centimetri. 

Harta lui Piri Reis, datând din anul 1513, este celebră deoarece 
pe ea se vede detaliată America de Sud, dar şi insulele Azore, Canare, 
insula mitologică Antillia, ori date despre Antarctica din perioada când 
ea se afla sub gheaţă, în urmă cu 10.000 de ani. 

Mai amintim aici structurile asemănătoare piramidelor sau unor 
fortificații descoperite în regiunea marțiană Cydonia Mensae, antena 
din Eltanin - o curiozitate oceanografică nedescifrată încă, apoi 
monedele scandinave vechi, găsite în Maine, ori calculatorul antic din 
bronz ce permitea calculul poziţiilor astronomice. 

Manuscrisul din Voynich cu ilustraţii ciudate şi o scriere încă 
nedescifrată, presupus asemănătoare cu cea aztecă și care în mare 
parte are descrieri de plante, nu face parte însă dintre OOPArt. 

Lista obiectelor străine de locul şi timpul lor face obiectul unor 
studii vaste, ale căror rezultate sunt așteptate cu mult interes de 
întreaga lume științifică. 

Mohenjo-daro - explozie atomică antică? 

Mohenjo-daro se află în India, şi în traducere ar însemna 
„muntele morților”. 

Aici se găseşte un sit arheologic ce adăposteşte vestigiile celor 
mai mari cetăți din epoca bronzului indian. Se află în Pakistan, la 300 
km de Karachi. Aflat în stare bună de conservare, situl reprezintă o 
bună sursă de informaţii. Aflăm astfel că cetatea a fost construită în 
mileniul al treilea înainte de Hristos și abandonată la sfârşitul secolului 
opt, înainte de Hristos, abandon ce pare legat de schimbarea cursului 
fluviului Indus. 

Cele este o sută de hectare de ruine au scos la iveală construcții 
ridicate din lemn prelucrat ca în cele din Mesopotamia, în care se 
estimează a fi trăit circa 40.000 de persoane. Casele aveau săli de baie 
şi sisteme de canalizare a apelor uzate, se practica irigaţia terenurilor, 
dar s-au găsit şi multe statuete şi scrieri pe piatră. Oraşele au fost 
distruse şi reconstruite de cel puţin şapte ori, până la abandonarea lor, 
din cauze necunoscute. 

Una dintre cauzele presupuse ar putea fi o uriașă explozie 
atomică, fapt susținut de cenușa radioactivă găsită în Rajasthan, unde 
cercetătorii indică posibilitatea existenței unei explozii atomice, în 
urmă cu aprox.10.000 de ani, fapt ce explică şi rata mare de cancer şi 
malformații congenitale a locuitorilor din zonă. 

În textul antic indian Mahăbhărata este descrisă o astfel de 
explozie, despre care se spune că a zguduit universul, ridicând o 
coloană de fum şi flăcări cât 10.000 de sori, ca un imens mesaj al 
morții. 


Acesta nu este singular, alte texte indiene povestind despre 
scene asemănătoare, în care exploziile omorau armate întregi, dar şi 
Biblia prezintă dovezi de arme nucleare, iar descoperirea unor cadavre 
cu un nivel radioactiv de cincizeci de ori mai mare decât normal, pare 
să confirme ipoteza existenței unor războaie nucleare preistorice. 

Ploaia cu animale 

Este un fenomen meteorologic ciudat, reprezentând căderi de 
animale din cer, uneori de o singură specie, iar alteori în combinaţii de 
specii diverse. 

Martori ai fenomenului se regăsesc în multe ţări și în multe 
epoci, născând mistere şi controverse de-a lungul timpului. 

Cel mai adesea, ploile conțin peşti, broaşte și păsări, uneori 
chiar îngheţate și prinse în blocuri de gheaţă, fenomen explicat de unii 
cercetători, în special în timpul tornadelor, prin migraţia unor valuri 
înspumate din apele mărilor și oceanelor, ce ar conţine astfel de 
animale mici, care apoi sunt aruncate pe țărm, sub formă de ploi de 
animale. Această explicație nu este însă valabilă și pentru alte soiuri de 
animale, care nu trăiesc de obicei în apele mărilor, cum ar fi pisicile şi 
câinii. 

Aceste ploi au fost evocate și de Biblie, dar şi de alte scrieri 
vechi, precum cele egiptene şi greceşti, ori cele ale Evului Mediu. 

În epoca modernă, martori din ce în ce mai mulți au descris 
aceste ploi, de exemplu ploaia de șoareci galbeni în 1578 în orașul 
norvegian Bergen, apoi în 1962 ploi de broaște la Tournai, altele s-au 
semnalat în Norfolk, în 1636 în Franche-Comté - ploi de păsări, 1836 
în Cahors, ori în 1861 la Singapore. 

În lipsa explicaţii lor ştiinţifice, au fost emise şi multe opinii 
esoterice, fondate pe existența unor multiple dimensiuni de 
spațiu-timp, prin care s-ar putea explica teleportarea unor animale în 
locuri unde ele nu ar trebui să se afle. 

Alte teorii presupun existența unor teste secrete ale industriei 
militare ce deține tehnologii şi arme electromagnetice ce ar putea 
manipula în mod artificial mediul, dând astfel naştere, în urma 
diverselor experienţe, şi unor asemenea manifestări uluitoare, precum 
ploile de animale. 

Zânele din Cottingley 

În 1917, când au fost făcute pozele celor două verișoare, Elsie 
Wright de 16 ani şi Frances Griffiths de 10 ani, suprapunerea 


imaginilor fotografice nu era cunoscută. Celebrul scriitor Arthur Conan 
Doyle le-a văzut şi a fost puternic impresionat, folosindu-la la 
ilustrarea cărţii sale The Coming of the Fairies, căci cele cinci fotografii 
le arătau pe fete înconjurate de zâne ce păreau a fi foarte reale. 

Mai târziu, în 1966, un jurnalist de la Daily Express o regăseşte 
pe Elsie care îi spune că ea crede că şi-a fotografiat nici mai mult, nici 
mai puțin, decât propriile gânduri... 

La începutul anilor 1980, Elsie și France, de-acum în vârste de 
aproximativ 80 de ani, declară că în copilărie, ele vedeau mereu zâne şi 
se jucau împreună, de aceea apariția acestora în fotografii nu putea să 
le surprindă deloc. Se pare că tocmai de aceea părinții le-ar fi dat un 
aparat de fotografiat, pentru a putea imortaliza „micul popor de zâne” 
din pădure, despre care mereu povesteau acasă. 

Edward Gardner lansează ideea că fetele au fotografiat 
adevărate spirite şi cere negativele filmelor. Fiind un familiar al 
trucajelor vremii, după o atentă examinare, el declară că nu a văzut 
niciun semn de trucaj, pozele fiind adevărate. 

Urmează un celebru expert în fotografie, Harold Snelling, cu 
treizeci de ani de experiență. Concluzia lui era că pozele sunt autenice, 
negăsind nici el vreun semn de trucaj. Deși evită a rosti cuvântul „zâne”, 
el afirmă totuşi că aparatul a fotografiat exact ce se afla în fața lui în 
acel moment. 

Șaizeci de ani mai târziu, fotografia retuşată devine celebră. 

Cerându-i-se firmei Kodak să verifice autenticitatea pozelor, 
aceasta recunoaşte că pozele nu arată niciun fel de semn de trucaj, însă 
refuză eliberarea unui certificat de autenticitate, deoarece „zânele nu 
există”, după cum declară un reprezentant al firmei. 

Scriitorul Conan Doyle împreună cu Arthur Wright, Edward 
Gardner, Harold Snelling și mulţi experți au continuat mulţi ani 
analizele  negativelor şi ale plăcii fotografice, declarând că 
recunoașterea autenticităţii lor obligă admiterea misterului în viața 
noastră, într-o lume a materialismului spiritului, prezentă în secolul 
XX. 

James Randi, cunoscut ca demistificator al fenomenelor 
paranormale, afirmă în anul 1978 că acestea sunt falsuri, fără însă a 
explica prin ce procedeu puteau ele a fi făcute la vremea aceea, în 
1917. 

France a decedat în 1986 iar Elsie în 1988, însă zânele 


fotografiate de ele au rămas în istorie, făcând obiectul multor cercetări, 
analize și controverse. 

Fritz Haber, sau Ştiinţă fără Conștiinţă 

Pentru o mai bună înțelegere a istoriei: Fritz Haber a fost un 
chimist german, evreu de origine, care a primit Premiul Nobel pentru 
Chimie în 1918 pentru sinteza amoniacului, de asemenea considerat ca 
fiind» tatăl războiului chimic» și al gazului Zyklon B, folosit de către 
naziști în timpul celui de-al doilea război mondial în camerele de 
gazare ale lagărelor de exterminare, precum și creatorul drogului 
ecstasy sau MDMA - probabil administrat trupelor germane ca 
stimulent. 

Primele teste de omucidere au fost efectuate în blocul 11 
Auschwitz I pe prizonieri de război sovietici, dar cele mai multe 
victime ale Zyklon B au fost evrei și țigani din Europa, uciși în timpul 
celui de-al doilea război mondial. 

Pentru a înţelege mai bine, ne întoarcem la procesul de la 
Nürnberg, unde s-au judecat crimele împotriva umanităţii și genocidul 
evreilor. În depoziţia sa, Höß a explicat construirea lagărului de la 
Birkenau, metodele de gazare cu Zyklon B, și a estimat la 2, 5 milioane 
de oameni omorâţi în camerele de gazare ale complexului, dar cifrele 
înregistrate în arhive s-au ridicat la 6.000.000 și chiar mai mult; este 
momentul când Göring spune că H68 nu este prusac, pentru că» un 
prusac nu ar fi comis niciodată aceste fapte.» Frank afirmă că acesta 
este» momentul cel mai rușinos al întregului proces, despre care se va 
vorbi o mie de ani... 

În timpul mărturiei sale, Göring a sedus publicul cu inteligenţa 
sa carteziană și cu farmecul său, iar cu privire la infracțiunile contra 
păcii, au fost semnalate diverse aspecte, precum atitudinea conciliantă 
a democrațţiilor împotriva încălcărilor de tratate de către Hitler, ori 
războiul de agresiune la care a participat unul dintre aliați: invazia 
Poloniei de către Uniunea Sovietică. S-a dat chiar și un citat din 
Churchill:» Nu putem spune dacă Hitler va fi cel care va dezlănțui un 
nou război mondial, în care civilizaţia se va scufunda iremediabil, sau 
dacă va rămâne în istorie ca omul care a restaurat onoarea și 
sentimentul de pace al națiunii germane.» 

Pentru a reveni la Harber, inventatorul funestului Zyklon B s-a 
născut în 1868 în Breslau, având o origine evreiască. În 1893, ela 
abandonat iudaismul și s-a convertit la protestantism, confundând mai 


apoi creștinismul cu germanismul.» Am fost german cât nu-mi dau 
seama cu adevărat decât azi”, spune Harber mai târziu. 

De la primele lupte ale războiului, șeful Statului Major, Erich von 
Falkenhayn, solicita obţinerea unui gaz lacrimogen pentru a forța 
soldaţii să-și părăsească poziţiile. Fritz Haber este singurul care se 
oferă pentru aceasta, chiar dacă era un subiect sensibil, pentru că cele 
două tratate semnate la Haga interziseseră utilizarea de gaz toxic 
asfixiant sau otrăvuri şi arme toxice în război. Pentru a-i facilita 
activitatea, Kaiserul a intervenit personal pentru a-l ridica la gradul de 
căpitan, o recompensă fără precedent pentru un savant născut evreu. 

Prima bătălie se termină pe 27 aprilie, și datorită gazului Harber, 
aliații au deja pierderi uriașe: 15.000 de răniţi și 5.000 de morți. 
Aceasta este prima crimă de război care va păta pentru totdeauna 
numele de Fritz Haber, și soţia sa se sinucide în faţa fiului său de 
paisprezece ani. 

În 1917 se căsătorește din nou şi continuă cercetările pentru 
fabricarea gazului mortal. În noiembrie 1918, regimul imperial se 
prăbușește și Harber este considerat criminal de război. El fuge în 
Elveţia, unde i se acordă Premiul Nobel, doar pentru invenţia de 
sinteză a amoniacului, prin care se poate combate foametea în lume, 
deoarece într-adevăr procedeul Haber - Bosch poate alimenta astăzi 
cel puțin două miliarde de oameni. Pentru a se scuza față de cei gazați 
și de supraviețuitorii rămași în suferință fizică și psihică, el preia 
argumentul cinic al ambasadorului SUA ce refuzase să semneze 
Convenția de la Haga din 1899: o armă chimică ce sufocă patru sute de 
oameni nu este mai inumană decât o torpilă care scufundă o navă, 
pentru a îneca patru sute de pasageri. 

În 1923 Harber dezvoltă Zyklon B, fără să bănuiască faptul că 
acest compus fatal va fi folosit în lagărele de exterminare din al doilea 
război mondial și multe dintre rudele și prietenii lui vor fi victime. 

Când Hitler a venit la putere în ianuarie 1933, și Einstein a 
atacat imediat noul regim, Haber și-a continuat treaba în liniște, luând 
direcția opusă față de mulți intelectuali, atunci când mai mult de 100 
de oameni de ştiinţă, majoritatea având multe premii Nobel, au părăsit 
țara, și de asemenea, oameni de litere și artiști, ca dramaturgul Bertolt 
Brecht. 

Hitler a declanșat o represiune feroce pe comuniști, socialiști, 
homosexuali și grupuri etnice sau religioase, ca romii și evreii. Deși 


Hitler știa că Fritz Haber era un mare savant, el refuză să îl lase în 
continuare ca director al Institutului Kaiser - Wilhelm de Chimie Fizică 
de la Berlin, afirmând:» Dacă știința nu se poate face fără evrei, atunci 
vom depăși știința în câţiva ani.» 

Harber merge la Cambridge, apoi pleacă la Basel, unde moare în 
ianuarie 1934. 

Între admiraţia pentru ştiinţă şi blamarea omului fără scrupule, 
Harber simbolizează paradoxul cercetării științifice, ce poate fi atât o 
sursă de progres, cât și una de nenorocire. 

Și ne amintim din nou de Rabelais, care scria că Știința fără 


Conștiinţă este ruina sufletului. 

Foto: intrarea la Auschwitz I cu inscripția «Arbeit macht frei» 


(«munca te eliberează»). 

Pilda călugărului luliannis 

Despre călugărul luliannis s-a vorbit mult prin împrejurimile 
Bucegilor, şi se mai spun şi acum povești, seara, la gura sobei. Doar 
bătrânii își mai amintesc de el, așa cum îl știu din istorisirile părinţilor 
şi bunicilor lor, căci cei care l-au cunoscut nu mai sunt demult printre 
noi, iar învățăturile rămase de la el sunt, cu trecerea timpului, pierdute 
în uitare... 

Era prin anul 1900, când se spune că luliannis era un bătrân mic 
de stat şi cu o barbă mare şi albă, cu ochii mari şi privirea adâncă, și 
vorba caldă, blândă și monotonă, ca un susur de izvor. 

Locuia dintotdeauna într-o grotă din munte, singur, 
petrecându-și timpul în rugăciuni şi evlavie. 

Oameni din împrejurimi, dar şi alții veniți de mai departe, căci 
se dusese vestea despre el, veneau să-i aducă merinde, de care însă 
prea arareori se atingea, şi să-i ceară un sfat, o povaţă, ori să le 
oblojească un copil bolnav. Dar cel mai mult îi atrăgea pe oameni să-l 
asculte povestind despre vremuri pe care nimeni nu le cunoscuse 
vreodată. De unde știa el toate acestea? zicea că, așa cum toți ceilalți 
pot merge pe pământ încoace și-ncolo, el poate umbla prin timp... 

Nimeni nu înțelegea cum vine asta, dar ascultau cu interes tot ce 
le spunea el, cum ar fi că peste doar câţiva de ani, niște frați din 
America vor face o pasăre mare de fier cu care oamenii vor zbura 
întocmai păsărilor până în înaltul cerului, că apoi oamenii vor inventa 
o maşină numită tractor, care-i va ajuta mult în muncile câmpului, apoi 
vor face o altă mașină capabilă să poată traversa tranșee şi baraje de 
sârmă ghimpată, numită tanc... Tare se mai minunau de toate acestea 
cei ce-l ascultau, crezând că viața va deveni mai ușoară şi mai 
frumoasă, deşi parcă nu prea le venea să creadă că oamenii ar putea 
zbura prin cer, aşa, ca păsările... De fiecare dată luliannis le spunea 
însă că totul va fi în zadar, că oamenii vor fi tot mai nefericiţi, că vor 
pieri în războaie, ucişi de rodul științei lor, ori de foamete şi molime de 
neimaginat... 

Și-apoi? Întrebau ei făcându-şi cruce speriaţi. Și-apoi, continua 
el domol, oamenii vor face o cutie în care vor putea vedea toată 
omenirea de pe partea asta a pământului, ba chiar și de pe cealaltă 
parte, o cutie magică, numită televizor. Asta era şi mai greu de crezut, 
şi oamenii se uitau dând din cap neîncrezători: „cum să încapă toată 


omenirea într-o cutie?” Apoi se gândeau că și-asta ar fi bine, căci mulți 
dintre ei aveau feciori plecaţi pe la oraș, de la care nu primeau vești 
decât rareori, și poate așa vor putea să-i vadă mai des, cine ştie?! Dar 
călugărul continua cu amărăciune: în aceste cutii se vor vedea toate 
molimele omenirii, masacre, copii morți în sclavie, desfrâu și, mai ales, 
cutiile acestea vor fi folosite pentru a perverti şi degrada și mai mult 
viitorul omenirii. 

Și-apoi, ştiinţa nu va mai evolua? Întrebau câte unii, curioși. Ba 
da, va avansa, şi va inventa arma nucleară și bomba care va face ca 
nimic în lume să nu mai fie cum a fost, iar atunci oamenii vor zbura 
spre alte planete din spaţiu, pe care vor ajunge căutând noi forme de 
viață, care să ne salveze de noi înşine. 

Şi-apoi? Întrebau oamenii din ce în ce mai slab, căci tot ce 
aflaseră îi făcea parcă să nu-şi mai dorească a afla și mai mult. Apoi, 
continuă el, se vor naşte copii în sticle și se vor modifica plante și 
animale, creând soiuri monstruoase şi periculoase pentru cei ce le-au 
creat, doctorii vor face inimi artificiale pentru a salva vieţi, în timp ce 
inimile naturale vor fi tot mai obosite și reci... 

Bine, dar toate acestea nu se vor sfârși niciodată? Oamenii nu 
vor vedea cât rău şi-au făcut singuri şi nu vor înțelege că e tâmpl să se 
oprească? 

Vor înţelege, răspundea călugărul luliannis, însă atunci va fi 
prea târziu, iar oamenii vor fi un fel de legume ce vor crește în jurul 
fabricilor de oxigen, fără sentimente, credință și voinţă... 

lată însă că într-o zi, un preot ce avea parohia pe un alt munte, a 
venit pentru a le spune oamenilor că acest călugăr este un impostor, și 
că adevăratul călugăr luliannis a trăit de fapt în parohia sa, unde are și 
piatra de mormânt, rămasă acolo de două secole, căci el trebuia să fi 
fost demult oale și ulcele. Și cum în mica biserică veche din parohie 
avea portretul lui luliannis pictat chiar pe zidul de la intrare, el le face 
descrierea așa cum îl ştia, iar oamenii îi spun că exact așa arată și 
călugărul lor, şi-l conduc pe preot în grotă, să-l vadă. Cum a dat cu ochii 
de călugăr, preotul a rămas uimit de asemănare, însă tot n-a crezut, dar 
când a deschis gura voind să-l facă impostor, acesta l-a întrebat: „dacă 
dai ceva în dar unui om și acela nu ţi-l primeşte, cine rămâne de drept 
cu darul?”. „De bună seamă că eu”, răspunse preotul. „lată, continuă 
călugărul, darul tău cu care ai venit la mine este de ură și pizmuire, dar 
eu nu ţi-l primesc. Înseamnă deci că toată această ură ăți va rămâne ție 


şi-ţi va amări sufletul, până când tu însuți vei scăpa de ea”. Preotul s-a 
întors în parohia sa măcinat de îndoieli și multă vreme s-a gândit la 
vorbele pustnicului, și-apoi, peste ani şi ani, a venit din nou, să-i 
mulțumească pentru această învățătură pe care a transmis-o și el mai 
departe, credincioşilor. 

Muzica Stelelor 

Stele dezvoltă vibrații sonore pe care nu le auzim pentru că 
undele de sunet care se propagă în interiorul sferelor stelare provoacă 
modificări de presiune care duc la mici vibrații periodice ale luminii. 
Dar spaţiul dintre stele și noi este mai gol decât vidul cel mai perfect 
realizabil pe Pământ și, spre deosebire de lumină, sunetul nu poate 
călători într-un vid. În plus, sunetul stelelor ar fi prea grav pentru 
urechea umană. 

Pentru a studia frecvențele de rezonanță ale Soarelui, se 
utilizează o stație de observaţie situată în Antarctica, sau se pot trimite 
instrumente în spaţiu, de exemplu satelitul SOHO - Solar and 
Heliospheric Observatory. Mai există și reţelele Gong (Global 
Oscillations Network Group), care includ șase instrumente identice 
situate în Hawaii, California, Chile, Insulele Canare, India și Australia. 

Vă prezentăm aici o reconstituire audio a observaţiilor 
astronomice, modelată de un sintetizator software-ul în care au fost 
create 100 de oscilatoare pe fiecare stea. 

De asemenea, transpoziția celor 18 octave este necesară pentru 
a asculta echivalările acestor vibrații în domeniul audibil. 

Tainele Universului 

De câte ori vi s-a întâmplat să întâlniți un om pentru prima dată, 
şi să aveţi impresia că îl cunoaşteţi? Ori să auziţi o voce pe care parcă 
ați mai auzit-o undeva... Ori o frază pe care o recunoașteţi, deşi nu vă 
amintiți de unde... Să faceţi, să vedeţi, ori să auziţi, pentru prima dată, 
lucruri ce par că se repetă, demult ştiute... 

Despre asta e vorba aici, despre repetițiile incredibile și fără 
explicaţie logică, lucruri care ni se întâmplă și pe care ne chinuim să le 
înțelegem, apoi le uităm, până când o nouă experiență de aceeași 
natură miraculoasă vine să ne tulbure și să ne fascineze totodată. 

lată câteva exemple adevărate și foarte cunoscute, preluate din 
ziare - Time Magazine, Phenomena, Reader Digest, world-mysteries, 
Providence Journal, Guide to North Wales, pe care le vom completa cu 
propriile noastre experienţe asemănătoare. 


În 1930, în Detroit, copilul David Thomas cade de la etajul patru, 
în braţele lui Joseph Figlock, care îl salvează astfel de la moarte. Un an 
mai târziu, același copil cade de la aceeași fereastră şi este salvat în 
mod miraculor, de același om. 

În 1975, un om ce mergea pe o motoretă Bermuda a fost ucis de 
un taxi. Un an mai târziu, fratele acestuia a fost omorât pe aceeași 
motoretă, de același taxi. 

Doi băieți din Ohio au fost despărțiți la naștere şi adoptați de 
două familii diferite, care nu s-au cunoscut niciodată. Ambii copii au 
fost botezați James, amândoi s-au făcut avocaţi, dar le plăceau desenul 
tehnic și tâmplăria, soțiile lor se numeau fiecare Linda, iar băieţii lor 
s-au numit James, apoi ambii au divorțat și s-au căsătorit cu alte femei 
care se numeau fiecare Betty, iar câinii lor se numesc Toy. S-au întâlnit 
întâmplător, după patruzeci de ani. 

În America, o eroare de calculator a făcut ca două femei să 
primească acelaşi număr de securitate socială. Amândouă se numeau 
Patricia, taţii lor se numeau Robert, ziua de naștere a fiecăreia era pe 
13 martie 1941, ambele erau căsătorite cu militari, aveau câte doi copii, 
studiaseră în domeniul cosmeticelor și le plăcea pictura. 

Mark Twain s-a născut în 1835, în ziua apariției cometei Halley, 
şi a murit exact în ziua următoarei apariții a cometei, în 1910, fapt 
prezis chiar de el, cu un an înainte. 

În anul 1660, în strâmtoarea Menai a fost scufundată o corabie, 
din care 80 de pasageri au murit, iar unul singur a scăpat, Hugh 
Williams. În 1767, un alt vas s-a scufundat în aceeaşi strâmtoare, şi tot 
un pasager a scăpat, având acelaşi nume, Hugh Williams. În 1820 se 
scufundă al treilea vas în același loc, şi scapă un singur pasager, cu 
numele Hugh Williams. În 1940, dintr-un vas distrus de o mină 
germană, singurii doi supraviețuitori se numeau Hugh Williams. 

Citind acestea, unii vor zice că nu poate fi adevărat, dar alții însă, 
își vor aminti de experiențe asemănătoare, avute în timpul vieţii, sau 
auzite de la cunoscuți. 

Evident, toate acestea nu pot fi coincidenţe, ci destine trasate de 
legi ale universului mai presus de cunoaşterea şi înţelegerea noastră. 

Prima experiență de repetiție trăită în viața mea datează din 
vremea când eram la şcoală. În timpul unei ore de fizică, profesorul a 
rostit o frază la care am tresărit puternic. Totul îmi părea cunoscut, 
fraza, expresia feţei, tonul, gesturile... Am știut sigur că mai trăisem 


odată acest moment. Am întrebat colegii care s-au uitat mirați la mine, 
apoi alergat acasă şi am căutat prin caiete şi cărți, în speranța că poate 
ne mai predase odată tema respectivă, poate cu un an în urmă, poate 
mai mult, căci erau lucruri la care se revenea deseori, pentru 
completare. Nimic! Era o lecție nouă, şi nimic asemănător nu mai 
fusese predat vreodată în clasa mea. Dar eu știam sigur că am mai trăit 
acel moment, care se repeta identic. Explicaţia? O caut încă, deşi au 
trecut zeci de ani de-atunci, însă impresia puternică din acea clipă n-o 
voi uita niciodată. 

Vă aşteptăm să ne  împărtășiți experiențele voastre 
asemănătoare şi, împreună, să reușim a descifra tainele universului, 
legile ce ne guvernează, neștiute şi neînțelese. 

Povestea corului bisericesc 

Matematicianul Warren Weaver scria în cartea sa „Lady Luck”: 
Teoria Probabilităţii relatează o poveste fascinantă despre coincidență 
care întinde noțiunile noastre tradiționale de șansă/noroc până la 
punctul de a le rupe. Povestea a apărut inițial în revista Life. Weaver 
scrie: 

Toţi cei 15 membri ai unui cor bisericesc din Beatrice, Nebraska, 
trebuiau să ajungă la biserică, în seara zilei de 1 martie 1950, la ora 7: 
20, dar toţi au întârziat. 

Preotul, soţia și fiica sa au avut un motiv - soţia lui a întârziat 
pentru că a trebuit să calce rochia fiicei lor. Altă fată a stat să termine o 
problemă de geometrie; o alta nu a putut porni mașina; alte două au 
zăbovit să audă sfârşitul unui program de radio deosebit de interesant; 
o mamă și fiica sa au întârziat pentru că mama a trebuit să o strige de 
două ori pe fată pentru ca aceasta să se trezească şi așa mai departe. 

Motivele păreau destul de obișnuite. Dar au existat zece motive 
diferite pentru întârziere, care nu au avut nicio legătură unul cu altul. 
A fost un lucru extrem de norocos faptul că niciunul din cei 15 nu au 
ajuns la timp, la 07: 20, pentru că la 07: 25 biserica a fost distrusă de o 
explozie. Membrii corului s-au întrebat dacă întârzierea lor nu a fost 
«un act al lui Dumnezeu», raportează Life. 

Weaver a calculat matematic probabilitatea ca un astfel de 
eveniment să aibă loc - este de 1 la 1 milion. 

Teoria conspirației 

Revenind la articolul nostru „Bază de tratament miraculoasă în 
munţi” publicat în 17 octombrie 2013, în urma cererilor Dvs. de a face 


publică locaţia exactă, vă aducem ultimele informaţii. 

După repetate încercări eșuate de a pătrunde cu echipa în 
incinta vechiului conac din pădure spre a filma, pentru ca toată lumea 
să poată vedea minunile ce se petrec acolo, am trimis un reprezentant 
membru al echipei, deghizat în om simplu de la ţară, fără aparat de 
filmat, deoarece știam că toţi solicitanţii erau verificaţi la intrare. 

Încă de la poartă, el le-a spus că este un nepot de-al lui moș Tică 
şi că a venit în vizită, iar moșul, ştiindu-i problemele de sănătate, l-a 
trimis la ei pentru niște ceaiuri de plante ori băi, ceva ce știu ei că s-ar 
potrivi. În acel moment, portarul a chemat un asistent în halat alb, care 
l-a condus într-o sală de analize dotată cu mobilier și echipament 
medical de ultimă generație. Colegul nostru avea într-adevăr probleme 
genetice cu inima, o cardiomiopatia hipertrofică obstructivă moștenită 
de la tatăl său şi de care se trata de mult timp, fără niciun rezultat. 

Boala i-a fost imediat descoperită la analize şi timp de o 
săptămână a trecut prin multe săli de tratament, cu băi și comprese de 
plante, în amestecuri dificil de recunoscut. Între două şedinţe, colegul 
nostru profita de puţinul timp liber, pentru a face niște schițe ale 
sălilor de tratament, din care am reconstituit o imagine pe care v-o 
prezentăm spre edificare. 

În două-trei zile, spre mirarea și satisfacția lui, dispneea şi 
palpitaţiile au început să dispară treptat, iar după o săptămână, deja se 
simţea ca nou! Erau acolo oameni bolnavi de rinichi, inimă ori ficat, şi 
toți păreau că-şi reveneau după doar câteva ședințe cu plante. 

Ne-am zis, la întoarcerea lui, că toate acestea trebuie cunoscute 
de toată lumea, aşa că peste trei zile am urcat în mașină și am pornit cu 
toţii înapoi, am mers la primăria locală și am cerut ajutorul primarului, 
un om cumsecade și foarte binevoitor. El ne-a asigurat că ne va pune la 
dispoziție o echipă locală care să ne însoțească, împreună cu toate 
aprobările necesare, pentru care era nevoie însă de câteva ore pentru 
a obţine semnăturile departamentelor respective. Fiind deja ora 
prânzului iar noi obosiţi după un drum de șase ore cu mașina, am decis 
să mergem să ne cazăm, să ne spălăm după drum și să ne odihnim 
puţin, lăsând astfel domnului primar şi echipei domniei sale timpul 
necesar pentru aprobări, până a doua zi dimineaţa. Zona era foarte 
frumoasă şi ne-am petrecut după-amiaza în scurte şi minunate 
plimbări pe munte. 

A doua zi de dimineaţă ne-am prezentat la primărie, unde totul 


era pregătit şi echipa locală ne aștepta cu trei mașini de teren și un 
teanc de aprobări ștampilate. 

Am urcat relativ ușor pe drumul vechi ce ocolea zidul abrupt al 
muntelui, am trecut pe lângă coliba lui moș Tică și l-am salutat fără să 
oprim, apoi am ajuns la conac și am oprit mașinile în faţa porților mari 
de lemn. 

Ne-am apropiat nerăbdători, cu aparate de filmat și teancul de 
acte şi aprobări, însă de data asta niciun portar nu ne-a întâmpinat. Ba 
mai mult, poarta părea încuiată. 

Am împins în zadar, că lemnul vechi nici nu s-a clintit. 

Apoi doi jandarmi au forțat poarta grea care încă rezista, când 
cineva a observat un zăvor vechi pe interior, pe care l-a ridicat simplu, 
băgând un băț printre uluci. 

Am intrat și după ce am traversat curtea mare, am ajuns la 
intrarea în conac: o uşă de lemn cioplit pe vremuri, de meșteri mari, 
uitaţi de timp. 

Uşa s-a deschis fără niciun efort și... înăuntru, surpriză: ne-am 
trezit cu toţii într-o sală mare și complet goală! 

Pe pereții goi mai atârnau două reproduceri îngălbenite de timp, 
iar praful din colțuri părea a zice că nimeni n-a mai intrat pe-acolo de 
ani şi ani... 

În toate celelalte încăperi era la fel, pustiu. Dispăruseră mobilier 
şi aparaturi de analize, băi şi mese de tratament, tot... 

Ne-am uitat miraţi la domnul primar, care ne-a spus zâmbind 
binevoitor: 

„Nu v-am spus eu că nu e nimic? Păi ce, dacă era, n-aş fi aflat eu 
până acum?” 

Într-adevăr, greu de crezut că primarul ar fi putut să nu fi aflat 
nimic, așa cum ne spusese mirat când l-am contactat! 

Adăugăm poza făcută în acel moment de stupoare, fără alte 
comentarii... 

După o săptămână, l-am trimis din nou pe colegul nostru care se 
tratase acolo, cu motiv că i-ar fi revenit palpitaţiile și alte simptome ale 
bolii, în cazul în care ar mai fi găsit pe cineva. 

Şi a găsit acelaşi portar care s-a făcut că nu-l recunoaște deși 
privirea îl trăda că da, şi care i-a spus blând și monoton, cu vorba 
oamenilor de la munte: 

— Nu-i, domnul meu, nicio bază de tatament aici, e doar un 


conac părăsit... 

În spatele lui, doi buldogi mari priveau furioși. 

Tezaurul Pământului 

Se numeşte Tezaurul Pământului (Ksitigarbha, în sanscrită) și 
este unul dintre cei mai venerați călugări budiști, un bodhisattva al 
compasiunii menit să-i elibereze pe cei aflați în suferinţă și în infern, 
preluând sufletele credincioșilor și îndreptându-le spre Paradisul 
Pământului Pur, fiind considerat și un ocrotitor al oamenilor aflați în 
pragul morții. 

Se spune că în mâna dreaptă ține un sceptru cu clopoței, cu 
ajutorul căruia poate deschide porțile infernului, iar în stânga ţine un 
giuvaier strălucitor, cel al îndeplinirii tuturor dorințelor, sau o perlă 
care iradiază o lumină strălucitoare în bezna subpământeană și alină 
suferințele păcătoşilor. 

Legenda spune că el a trăit în timpul dinastiei Tang (618 - 907 d. 
Hr) ca un pustnic, pe muntele Jiu-hua shan din sudul Chinei, acolo 
unde i s-a înălțat după moarte un templu budist. Jurând că nu va 
ajunge în paradis până când nu va salva toate fiinţele vii din infern, el 
vine deseori printre oameni cu poveţe pe care, însă, nu toți oamenii le 
cred. 

Astfel, într-una din zile ajunge într-un sat cu oameni săraci, ce-şi 
duceau viața de azi pe mâine, majoritatea pierzându-și credinţa. 
Întâlnind totuși un om credincios, călugărul îl povăţuieşte cum să se 
salveze din urgia care va veni peste satul lor, şi anume „când va vedea 
lemnul bradului din poartă colorat în roșu, să fugă din calea apelor, pe 
dealul din apropiere”. 

Nu numai că nimeni nu l-a crezut, căci brad roşu nu se mai 
văzuse, dar sătenii au râs de el şi, ca să-şi bată joc, a doua zi i-au vopsit 
tulpina bradului cu vopsea roşie. 

leşind din casă și văzând bradul colorat în roșu, bunul 
credincios în zadar aleargă și strigă să vină toată lumea pe deal, că 
nimeni nu-l urmează. El însă fugea, în timp ce toți se prăpădeau de râs. 
Doar pentru puţin timp însă, căci în scurt timp satul era acoperit de 
apele venite în puhoi, cum niciodată nu se mai pomenise prin acele 
părți... 

Aceasta este o poveste adevărată, despre credinţă şi salvare. 

Energia neagră 

În universul cunoscut, adică o parte neînsemnată din întregul 


univers, 73% reprezintă energia neagră, o formă de masă-energie 
dovedită doar teoretic până acum, care se comportă ca o gravitație 
repulsivă, ducând la accelerarea expansiunii universului. Termenul a 
fost inventat de Michael Turner, în 1998, conceptul fiind propus de 
Albert Einstein în 1916, urmat de Jim Peebles și Bharat Ratra care l-au 
numit chintesenţă, apoi primele dovezi directe venind de la Supernova, 
confirmate în Perlmutter, alte rezultate de la SNLS, şi recentele 
rezultate de la Hubble Space Telecomanda Superior-Z, care indică 
faptul că energia întunecată este prezentă de cel puțin 9 miliarde de 
ani. 

Înţelepciunea antică a considerat eterul ca fiind chintesența, 
elementul pur şi divin al universului, iar un articol al Centrului de 
Astrofizică de la Harvard Smithsonian, scris pentru NASA, afirmă că 
oamenii de ştiinţă trebuie să modifice legile cunoscute ale fizicii, 
precum teoria gravitației a lui Einstein. 

Dacă energia neagră va continua să domine balanţa energetică a 
universului, expansiunea spaţiului va continua să se accelereze, 
aceasta ducând la scenarii de tip Big Rip, în care toată materia 
universului, atom cu atom, s-ar dezintegra, lăsând un univers infinit şi 
complet vid, sau Big Crunch, scenariu în care gravitatea ar putea 
domina universul, care se va contracta în el însuși până la dispariţie. 

Iluzia timpului și a morții 

Einstein zicea că „distincția dintre trecut, prezent și viitor este 
doar o încăpățânată iluzie persistentă”, iar Platon numea timpul „o 
imagine în mişcare a eternității”. S-a afirmat că timpul nu ar fi decât 
produsul percepţiei umane, ori o proprietate fundamentală a 
universului. Pentru Newton, timpul era un flux continuu, iar Kant 
spunea că timpul nu este infinit, pentru că de fapt el nu există în sine. 

Principiul cauzalităţii, precum şi incapacitatea noastră de a ne 
afla în acelaşi timp în două locuri diferite, au făcut să percepem timpul 
linear, curgând dinspre evenimente trecute, înspre altele viitoare. 
Fizicianul britanic Barbour propune un univers creat doar din 
momente actuale, existente veşnic, concept similar numerelor întregi, 
care există toate în același timp, ci nu pe rând, aşa cum nu puterem 
spune că numărul 1 există întâi, urmat de apariţia celorlalte, după 
dispariția celui anterior. Așadar, fiecare secundă a trecutului şi a 
viitorului nostru se află în spaţiul prezent al cosmosului. În teoria 
relativităţii, Einstein demonstrase că realitatea temporală este relativă 


oricărui obiect din univers, timpul neputând fi separat de spațiu, iar 
dincolo de iluzia temporară a infinitului, există veșnicia fiecărui 
moment din trecutul sau viitorul nostru. În acest sens, moartea nu ar fi 
decât o limitare, cum, de exemplu, limita spaţială nu anulează spaţiul 
înconjurător. 

Știință - medicină: viaţa de după moarte 

Știm cu toţii că acum, la câteva milenii după vremea faraonilor 
care îşi îmbălsămau trupurile pentru a străbate eternitatea, mulți 
oameni așteaptă progresul medicinei pentru a fi decongelați. Ei se află 
izolați în capsule ermetice la Alcor Life Extension, centrul medical care 
are o sută de pacienţi congelați și treizeci de animale de companie, 
primul pacient fiind profesorul de psihologie James Bedford, în 12 
ianuarie 1967. 

El a fost congelat pentru a fi trezit la viață atunci când medicina 
va face progrese și va găsi un remediu bolii sale, un cancer incurabil. 
Medicul său personal a trebuit să-i înlocuiască sângele cu un fluid 
pentru a elimina celulele cristalizate, apoi să-i îngheţe corpul până la - 
200 grade şi să-l depună într-o capsulă de gheaţă. 

Dar cine este medicul său, doctorul Chebbih? 

În anul 1549 î.Hr., faraonul Kamose invadează cetatea hicsoşilor, 
Avans, fiind ucis în luptă. Fratele său, Ahmose 1, îi succede la domnie, 
îngrijindu-se şi de funeraliile și mumificarea sa. Având o minte 
strălucită şi serioase cunoştinţe de medicină, Ahmose, sfătuit şi de 
medicul lui Kamose, doar simulează mumificarea acestuia, motiv 
pentru care corpul său nu a fost găsit niciodată în piramida ce-i fusese 
destinată. În realitate, urmând o metodă ingenioasă, pusă la punct de 
medicul fratelui său, el îi trimite corpul în zona ghețarilor din Uhuru 
Peak, unde acesta va fi congelat împreună cu câţiva servitori şi prieteni, 
dar şi cu medicul său, ce lăsase instrucțiuni amănunțite pentru 
decongelarea lor ulterioară. 

Evident, toate acele instrucțiuni s-au pierdut cu timpul, 
blocurile de gheaţă rămânând uitate multe mii de ani... 

lată însă că o expediţie suedeză, făcută pe muntele Kilimanjaro 
în anul 1947, face ca o avalanşă să omoare mai mulţi participanţi. În 
timpul căutărilor ulterioare pentru recuperarea corpurilor, câteva 
blocuri de gheaţă, mișcate întâi de avalanșă ţi apoi de căutători, se 
sparg, scoțând la iveală corpuri ce păreau venite din vremuri 
îndepărtate... 


Nu s-a aflat niciodată nimic despre acești oameni înghețați, cine 
erau ori dacă au fost readuși la viață. Nimic oficial. 

Doar un membru al echipei de căutare notează în jurnalul său: 

„Nu mi-a venit să cred, când în blocul de gheaţă spart am văzut 
un om viu! l-am întrebat cine este și el mi-a spus că se numește 
Chebbih şi este medicul faraonului Kamose. 

Mi-am zis că evident omul aiura, datorită experienţei teribile 
prin care trecuse. Apoi am văzut un alt corp, gătit exact ca un faraon, şi 
n-am mai ştiut ce să cred. Era totul atât de uimitor! apoi au venit 
autoritățile din Kenya împreună cu ambasadorul francez sau englez, 
n-am reținut, iar noi am plecat și din acel moment nu am mai aflat 
niciodată nimic despre corpurile găsite de noi în blocurile de gheață”. 

Asemănarea uimitoare dintre medicul Chebbih, decongelat din 
pură întâmplare pe muntele Uhuru Peak, în anul 1947, cu medicul 
profesorului James Bedford, congelat cu douăzeci de ani mai târziu, nu 
este doar de nume, ci și de trăsături fizice, căci din ambele surse aflăm 
că este vorba de un om de origine tunisiană, de 1, 70 metri, cu o 
cicatrice deasupra ochiului stâng. 

Să fi ştiut oare profesorul Bedford că medicul său personal 
trecuse printr-o experiență asemănătoare, că fusese readus la viață 
după ce străbătuse câteva mii de ani îngheţat, şi de aceea să fi avut 
încredere în a-i urma metoda? Probabil că da, căci numai propria 
experiență, reală și demonstrată, îl putea convinge că această metodă 
nu este o utopie, pentru a o accepta. 

Nu știm ce se va întâmpla cu profesorul, ori când va fi dezgheţat, 
dacă va fi readus la viaţă, și dacă va fi însănătoşit de cancerul său. 
Viitorul va răspunde la toate aceste întrebări. 

Pentru acum însă, avem o singură întrebare: ce s-a întâmplat cu 
medicul Chebbih? Aflăm că imediat după congelarea profesorului, 
Chebbih a dispărut fără urmă. Sunt presupuneri, însă nedovedite, că ar 
fi fost reţinut în marile laboratoare de cercetare americane, pentru a 
divulga toate secretele științei lui, purtate peste milenii. Unele voci 
spun că medicul antic nu ar fi avut încredere în civilizația actuală, şi nu 
ar fi împărtășit tainele sale de nepătruns. Apoi, există diverse 
speculaţii, cum că el ar fi fost executat, și creierul lui se află acum în 
cercetare, pe mesele oamenilor de știință... Alţii zic însă că ar fi reușit 
să scape şi să fugă într-un loc neştiut, unde își pregăteşte o nouă 
congelare, spre a se trezi în alte vremuri, mai bune. Există și mărturii 


care atestă că știu chiar și locul exact în care se află noua lui celulă de 
gheață, și că aceasta ar fi tot în centrul Alcor Life Extension, înregistrat 
sub pseudonimul James Bedford... 

Vom continua cercetările, iar dacă aveţi orice fel de vești, vă 
rugăm să ni le comunicaţi spre a le putea verifica, acum, când ştiinţa 
şi-a spus cuvântul: există viață după moarte! 

David Glasheen trăieşte de 27 de ani pe o insulă pustie 

David Glasheen, fost milionar, trăiește de 27 de ani pe o insulă 
pustie din nord-estul Australiei, de când a fost părăsit de soţie și şi-a 
pierdut averea, doar împreună cu cățelul Quasi. Locul este de vis iar 
David se hrăneşte cu peştele pe care îl pescuiește, ori cu fructele și 
legumele pe care le găsește pe insulă. „Sper ca într-o zi să întâlnesc o 
sirenă”, spune David, care îşi caută o parteneră în această aventură. 

Scheletul uriaș - un mister dezlegat 

De câte ori nu am simţit că suntem rătăciţi în această lume și că 
locul nostru biologic este complet diferit de cel real? Sunt gânduri 
cărora poate nu le dăm importanţă, neștiind că aşa cum există vârsta 
biologică, diferită de cea cronologică, la fel există și posibilitatea de a 
nimeri din întâmplare şi complet rătăciţi, într-o existență paralelă 
timpului predestinat. 

S-a tot vorbit despre scheletul uriaș descoperit la Carei, cu 
declaraţii făcute de oameni competenți, precum arheologul Cristian 
Virag de la Muzeul Judeţean din Satu Mare, dar și multe exagerări prin 
bloguri și emisiuni tv, care au transformat scheletul de 1, 81 m 
într-unul de zece metri, în dorința de a crea panică nejustificată. 

Este adevărat, pe teritoriul țării au fost descoperite oseminte 
preistorice de ființe gigantice, cu trăsături genetice nemaiîntâlnite pe 
terra, despre care se presupune că ar fi creatorii tunelurilor subterane 
din Munţii Bucegi, asemănătoare cu scheletele gigantice descoperite în 
India ori Egipt. Evident, în pofida tuturor speculațiilor, originea exactă 
a acestor uriași rămâne deocamdată necunoscută, sau, cel puţin, încă 
nedovedită. 

Legat însă de misteriosul uriaș de la Carei, iată ce am aflat din 
studiul documentelor vechi pe care ni le-au pus la dispoziţie 
autorităţile locale și câţiva localnici: 

În primul rând, scheletul măsoară exact 1, 81 metri, nici mai 
mult, nici mai puţin, și se presupune că a trăit în secolul 16 înainte de 
Hristos. 


În privinţa pumnalului găsit alături de presupusul războinic, 
aflăm că, de fapt, însemnele de pe pumnal nu sunt cele existente pe 
armele războinicilor din vremea respectivă, ci complet diferite, și care, 
în interpretarea modernă ar putea însemna „străin venit din altă lume, 
dar cinstit cum se cuvine”, ca fiind o persoană importantă, cum ar fi, de 
exemplu, soţul uneia dintre fiicele regelui. Tot alături de el s-a găsit și 
un medalion din... secolul trecut! cu o inscripție de nume, așa cum 
aveau nobilii bogaţi. Deşi șters în parte, terminația numelui pare să fie 
„a firescu”. 

Continuând investigația, găsim în arhivele anului 1920, o notă 
publicată de câteva ziare, prin care doamna Aida Zamfirescu anunța 
dispariția misterioasă a fiului său ce nu a fost găsit niciodată, nici mort, 
nici viu. 

Una dintre aceste reviste menționa și câteva fraze preluate din 
declarația doamnei Aida: 

„Găsise un desen vechi, reprezentând chipul unei fete despre 
care spunea că îi fusese predestinată, și umbla mult peste munți și văi 
să o caute, zicând că nu-și va găsi liniştea până când n-o va găsi. În 
zadar îi spunam că fata aia a trăit cine știe când, și că sigur nu mai 
există demult; nimeni şi nimic nu putea să-i clatine speranţa. Într-o zi 
mi-a spus fericit și nerăbdător: 

— Am găsit Poarta! 

— Ce poartă? am întrebat eu mirată. 

— Poarta de intrare spre lumea în care ar fi trebuit să mă nasc, 
pentru a-mi găsi adevărata dragoste. Acum îmi rămâne să mai aştept 
doar momentul când ea va fi deschisă, pentru a putea trece Dincolo! 

Nu l-am crezut, și mă uitam îngrijorată cum pleacă zi de zi și-și 
petrece mai tot timpul într-un loc de dincolo de vârful muntos din 
apropiere, unde mă duceam deseori să-i duc de mâncare, atunci când 
întârzia să se întoarcă. Asta, până într-o bună zi, când nu l-am mai 
găsit... De atunci îl tot caut, dar nimeni niciodată nu l-a mai văzut, ca şi 
cum ar fi dispărut fără urmă...” 

Să fi reuşit tânărul Zamfirescu să se fi întors în timp și să-și fi 
găsit marea şi adevărata dragoste, cea predestinată? Să fi trăit 
împreună cu ea, cinstit de localnici ca un „străin venit din altă lume”, 
dar devenit persoană importantă în ţinut? Să fie al său scheletul de 1, 
81 metri descoperit la Carei? 

Se pare că răspunsul la toate aceste întrebări este Da, ceea ce 


dezleagă misterul „gigantului” și, totodată, deschide noi și nebănuite 
drumuri spre cunoaștere și cercetare. 

În mod sigur, suntem mulți cei care am simțit, la fel ca și el, că 
locul nostru pe pământ nu este acum și aici. 

Dar câţi dintre noi s-au gândit vreodată că ar fi posibilă o 
călătorie în timp, spre a ne putea regăsi spaţiul predestinat? 

Vom reveni spre a vă aduce la cunoștință astfel de întâmplări cu 
adevărat miraculoase şi, în acelaşi timp, așteptăm să ne scrieți pentru a 
ne împărtăși experienţe asemănătoare pe care le-aţi trăit ori auzit. 

Clickul care aduce bani pe net 

Primim cu toții mesaje care ne invită să facem un singur click, 
pentru a câștiga bani pe net. Și uneori o facem, poate din curiozitate ori 
reflex, iar linkul care se deschide este uneori doar o reclamă care nu ne 
interesează, dar alteori se întâmplă să fie o pagină cu adevărat 
fermecătoare și, captivaţi de imaginile ori informaţiile găsite, ajungem 
a uita de banii promiși. 

lată însă ce i s-a întâmplat domnului Yves Hanafi, o experiență 
unică din informaţiile noastre de până acum, înscrisă în raportul de 
serviciu al ofițerului Mr. G. Wolmes din Santa Cruz de Tenerife. 

Domnul Yves Hanafi venise în concediu împreună cu soţia şi cei 
doi copii, în frumoasa staţiune din Insulele Canare, pentru a vedea 
sfânta cruce, aceea care a dat numele orașului capitală de arhipelag, 
dar şi vestitul carnaval ce reuneşte an de an vizitatori din întreaga 
lume. Documentându-se pe un site ce prezenta minunile locale oferite 
oaspeţilor în ritmurile deja vestite, el ajunge inevitabil la o astfel de 
invitație despre care tocmai vorbeam: Faceţi un singur click, pentru a 
câștiga bani pe net! și l-a făcut în mod automat, fără vreo speranță de 
îmbogăţire. Nu mică i-a fost mirarea însă, când s-a trezit imediat 
înconjurat de o veritabilă expoziţie de artă, cu tablouri și sculpturi de o 
stranie frumusețe și mare originalitate, căci deşi mare iubitor de artă şi 
frecvent vizitator al muzeelor lumii, domnul Yves Hanafi nu mai 
văzuse niciodată ceva asemănător. O frumoasă spaniolă i-a venit în 
întâmpinare pentru a-i prezenta colecţiile cu lux de amănunte, și totul 
părea atât de real, încât iată ce a declarat domnul Hanafi în prezența 
ofițerului de poliţie: 

— Eram ca vrăjit de tot ce vedeam, auzeam clar vocea fetei, ba 
chiar îi simțeam și parfumul cu arome exotice, iar statuetele pe care le 
luam în mână spre a le vedea și admira mai bine le simțeam la atingere 


ca și cum ar fi fost reale... Aproape uitasem că totul se petrecea în 
virtual, ca și cum ar fi fost o vizită într-un muzeu adevărat. 

La final, frumoasa localnică l-a invitat pe domnul Hanafi să-și 
aleagă un obiect de artă, unul care i-a plăcut cel mai mult, pentru a-l 
duce în ţara lui și a vorbi tuturor despre arta din Tenerife, invitându-i 
şi pe alții să-i viziteze - cu un singur click, a adăugat ea făcându-i cu 
ochiul, zâmbind, iar el a ales o statuetă reprezentând un bust de regină 
încoronată fastuos, și a părăsit muzeul, mulțumindu-i călduros 
amabilei gazde. 

Apoi a realizat că, deşi expoziția dispăruse, pe masa lui se afla 
într-adevăr micuța statuetă, exact așa cum tocmai o văzuse pe site... 

Domnul Hanafi şi-a chemat soţia și, arătându-i obiectul, i-a 
povestit strania întâmplare, nemaiînţelegând nimic. Oare cum apăruse 
acolo, pe masă? 

— Te-a prins oboseala drumului, i-a răspuns doamna Elin 
Hanafi, și ai visat cu ochii deschişi. Nu-i decât o banală statuetă de bâlci 
cum vând localnici în timpul carnavalului, pe care probabil tocmai a 
câștigat-o micul Eliot la tir şi a adus-o să ţi-o arate, dar cum tu nu erai 
atent, a uitat-o pe masă și a plecat la joacă, iar tu ai văzut-o şi te-ai şi 
visat la muzeu, a adăugat ea râzând. 

Desigur doamna Elin avea dreptate, și-a zis domnul Hanafi, și a 
continuat vacanţa fără a mai da vreo importanță micuţei statuete. 

Surpriza uriaşă a venit însă la plecare, când le-au fost controlate 
bagajele la graniţă, iar ofițerul de serviciu Wolmes, găsind într-o 
geantă statueta luată ca amintire, le-a spus că aceasta provenea dintr-o 
colecție vestită pe vremuri şi dispărută fără urmă, de foarte mult timp. 
În zadar a povestit domnul Hanafi de nenumărate ori toată această 
incredibilă întâmplare prin care intrase în posesia statuetei, nimeni nu 
l-a crezut. În același timp, însă, nimeni nu a putut explica vreodată cum 
a fost posibilă apariţia acestei opere de artă ce era considerată a fi fost 
pe veci pierdută. Și cum nici nu exista vreo dovadă de furt, în final, s-a 
ajuns la posibilitatea ca domnul Hanafi să ofere statueta autorităţilor 
statului, care oricum nu i-ar fi putut permite să părăsească ţara cu un 
exemplar de această valoare, iar domnul Hanafi să primească în 
schimb o recompensă substanţială pentru descoperirea şi redarea 
acestui obiect de patrimoniu. 

Cu alte cuvinte, domnul Hanafi a câştigat într-adevăr un sac de 
bani cu un singur click, aşa cum spunea reclama de pe net! 


Castelul blestemat 

Castelul se înalță alb și maiestuos, pe malul râului înspumat. I se 
spune le Château de la Rivière și este cel mai vechi castel medieval din 
zonă, păstrător de legende care timp de sute de ani au îngrozit 
locuitorii, și-apoi au fost uitate, treptat, iar astăzi... astăzi cine mai 
crede în povești?! 

Se spune că prin anul 620, după căderea Romei şi apariția 
primelor regate barbare, aici s-a stabilit un nobil pe nume Phylippe 
Salgueiro. Avea trei feciori cinstiți şi curajoși, și o singură fiică 
frumoasă de i se dusese vestea, Amâlie. Gospodăria lor era bogată, 
pământurile erau bune, iar servitorii mulțumiți, ca într-o mare familie 
fericită. 

Doar că asta nu a ținut mult, ci doar până când un rege barbar, 
văzând prosperitatea locului, a pus stăpânire pe castel într-o luptă 
scurtă, locuitorii acestuia fiind agricultori nepregătiți de război. 
Nobilul Salgueiro și fiii săi au pierit luptând vitejeşte, iar frumoasa 
Amelie, nevoind a se mărita cu prinţul barbar care-i ucisese familia, s-a 
retras într-o încăpere ascunsă în pivnițele castelului şi s-a ferecat pe 
dinăuntru, lăsând vorbă că oricine va deschide ușa tainică, de-acum și 
de-a pururi, „să fie azvârlit în prăpastia fără de sfârşit a morții”. Greu 
blestem, pe care însă barbarii nu l-au crezut și, a doua zi, Pinault, fiul 
cel mare al noului proprietar, a coborât în beciurile întunecate ale 
subsolului, spre a-şi găsi mireasa. 

Spre marea lui uimire, în încăperea cu pricina nu a găsit pe 
nimeni, fata fiind dispărută fără urmă. Și-a zis că probabil îşi găsise 
scăpare prin vreun tunel secret ce ieşea dincolo de porțile castelului, 
spre mare, dar deși au căutat-o multă vreme după aceea, nimeni nu a 
mai găsit-o vreodată. 

Amelie dispăruse fără urmă, lăsând în urma ei cumplitul 
blestem... 

Căci a doua zi, fără a lăsa vreo explicație pentru gestul său, 
Pinault s-a aruncat din cel mai înalt turn al castelului, fărâmându-se în 
cădere, ca într-o „prăpastie fără de sfârşit a morții”, așa cum fusese 
prezicerea. 

De teamă, regele a zidit din nou ușa tainică și nimeni nu a mai 
coborât vreodată în acele beciuri, timp de câteva sute de ani. 

Asta până în zilele noastre când, un nou şi modern proprietar 
s-a gândit să valorifice pământurile binecuvântate făcând acolo o vie 


mare, cu vinuri vestite ce au umplut repede vechile pivnițe. Cum 
afacerea era prosperă şi voind să se extindă, într-una din zile, François 
descoperă și această uşă ferecată, pe care o deschide curios. Înăuntru, 
nimic. Francois nu cunoştea legenda locului, pe care şi localnicii 
începuseră a o uita, aşa că a luat măsuri să mai bage acolo niște rafturi 
pentru sticlele din vinul său, de-acum deja vestit. 

A doua zi, survolând proprietatea cu avionul personal, François 
se prăbușește din senin, într-un accident fără explicaţie pentru toţi cei 
care îi cunoșteau priceperea la pilotare și starea bună a aparatului, 
precum și starea vremii care fusese senină și perfectă de zbor. 

Următorul proprietar, James, a conservat castelul şi 
proprietatea fără a se implica prea mult, timp de zece ani, după care a 
decis să vândă totul unui miliardar chinez, L-am Xiangiun, ce voia să 
facă acolo un mare hotel de lux. În ziua semnării actelor, 19 decembrie 
2013, imediat după efectuarea tranzacţiei, cei doi proprietari pleacă să 
facă un tur al locului. Coborând în pivnițe, L-am vede uşa ferecată și-i 
cere vechiului proprietar să deschidă. James se supune și cei doi 
deschid cu greu lacătele grele și ruginite. Ușa rămâne deschisă. 

După două ore, cei doi proprietari, cel vechi şi cel nou, se 
prăbușesc cu elicopterul în ape învolburate ale râului, sub ochii 
înmărmuriți ai unui pescar ce nu putea explica de ce dintr-odată, fără 
nicio noimă, aparatul s-a prăbuşit ca într-o „prăpastie fără de sfârşit a 
morții”... 

Despre acest ultim accident au scris toate ziarele și s-au făcut 
reportaje tv. Toată lumea s-a îngrozit, dar nimeni nu auzise de legenda 
frumoasei Amélie, până când văduva miliardarului chinez a adus o 
echipă de preoți budişti să sfințească locul. Ei au aflat din scrieri vechi, 
păstrate de câţiva localnici, povestea cestui cumplit blestem ce atârnă 
greu, de sute de ani, asupra misteriosului Château de la Rivière. 

Și iată cum, după sute şi mii de ani, poveștile vechi, în care nu 
mai crede nimeni, ies din tenebre și se adeveresc... 

Viaţa de după moarte 

În 12 ianuarie 1967, profesorul de psihologie de 73 de ani, 
James Bedford, care suferea de un cancer incurabil, a fost congelat, 
pentru a fi trezit la viață atunci când medicina va face progrese și va 
găsi un remediu bolii sale. Medicul său personal a trebuit să-i 
înlocuiască sângele cu un fluid pentru a elimina celulele cristalizate, 
apoi să îngheţe corpul până la - 200 grade şi să-l depună într-o capsulă 


izolantă. 

La câteva milenii după faraonii care își îmbălsămau trupurile 
pentru a străbate timpul, sunt sute de oameni care așteaptă progresul 
medicinei pentru a fi decongelaţi. Alcor Life Extension are acum o sută 
de pacienţi congelați și treizeci de animale de companie. 

În Arabia Saudită cad oameni din cer 

Fragmente umane au căzut din cer în oraşul Jeddah din Arabia 
Saudită, în fața trecătorilor îngroziți. S-au făcut speculații dintre cele 
mai teribile și înspăimântătoare: unii au zis că e o pedeapsă a 
Domnului pentru păcatele omenirii, alții că va urma judecata de apoi... 
În realitate, e vorba de persoane care trec granița clandestin, 
strecurându-se în compartimentul destinat trenului de aterizare, unde 
mor înghețațţi la ridicarea avionului, iar resturile se împrăștie și cad pe 
unde se nimereşte. Foarte puțini supraviețuiesc. 

Statuia jucăuşă 

În muzeul universității din Manchester, Marea Britanie, se află o 
statuie egipteană veche de 4.000 de ani care se învârtește în mod 
misterios, după cum afirmă Campbell Price, directorul muzeului. 
Fenomenul a fost filmat cu o cameră special instalată și astfel, chiar și 
cei mai neîncrezători au putut vedea cum zi de zi, statuia cu numele de 
Neb-Senu, reprezentând o ofrandă adusă Zeului Osiris, îşi schimbă 
poziția fără a fi atinsă de cineva. Şi mai neobișnuit este faptul că statuia 
a fost expusă timp de 80 de ani în care nu a înregistrat nicio mișcare, 
până în anul 2012 când parcă s-a trezit la viață, adunând acum fizicieni 
şi oameni de știință din toată lumea în jurul ei, spre a cerceta 
fenomenul misterios. 

NASA studiază universurile paralele. 


NASA a început un experiment menit a demonstra științific existența 
universurilor paralele, montând pe Staţia Spațială Internaţională un 
spectofotometru menit a capta razele cosmice și a căuta materia 
întunecată ori antimateria din vidul spațiului interstelar, cu 
colaborarea unor cercetători din toată lumea. Universitatea din 
Pennsylvania a elaborat teoria conform căreia universurile paralele 
sunt asemănătoare dar nu pot comunica între ele din cauza unor 
intervale spaţiale care le separă, în timp ce teoria cercetătorilor din 
Stanford afirmă că universul nostru este o membrană tridimensională 


a unui mare univers multidimensional. 

Hugh Everett considera că există mai multe lumi paralele, şi că fiecare 
eveniment, chiar microscopic, este un punct de cotitură, toate istoriile 
posibile alternative existând în realitate. 

Andrei Saharov scria în 1967 despre asimetria materie - 
antimatele din Univers, împărțind universul în două univbersuri 
paralele, unul în care predomină materia, şi altul în care predomină 
antimateria. 

Aşteptăm cu mare interes dezvăluirile ce vor fi făcute de NASA 
pe parcursul experimentului și vă vom ţine infirmațţi. 

Realitatea virtuală 

Următoarea revoluţie tehnologică, realitatea virtuală, este pe 
cale de a schimba societatea, prin Palmer Luckey, patronul de 21 de 
ani al firmei Oculus Rift, și Mark Zuckerberg, cel care vede în Facebook 
cea mai socială platformă creată vreodată. 

În fapt, realitatea virtuală este o simulare informatică 
interactivă, vizuală, sonoră şi tactilă, de ambient real sau imaginar, al 
cărei scop este o activitate senzorial-motrică şi cognitivă într-un mediu 
artificial, imaginar, simbolic, ori o simulare a anumitor aspecte ale 
lumii reale, prin interfeţe senzoriale: vizuale, sonore, tactile, olfactive. 

Este aceasta o idee modernă a timpurilor noastre? 

Nicidecum, pentru că originea ei se regăsește în alegoria Grotei 
lui Platon, ori în Discursul metodei lui Descartes, în ipoteza în care 
dovezile simțurilor sale ar putea fi doar o serie de iluzii coordonate de 
un duh rău, după care Descartes ia în considerare şi ipoteza existenţei 
unei realități obiective independente de simțurile noastre. 

De câțiva ani există deja aplicaţii în diverse domenii: 

Simulatoare în conducere de autovehicule, industrie 
aerospațială, medicină; 

Aplicații medicale: tratament de fobii, psihoterapie 
cognitiv-comportamentală, chirurgie, tratament în convalescență, 
dezvoltarea de implanturi ortopedice; 

Aplicații nucleare: facilități de dezmembrare din medii contaminate. 
Viitorul va fi virtual? 

Blestemul castelului de La Rivière 

Castelul medieval din Franța, numit Le Château de la Rivière, 
împreună cu domeniul său viticol Fronsac, par a fi blestemate, după ce 
în decurs de 10 ani, acolo au murit ultimii trei proprietari succesivi, în 


accidente de avion. 

La 19 februarie 2002, proprietarul castelului din 1994, Jean 
Leprince, a fost ucis în accident cu propriul său avion, într-un loc din 
proprietatea sa numit Bechereau, lângă aerodromul Artiques - de - 
Lussac. Apoi căpitanul James Gregory a cumpărat castelul și l-a 
conservat timp de 10 ani înainte de a-l vinde miliardarului chinez L-am 
Kok, președintele grupului Brilliant, specializat în comercializare de 
ceaiuri de prestigiu şi de lux imobiliar. La 20 decembrie 2013, noii 
proprietari au murit într-un alt accident de elicopter. Văduva 
milioardarului chinez a chemat preoţi budiști pentru ceremonia 
tradițională de purificare a castelului blestemat. 

Găurile negre 

Lumea este o hologramă? 

Găurile negre sunt printre obiectele cele mai opace din Univers, 
dar şi cele mai atractive, și le putem detecta datorită imensei lor puteri 
de atracție. Cele trei gigantice găuri negre sunt cei mai monstruoși 
căpcăuni ai zoologiei cosmice, dar ele nu sunt arme de distrugere în 
masă. Jeturile de materie pe care le aruncă au contribuit la aprinderea 
primelor stele şi la formarea primelor galaxii. 

Stephen Hawking a făcut senzație în urmă cu 40 de ani, 
anunțând că găurile negre nu au energie pentru totdeauna, și cu timpul 
s-ar putea evapora, aceasta fiind o consecință a legilor mecanicii 
cuantice. Acum, el tulbură din nou apele, sugerând că de fapt, nu poate 
că nici nu exista găuri negre. Acesta ar oferi o soluție pentru o enigmă 
descoperită în urmă cu aproximativ doi ani de Ahmed Almheiri, 
Donald Marolf, Joseph Polchiiski și James Sully (AMPS) reflectând la 
celebrul paradox al informaţiei cu găurile negre. Aceasta este o nouă 
întorsătură în această veritabilă saga a problemei corpurilor negre, 
legând strâns mecanica cuantică, relativitatea generală și 
termodinamica. 


5-Dimensional 

FOTO: Reprezentarea artistică a conjecturii Maldacena, numită 
corespondența Adă-CFT. Ea conectează teoria corzilor într-un 
spațiu-timp anti de Sitter cu cinci dimensiuni (plus alte cinci dimensiuni 
spațiale suplimentare, de exemplu sub forma unei sfere), având o 
frontieră spaţială plată. O gaură neagră în acest spaţiu - timp anti-de 
Sitter (sfera roșie în centrul diagramei) este în corespondenţă cu un fel 
de gaz existent într-un spaţiu-timp plat. Ceea ce se întâmplă într-un 
spaţiu - timp curb în cinci dimensiuni descris de teoria corzilor ar fi 
echivalent cu ceea ce se întâmplă într-un spaţiu-timp plat în patru 
dimensiuni care conţin câmpuri de Yang - Mills similare cu cele ale 
cromodinamicii cuantice. Aceasta este de ea unei holograme cu 
dimensiuni cu un obiect fizic de dimensiuni d, care poate de fapt fi 
descrisă ca un obiect de d — 1 dimensiuni. e Stan Brodsky 

Lumea ca o hologramă 

Studiul teoretic al evaporarării găurilor negre a sugerat în urmă 
cu 20 de ani că spaţiul şi conținutul său de materie ar putea fi descrise 
printr-o hologramă. O echipă de fizicieni japonezi a arătat că, datorită 
calculatoarelor, s-ar putea merge un pic mai departe în descrierea 
cuantică a găurilor negre, iar rezultatele obținute confirmă pentru 
moment că universul ar putea fi văzut ca o hologramă, și că lumea 
noastră ar putea fi doar o iluzie. 

Vorbim despre principiul holografic și paradoxul informaţiilor 
care rezultă din teoria cuantică a evaporării găurilor negre. Într-o 
încercare de a pune în lumină în această problemă, cercetătorii 
japonezi au supus principiul holografic la teste teoretice pe calculator, 
prin teoria corzilor şi multiplele ei formulări. Succesul acestor teste 


pare să sugereze că lumea în care trăim este la fel de iluzorie ca o 
imagine holografică, și că ea are de fapt cel puţin o dimensiune spațială 
în minus. 

Nu știm cu siguranţă dacă teoria corzilor este teoria cuantică 
corectă unificată de interacțiuni şi materie, dar în acest caz, diferitele 
formulări care încorporează principiul holografic, fie teoria BFSS, ori 
corespondența Adă-CFT, şi care ar trebui să fie echivalente teoriei 
corzilor, nu au fost testate decât în situaţii care nu corespund lumii 
noastre. Ecuațiile care rezultă din aceste formulări conțin lumi posibile 
care să împărtășească puncte comune cu universul nostru, dar care nu 
sunt identice. Soluţiile studiate au fost folosite pentru a testa 
principiile teoriei corzilor în cazuri limită și pentru a arăta coerenţa 


teoriei, dar nu pentru lumea în care trăim. 
EET DE s E tzac Eai 


FOTO: Bolta cerească, aşa cum ar fi văzută de un observator 
situat în apropierea unei ipotetice găuri negre în fața centrului galaxiei 
noastre. Din cauza deformării luminii care trece aproape de gaura 
neagră, imaginea Călii Lactee nu mai este dreaptă. Mai mult, 
principalele constelații sunt foarte deformate. Putem recunoaște totuși 
Săgetătorul și Scorpionul în partea stângă sus, și Alfa şi Beta Centauri la 
dreapta jos. O imagine secundară a întregului cer este înfășurată într-un 
cerc la imediata apropiere a siluetei găurii negre. Remarcabil, fizica 


găurilor negre asigură o punte de legătură între teoria cuantică a 
gravitaţiei și holografie. e Alain Riazuelo, IAP 

Obsesia Sinelui - Gânduri despre Tipologia Jocului Social 

Idealurile revoluționare ale secolului 21 erau de a schimba faţa 
lumii cu ajutorul rețelelor de socializare: a spori prietenia, demnitatea 
şi fraternitatea în întreaga lume. Se constată că ele s-au pierdut într-o 
obsesivă imagine de sine, construită într-un masiv partaj de 
incultură. 

Totul este imagine pe reţelele sociale, unde plăcerea ori durerea 
primite îţi permit să simți că exişti, iar jocul social înseamnă a petrece 
timp admirând imaginea celorlalți. 

Este vorba de o imagine obsesională, mai întâi datorită 
publicităţii, prima care ne-a spus că trebuie să cumpărăm o mașină sau 
ceva scump, ca să fim inteligenţi, frumoși ori înţelepţi. 

«Eu vreau ce este mai bun» înseamnă de fapt a deveni «bine» 
posedând ceva scump sau mare. Puţini dintre noi nu au nevoie de asta, 
pentru a-și construi o bună imagine de sine. 

Imaginea noastră este produsul culturii noastre, căci nu poți 
vedea ceva ce nu cunoşti. 

Pentru a construi o imagine înaltă de sine, există cei care 
cumpără lucruri scumpe, pentru a adăuga astfel valoare imaginii lor. 

Pe rețelele sociale, sunt cei care atrag «amici» de succes, sau un 
mare număr de prieteni, adică valoare calitativă sau cantitativă. 

Cerem uneori «prietenia» persoanelor care par a avea calitățile 
noastre, pentru a ne face mai lesne o imagine despre noi înşine. 

Prietenii fac parte din propria noastră imagine. Există cei care 
prin cultura și afecțiunea lor ne permit să ne cunoaștem și să ne 
definim mai bine, şi cei care ne aduc confuzie şi ne videază de tot ce e 
frumos ori util. 

Cei mai apreciaţi nu sunt cei mai buni, ci cei în care ceilalți se 
pot identifica mai ușor. 

Ne construim personalitatea în interacțiune cu ceilalți, iar 
look-ul nostru este imaginea pe care o avem despre propria persoană. 

A seduce înseamnă a da chef celuilalt de a asimila imaginea ta, 
împreună cu a lui. Dar va face o comparaţie între cele două imagini, și 
dacă a sa va fi mai puțin bună, el va refuza imaginea nouă, a 
seducătorului său. 

De asemenea, dacă un amic v-a acceptat în imaginea de sine, el 


va fi rănit în caz că va afla că a fost minţit cu o imagine falsă, care va 
lăsa un vid în imaginea lui: asta înseamnă a compromite imaginea de 
sine a unei persoane. 

Câteodată descoperim imaginea de sine în altul: este dragostea 
la prima vedere. După aceea, vom fi dezamăgiţi sau îmbogățiți. Putem 
simți pasiunea atunci când dorim să adăugăm la imaginea noastră 
imaginea celuilalt, pentru a fi o parte din noi. De altfel, simțim în 
același timp că imaginea sa ne aparține, altfel nu am fi fost capabili să-l 
recunoaștem. Respingerea, reciproca pasiunii, denotă faptul de a se 
simţi murdar în interior. 

Dragostea de imagine este ireală, pentru că fiecare persoană 
este complexă și nu se potrivește cu imaginea. De aceea, mai târziu ea 
se transformă în indiferenţă sau ură. 

Patologiile imaginii de sine sunt mândria, vanitatea, aroganța. 

Despre fotografii: emoția imaginilor fotografice care umplu 
pereţii se pierde prin actul de partajare. Pentru a o putea păstra, ea 
trebuie asimilată. A învăța să cunoşti o persoană înseamnă a-i dezvolta 
imaginea în sine, acolo unde ea o va găsi mereu, dar asta înseamnă să 
asociezi această imagine cu a ta. Uneori, mai ales după ce am pierdut 
pe cineva drag, continuăm să trăim în imaginea sa, din nevoia de a-i 
continua prezenţa. 

Arogantul - cel care nu pare să caute admiraţia sau aprobarea 
altora - este admirat de cei slabi de minte, pentru că ei cred că el are o 
părere foarte bună despre el, ceea ce nu este deloc adevărat, pentru că 
această persoană este de fapt goală pe interior. 

Există, de asemenea, depresivul, cel care crede că şi-a ratat 
viața. Rămas fără speranţă, el se întoarce să le reproșeze altora ceea ce 
își reproşează de fapt lui însuși, acuzând lumea că este greșită, pentru 
că niciun fapt ori gândire nu sunt de niciun folos în fața eșecului său 
devenit universal. Pedeapsa pe care o cerere pentru ceilalți este de 
fapt pentru sine, căci el condamnă persoanele vinovate de fapte pe 
care și le reproșează lui însuși. 

Frica naşte frică și se adresează la ceea ce nu înţelegem. 

Despre arta frumosului și a horrorului trebuie spus că 
acestea sunt, de asemenea, necesare: oroarea de zi cu zi devine o 
consolare, și a recunoaște existența unor probleme poate ajuta a le 
depăși, cu impulsurile distructive inerente. 

Există oameni care încearcă să remodela realitatea pentru a 


corespunde unei imagini mai bune, dar unii oameni se construiesc prin 
distrugerea altora. Vă felicită și apoi vă critică, și consideră că toată 
lumea trebuie să înțeleagă și să adopte acest mod de exprimare, astfel 
încât să devină o mașină pentru a le face servicii. 

Reţeta agresiunii este de a suferi durerea ori de câte ori nu 
facem lucrurile cum cer ei, ca să sfârșim prin a le face așa cum le place 
lor. Tactica împotriva lor este de a le refuza complimente chiar de la 
început. 

Se poate distruge o personalitate bătându-ți joc în mod 
regulat ceea ce este important pentru persoana respectivă, pentru că 
totul poate fi ridiculizat sau relativizat. 

Există oameni care doresc să-i domine pe alții, să-i influenţeze 
sau să-i manipuleze, chiar încurajându-i să se creadă talentaţi, fără a fi. 

Pentru a vorbi despre trucuri, se obține un serviciu de la un 
prieten spunându-i că l-am putea primi, de asemenea, de la un altul; el 
va fi gata să facă orice pentru a păstra imaginea de sine, însă atenție, 
dacă știe trucul, se va simți manipulat și va refuza. 

Ne putem schimba? Se poate schimba imaginea de sine cu 
curaj, atunci când o acceptăm, sau inconștient. Ne vom schimba atunci 
când durerea a ceea ce este devine mai mare decât durerea schimbării. 

Confucius vedea respectul pentru alții în lipsa criticii și în 
gentilețea universală. Dar fără critică, nimeni nu poate evolua. 

A oferi un lucru înseamnă a se oferi pe sine însuși. 

Dar nu ştii ce parte este acceptată: iubirea, prietenia, 
colaborarea în muncă. Cu excepţia cazului reprezentat de mafie, unde 
darurile sunt codificate. 

Jocul cu imaginea altuia este o artă. 

Suntem însă liberi și avem posibilitatea de a sculpta propria 
imagine de sine. 

Astfel se încheie idealurile revoluţionare ale secolului 21. 


Iulia TOYO 


Fizica cuantică a emis teoria conform căreia sufletul este format 
din substanțe cuantice care reprezintă părți din structura 
fundamentală a universului, conștiința este o parte integrantă a 
universului, putând să existe şi în afara corpului, iar Biologia cuantică 
în fotosinteză funcționează pe aceleaşi legi ale mecanicii cuantice. 

Vă invit la o incursiune în Miracolul Vieţii! 


Iulia TOYO 


